ހޯރަފުށި | Halif Atoll\nހޯރަފުއްޓަކީ ހއ. އަތޮޅުގެ މީހުން ދިރިއުޅޭ4ވަނަ ރަށެވެ. އަދި އާބާދީގެ ގޮތުން2ވަނަ ރަށްވެސް މެއެވެ. ރަށުގެ އާބާދީއަކީ 3478 އެވެ. މިރަށުގައި 1200 ފޫޓްގެ ބަނދަރެއް އޮވެއެވެ. ހޯރަފުއްޓަކީ ހއ. އަތޮޅަށް ބަލާއިރު ޢުމުރާނީގޮތުން ކުރިއަރަމުންދާ މަސައްކަތްތެރި ފަންނުވެރި ބަޔަކު ދިރިއުޅޭ ރަށެކެވެ. ހއ. އަތޮޅު މަދްރަސާ ހުންނަނީ މިރަށުގައެވެ. އަދި އެ މަދްރަސާގައި ގްރޭޑް 10،11،12 އަށް ކިޔަވައި ދެމުންގެންދެއެވެ. މިރަށުގައި ސަރުކާރުން ހިންގާ ޕްރީސްކޫލަކާއި އަމިއްލަ ފަރާތަކުން ހިންގާ ޕްރީސްކޫލެއް ހުރެއެވެ. ހޯރަފުށްޓަކީ 24 ގަޑިއިރު ކަރަންޓްގެ ޚިދުމަތް ލިބެމުންދާ ރަށެކެވެ.\nމިރަށުގައި 24 ގަޑިއރުގެ ސިއްޚީ ޚިދުމަތް ދިނުމަށްޓަކައި ސިއްޙީ މަރުކަޒަކާއި3ޑޮކްޓަރުންނާއި، 10 ނަރުހުންނާއި، އިދާރީ 15 މުވައްޒަފުން މަސައްކަތް ކުރެއެވެ. އަދި ލެބޯޓްރީގެ ޚިދުމަތްވެސް ލިބެން ހުރެއެވެ. މިހާރު މި ޞިއްޙީ މަރުކަޒަކީ ލެވެލް4ގައި ހިމެނޭގޮތަށް ކުދި އޮޕަރޭޝަންތައް ކުރެވޭނެ ފެންވަރަށް ތައްޔާރުވަމުންދާ ތަނެކެވެ. ވަރަށް އަވަހަށް، ތެލެސީމިއާ ޓެސްޓާއި ތައިރޮޑްގެ ޓެސްޓްގެ ޚިދުމަތްވެސް ލިބިގެންދާނެއެވެ.\nމިރަށުގައި ފުލުހުންގެ ޚިދުމަތް ލިބެމުން ދިއުމުގެ އިތުރުން ސަރުކާރުގެ ވިޔަފާރި ކުންފުނި އެސް.ޓީ.އޯގެ ފިހާރައެއްވެސް ހުރެއެވެ.\nރަށުގެ ރައްޔިތުންގެ މައިގަނޑު މަސައްކަތަކީ ވިޔަފާރި ކުރުމާއި ޓޫރިޒަމް ދާއިރާގައި މަސައްކަތް ކުރުމާއި ކޮންސްޓްރަކްޝަން މަސައްކަތް ކުރުމާއި މަސްވެރިކަމުގެ މަސައްކަތް ކުރުމެވެ. ހޯރަފުއްޓަކީ ބޭރުގެ ހިލޭ އެހީއާއެކު ރަށުގެ ޖަމްޢިއްޔާއަކާއި ގުޅިގެން ބޮޑެތި ގްރީންހައުސް ހަދައިގެން ތަޖުރިބާ ކުރުމުގެ ގޮތުން ދަނޑުވެރިކަމުގެ ތަފާތު މަސައްކަތްކުރާ ރަށެކެވެ. މިރަށުގައި ފައިބަރުގެ މަސައްކަތް ފެންވަރު ރަގަޅުކޮށް ކުރަމުން ގެންދެއެވެ. މީގެއިތުރުން ސީ އެމްބިއުލެންސްގެ ޚިދުމަތްވެސް ލިބެން ހުރެއެވެ.\nހޯރަފުށީގެ ހުޅަނގު އުތުރުން އޮންނަ ހއ. އުގުލިފިނޮޅު ވަނީ ގުދުރަތީގޮތުން ހޯރަފުއްޓާގުޅި ރަށުގެ ފަސްގަނޑާ އެކުވެފައެވެ. އެހެންކަމުން އެރަށް މިހާރުވަނީ ހޯރަފުށީގެ ބައެއްގެ ގޮތުގައި ސަރުކާރުން ހަމަޖައްސަވައި ދެއްވާފައެވެ.\nހޯރަފުށީ ކައުންސިލް އިދާރާ ފޯން: 6500012\nކައުންސިލްގެ ރައިސް: މުޙައްމަދު ވަޙީދު\nރައީސްގެ ފޯން: 7945313


vnews - VIA gai hunna halaakuvaa zaathuge cargo rahkaakuraa thanuge jaaga bodukohfi\nވީއައިއޭގައި ހުންނަ ހަލާކުވާ ޒާތުގެ ކާގޯ ރައްކާކުރާ ތަނުގެ ޖާގަ ބޮޑުކޮށްފި\nވީއައިއޭގެ ކާގޯ ރައްކާ ކުރާ ކޮށާރަށް އަލަށް އިތުރުކުރި ބައިއެމްއޭސީއެލްގެ ބައެއް އިސް އޮފިޝަލުން ހުޅުވައިދެއްވަނީ-- ފޮޓޯ: އެމްއޭސީއެލް\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގައި ހަލާކުވާ ޒާތުގެ ކާގޯ ރައްކާކުރާ ތަނުގެ ޖާގަ އިތުރުކޮށް އާ ބައެއް ހުޅުވައިފި އެވެ.\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)އިން ބުނީ ވައިގެ މަގުން ރާއްޖެ ގެންނަ ހަލާކުވާ ޒާތުގެ ކާގޯ ރައްކާކުރާ ތަނުގައި މީގެ ކުރިން 76 ޓަނުގެ ކާގޯ ރައްކާ ކުރެވުނު ނަމަވެސް އެތަން ބޮޑުކޮށް 266 ޓަނުގެ ކާގޯ މިހާރު އެ ތަނުގައި ރައްކާ ކުރެވޭނެ ކަމަށެވެ.\nވައިގެ މަގުން ރާއްޖެއިން ބޭރުން މުދާ ގެންނަ ވިޔަފާރިވެރިންނަށް ފަސޭހަކޮށްދޭން އެމްއޭސީއެލް އިން ގެންދަނީ ބައެއް ކަހަލަ ހިދުމަތްތައް ތައާރަފް ކުރަމުންނެވެ. އެގޮތުން އެމްއޭސީއެލްގެ 52 ވަނަ އަހަރީ ދުވަހާ ދިމާކޮށް އެކުންފުނިން ވަނީ ސިންގަޕޫރުގެ ސެޓްސް ކުންފުންޏާއި ގުޅިގެން ވީއައިއޭގައި ކާގޯ އޮޓަމޭޓެޑް ސިސްޓަމްސް (ކޮސިސް) ގާއިމް ކޮށްފަ އެވެ.\nވީއައިއޭގެ ކާގޯ ރައްކާ ކުރާ ކޮށާރަށް އަލަށް އިތުރުކުރި ބައި-- ފޮޓޯ: އެމްއޭސީއެލް\nއެމްއޭސީއެލްއިން ބުނީ މި ސިސްޓަމަކީ ކަސްޓަމްސް އާއި ސަރުކާރުގެ މައި ވިއުގައާ ގުޅާލާފައިވާ ސިސްޓަމެއް ކަމަށެވެ. އަދި މި ސިސްޓަމް މެދުވެރިކޮށް ފައިސާ ދެއްކޭނެ ގޮތް ވަރަށް އަވަހަށް ހަމަޖައްސާނެ ކަމަށްވެސް އެމްއޭސީއެލް އިން ވަނީ މައުލޫމާތު ދީފަ އެވެ.\nސަރުކާރުން މިހާރު ވީއައިއޭގައި ހިންގާ ބޮޑު ބިޔަ މަޝްރޫއުގެ ތެރެއިން އާ ކާގޯ ޓާމިނަލެއް ހެދުމަށް ނިންމައި އެތަނުގެ އަމަލީ މަސައްކަތް ވެސް މިހާރު ވަނީ ފަށާފަ އެވެ. ފަސް ބިލިއަނަށްވުރެ ގިނަ ރުފިޔާ ހޭދަކޮށްގެން ހަދާ މިތަނުގައި އެއްފަހަރާ 12000 މެޓްރިކް ޓަނުގެ ކާގޯ ރައްކާކުރެވޭނެ ކަމަށް އެމްއޭސީއެލް އިން ވަނީ ބުނެފަ އެވެ.


MTCC ge Hunavaru program miadhu Addu City gai - AO News\nއެމްޓީސީސީގެ ހުނަވަރު ޕްރޮގްރާމުގެ އޯޕެންޑޭ މިއަަދު އައްޑޫ ގައި\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮންޕެނީ، އެމްޓީސީސީއިން “ހުނަވަރު” އެޕްރެންޓިސްޝިޕް ޕްރޮގްރާމްގެ ނަމުގައި ކުރިއަށް ގެންދާ ޕްރޮގްރާމުގެ އޯޕެންޑޭ މިއަދު އައްޑޫސިޓީގައި ކުރިއަށް ގެންދިއުމަށް ހަމަޖެހިފައިވާ ކަަމަށް އެމްޓީސީސީއިން ބުނެފިއެވެ.\nމިއަދު މެންދުރު ފަހު ހެނދުނު 11:00 އިން އިން ހަވީރު 3:00 އަށް އައްޑޫސިޓީގައި މި އޯޕަންޑޭ ކުރިއަށްދާނީ އައްޑޫހައިސްކޫލުގައެވެ. މިޕްރޮގްރާމުގައި ޓަގު، ބަސް، އެކްސްކަވޭޓާރ، ކްރޭން، ލޯރީ، ރޯލާ ފަދަ ބަރުއުޅަނދުފަހަރު އޮޕަރޭޓްކުރުމަށް ދަސްކޮށްދިނުން ހިމެނެއެވެ. މިޕްރޮގްރާމުގައި ބައިވެރިވުމަށް އެދޭ ފަރާތްތަކުން މިއަދު ކުރިއަށްދާ އޯޕަންޑޭގެ ތެރެއިން ޝައުގުވެރިކަން ފާޅުކުރުމުގެ އިންތިޒާމު ހަމަޖެހިފައިވާކަމަށްވެސް އެމްޓީސީސީއިން ބުނެއެވެ.\nހުނަވަރު 2021 ގެ ފުރަތަމަ ފިޔަވަހި ހާއްސަކޮށްފައިވަނީ ދެކުނުގެ ފުވައްމުލަށް ސިޓީ އަދި އައްޑޫ ސިޓީއަށެވެ. އެގޮތުން ފުވައްމުލަކުގައި ޖެނުއަރީ9ވަނަ ދުވަހު އޯޕަން ޑޭ ވަނީ ކުރިއަށް ގެންގޮސްފައެވެ.


ދަރިފުޅުގެ ސިޓީ – DhiSalafiyyah\nމިއީ މިހާރު ތިން ކުދިން ލިބިފައިވާ މަންމައަކު، އޭނަގެ ލޯބިވާ މަންމައަށް ފޮނުވާފައިވާ ޙަޤީޤީ ސިޓީއެކެވެ. ކިޔުންތެރިންނާހަމައަށް ސިޓީ ގެނެސްފައިމިވަނީ ސިޓީގެ އަސްލާ އެއްގޮތަށެވެ. ސިޓީގެ އެއްވެސް ޢިބާރާތަކަށް ބަދަލެއް ނުގެނެސް ހުރި ގޮތަށެވެ. ސިޓީ އަސްލު ލިޔެފައިވަނީ ފަންސުރަކުން ޕްރީސްކޫލް ކުދިން ބޭނުންކުރާ ކަހަލަ ޖޮޓަރ ފޮތުގެ ގަނޑެއްގައެވެ. މި ސިޓީ ކިޔުންތެރިންނާ ހަމައަށް ގެނެސްދިނުމުގެ މަޤްސަދަކީ ވިސްނާ ފިކުރު ކުރާ މީހުންނަށް ޢިބުރަތަކަށެވެ. ވަގުތު ނުވެގެން މަންމަގެ ޙާލު ނުބެލޭ މީހުންނަށް މެސެޖެއް ދިނުމުގެ ގޮތުންނެވެ. ފޯނުގެ ބެލެންސް ނެތިގެން ފޯނު ނުކުރެވޭ މީހުންނަށް މިސާލަކަށެވެ. ވަކި ދުވަހެއްގައި ނޫނީ މަންމައަށް “ވިޝް” ނުކުރާ މީހުންނަށް ފިލާވަޅަކަށެވެ.


School thah hulhuvun rahkaatheri baa?\nހިރިޔާ ސްކޫލްގެ ދަރިވަރުން ހޯލުގައި: ސްކޫލްތައް ހުޅުވަން ރައްކާތެރިކަން ޔަގީން ކުރަންޖެހޭ--\nސްކޫލްތައް ހުޅުވުން ރައްކާތެރި ބާ؟\n26 ޖޫން 2020 - 08:57:49\nމިހާރަކަށް އައިސް ދިވެހިރާއްޖޭގެ ތަފާތު ޓީވީ ޗެނަލްތަކުން ކޮންމެ ރެއަކުހެން ދައްކަމުންދާ އެއްވާހަކީ ސްކޫލްތައް ޖުލައި މަހުގައި ހުޅުވުމަށްޓަކާއި ތައްޔާރީތަކެއް ވަމުންދާ ވާހަކައެވެ. އަދި އެޑިއުކޭޝަން މިނިސްޓަރު ޑރ. އައިޝަތު އަލީ ވެސް ވަނީ އަންނަ މަހުގެ ޖުލައިގައި ސްކޫލްތައް ހުޅިވިގެންދާނެ ކަމަށް ވިދާޅުވެފައެވެ.\nނަމަވެސް އުފެދޭ ސުވާލަކީ ރާއްޖޭގެ ސްކޫލްތައް ހުޅުވުމަކީ މިދަޑިވަޅުގައި ކިހާ ރައްކާތެރިކަމެއް ބާއެވެ؟ މިއީ މިއަދު އެންމެންވެސް ކުރަމުންދާ ސުވާލެކެވެ. ވަކިން ހާއްސަކޮށް ވައިރަސް ފެތުވެރިފައިވާ މާލެއާއި އަދި ގއ. މާމެންދޫގެ ރައްޔިތުންގެ ތެރޭގައި މި ސުވާލު އުފެދެއެވެ.\nމާލޭގައި އަދިވެސް ވައިރަސް ކޮންޓްރޯލް ނުކުރެވެއެވެ. މިގޮތުން މިމަހުގެ 14 ވަނަ ދުވަހުން ފެށިގެން 22 އާ ހަމައައް ވަނީ 204 ޕޮޒިޓިވް ކޭސް ފެނިފައެވެ. މީގެ ތެރެއިން 36 އިންސައްތަ ( 74 މީހުން) މީހުންނަކީ ދިވެހިންނެވެ. އަދި އެއްވެސް ކުލަސްޓާ އަކާ ގުޅުމެއް ނެތް ބައެއް ވެސް އެބެއުޅެއެވެ. ވީމާ މިއި ކަންބޮޑުވާ ކަމެކެވެ. އެއީ އެންމެ މީހެއްގެ ފަރާތުންވެސް މުޅި މުޖުތަމައު އެއްކޮށް މިބަލީގެ ޝިކާރައަކަށް ވުމަކީ އެކަޝީގެންވާކަމެކެވެ.\nސްކޫލްތައް ހުޅުވުމުގެ ސަބަބުން މުޅި މުޖުތަމައު އެއްކޮށް ހޭލައްވައި ތަންތަނުގައި ތޮއްޖެހުމުގެ ފުރުސަތު ބޮނޑުވެގެން ދެއެވެ. ސްކޫލްގެ މުވައްޒަފަކުވެސް އަދި ދަރިވަރަކުވެސް މިބަލީގެ ޝިކާރައަކަށްވެ ސްކޫލަށް ހާޒިރު ވެއްޖެނަމަ މުޅި ސްކޫލްގެ ހުރިހާ އެންމެންނަށް މިކަމުގެ ބިރުވެރިކަން އެބައޮތެވެ. ވަކިން ހާއްސަކޮށް އަޅުގަޑުމެންގެ ލޮލުގެ ފިނިކަން ކަމުގައިވާ ދަރިން މިފަދަ ނުރައްކަލައަކަށް ވެއްޓިގެން ދިޔުމަކީ އެއްވެސް ބެލެނިވެރިއަކު ބޭނުން ވާނެކަމެއް ނޫނެވެ.\nމިބަލި ފެތުރިފައިވާ ބައެއް ގައުމުތަކުގައިވެސް ސަލާމަތީ ފިޔަވަޅުތަކާއެކު ސްކޫލްތައް ނިއު-ނޯމަލްގެ ނަމުގައި ހުޅުވުން ވެގެންދިޔައީ ހިތި ތަޖުރިބާއަކަށެވެ. މިގޮތުން ޖެހުނީ ސްކޫލްތައް އަނެއްކާވެސް ބަންދުކުރާށެވެ. ބައެއް ގައުމުތަކުގައި މިއަހަރުގެ ނިމެންދެން ސްކޫލްތައް ނުހުޅުވާ ގޮތައް ވަނީ ނިންމާފައެވެ. ކޮންމެ ގޮތެއްގައިވެސް ދަރިވަރުންގެ ސަލާމަތާއި ރައްކާތެރިކަން ހޯދައިދިނުމަކީ ހުރިހާ އެންމެންވެސް ކުރަންޖެހޭނެ ކަމެކެވެ. އަދި ހާއްސަކޮށް މާލޭގައި މިބަލި ކޮންޓްރޯލް ނުކުރެވޭއިރު ސްކޫލްތައް ނުހުޅުވުމުން ދަރިވަރުންނާ މުވައްޒަފުންނައް ބަލިން ރައްކާތެރިވުމައް ލިބޭ ފައިދާއައްވުރެ ސްކޫލްތައް ހުޅުވުން ދަރިވަރުންނަށް މިބަލިން ރައްކާތެރިވުމަށް ލިބޭ ފައިދާ ވަޒަން ކުރަން އެބަޖެހެއެވެ.\nމީގެ އިތުރަށް ވެސް ކޮވިޑް-19 ބޮޑަށް ފެތުރިފައިވާ ގައުމުތަކުގައި "ކަވަސާކީ" ނަމަކަށް ކިޔާ، ބައްޔެއްގެ އަލާމާތްތައް ފަސް އަހަރާއި 18 އަހަރާއި ދެމެދުގެ ކުދިންގެ ގައިން ދަނީ ފެންނަމުންނެވެ. ޑަބްލިޔުއެޗްއޯ އިންވެސް ވަނީ މިކަން ކަށަވަރުކޮށްފައެވެ. އަދި މިބައްޔާއި ކޮވިޑް-19 އާއި ގުލުމެއްވާކަމަށް ލަފާކުރެވޭ ކަމަށެވެ، ނަމަވެސް އެކަން ޔަގީންކުރެވޭނީ އިތިރު ދިރާސާތަކެއް ކޮށްގެންކަމައް އެފަރާތުން ހާމަކުރެއެވެ. މިގޮތުން މިބަލި ޖެހިފައިވާ ބައެއް ކުދިން ވަނީ ކޮވިޑް-19 އަށް ޕޮސިޓިވް ވެފައެވެ. އަދި ބައެއް ކުދިންގެގައިން ވަނީ އެންޓިބޮޑީސް ވެސް ފެނިފައެވެ.\nދިވެހިރާއްޖޭގައި ދިރިއުޅޭ އިންޑިއާ ކުއްޖެއްގެ ގައިން މި ބަލި ވަނީ ފެނިފަ އެވެ. ދުނިޔޭގެ ބައެއް ގައުމުތަކުން މި ބަލި ފެނިފައިވާ އިރު ރާއްޖޭއިން ވެސް މި ބަލި ފެނިފައިވާއިރު، ސްކޫލްތައް ހުޅުވިގެންދާއިރު ބެލެނިވެރިން މިކަމަށް ރަތްކާތެރިވެގެން ތިބުމަކީ މުހިއްމު ކަމެކެވެ. އަދި ސިއްހީ މާހިރުން ލަފާކުރާގޮތުން ކޮވިޑް-19 ގެ ދެވަނަ ރާޅު އައުމަކީ އެކަށީގެންވާކަމެކެވެ. ވީމާ، މިފަދަ ހާލަތަކަށް އަޅުގަޑުމެންގެ ދަރިވަރުން ދޫކޮށްލާއިރު ހުރިހާ ބެލެނިވެރިންވެސް އަދި ސަރުކާރުގެ މުވައްސަސާތަކުން ވަރަށްވެސް ވިސްނަން ޖެހެއެވެ. މިއީ ހަމަ ހަގީގަތުގައި ވެސް ސްކޫލްތައް ހުޅުވަން ރައްކާތެރި ވަގުތެއްތޯ އެވެ،\nތައުލީމްސްކޫލްދަރިވަރުން އެޑިޔުކޭޝަން މިނިސްޓަރުމިނިސްޓަރު ޑރ. އައިޝަތު އަލީ


Anheneh Ge Fookolhu "Snap" Kuri Fuluhaku Hoonu Fenah! - Vaguthu\nއަންހެނެއްގެ ފޫކޮޅު "ސްނެޕް" ކުރި ފުލުހަކު ހޫނު ފެނަށް!\nމިއުޒިކް ޝޯވް އެއް ކުރިޔަށްދިޔަ ސަރަޙައްދެއްގައި ފޯރިމަރަމުން ދިޔަ ފުލުހަކު، އެތަނުގައި ހުރި އަންހެނެއްގެ ފޫކޮޅު، "ސްނެޕް"ކުރި މަންޒަރު ފެންނަ ވީޑިއޯއެއް ދައުރުވުމާއި ގުޅިގެން އެ މައްސަލަ ބަލަން ފަށައިފިއެވެ.\nއެމެރިކާގެ ސްޓޭޓެއް ކަމަށްވާ ޓެކްސަސްގެ ޓޮޔޯޓާ ސެންޓަރުގައި ހިނގި މި ހާދިސާގެ މަންޒަރު ނަގާފައި ވަނީ އެތަނުގައި އެވަގުތު ހުރި އެހެން އަންހެނެކެވެ. އެ ފުލުސް މީހާ އޭނާގެ ކުރިމަތީގައި ހުރި އަންހެނެއްގެ ފޫކޮޅު ސްނެޕް ކުރާ މަންޒަރު ވީޑިއޯ އިން ފެންނައިރު، އޭނާ އެވަގުތު ހުރީވެސް ފުލުހުންގެ ޔުނީފޯމުގައެވެ.\nމި ވީޑިއޯ މީސްމީޑިއާގައި ދައުރުވާން ފެށުމާއި އެކު އެތައް ހާސް ބައެއްގެ ސަމާލުކަމަށް އެކަން މިހާރު އައިސްފައިވާއިރު، ޓްވީޓާގައި އެކަނިވެސް ވީޑިއޯ 22،000 އަށްވުރެ ގިނަ ފަހަރު ރީޓްވީޓުކޮށްފައި ވެއެވެ.\nމި ޢަމަލު ހިންގި ފުލުސް މީހާގެ މޫނުވެސް، މިހާރު ދައުރުވަމުންދާ ވީޑިއޯއިން ފެންނައިރު، އޭނާއަކީ ހިއުސްޓަން ސިޓީ ފުލުހުންގެ އިދާރާގައި މަސައްކަތްކުރާ އިސް އޮފިސަރެކެވެ. އޭނާއަކީ އެ އިދާރާގައި ސާޖެންޓެއްގެ މަޤާމު އަދާކުރަމުންދާ ފުލުހަކަށްވާއިރު، މި މައްސަލަ މިހާރު ވަނީ ކަމާއި ބެހޭ އިދާރާތަކުގެ ސަމާލުކަމަށް ވެސް ގެންގޮސްފައެވެ.\nމިހާރު ދައުރުވަމުންދާ ވީޑިއޯއިން އެ ފުލުސް މީހާ، އޭނާ ކުރި ސްނެޕް ބައެއް މީހުންނަށް ފޮނުވާ މަންޒަރުވެސް އާންމު ވެފައިވާ އިތުރު ވީޑިއޯއަކުން ފެންނައިރު ގިނަ ބަޔަކު ދަނީ އެކަމަށް ފާޑުކިޔަމުންނެވެ. އަދި ފުލުހުންގެ ޑިއުޓީގައި ހުރި މީހެއްގެ ފަރާތުން އެފަދަ މަންޒަރެއް ފެނިގެން ދިއުމަކީ ލަދުވެތި ކަމެއް ކަމަށް އެފަރާތްތަކުން ބުނަމުން ދެއެވެ.\nހިއުސްޓަން ސިޓީ ފުލުހުންގެ އިދާރާއިން ކުރި ޓްވީޓެއްގައި މި ހާދިސާއަށް އިޝާރާތްކޮށް ބުނެފައިވަނީ، އެކަން ފުލުހުންގެ ސަމާލުކަމަށް އައިސްފައިވާ ކަމަށާއި އެ މައްސަލަ މިހާރު ބަލަމުންދާ ކަމަށެވެ. އަދި އެފަދަ ކަމެއް ތަކުރާރުވިޔަ ނުދިނުމަށް މަސައްކަތް ކުރާނެ ކަމަށްވެސް އެ އިދާރާއިން ބުނެފައި ވެއެވެ.\nކޮބާ ކޮނެންޓް އެއް ކޮއްލާނެ ކުއްޖެއް ނެއްތަ؟\nއޮކްޓޯބަރ 8, 2018 18:44\nއޮކްޓޯބަރ 8, 2018 23:41\nތީތިކަޑައޭ ބްރޯ ތަން ކޮޅެއް ސްމާރޓް ކޮއް އުޅެބަލަ ކޮޕުން ޖެހޭނީ ތިކަހަލަ ގަޅި ކަންކަމާ ދުރުވެ ސްމާރޓް ކޮއް އުޅެން...އަހަރުން އަށް ނަމޫނާ ދައްކަން...????❤?\nއޮކްޓޯބަރ 9, 2018 07:58\nމިމަންޒަރުން އެ ފެންނަމީހާ ސްނެޕް ކުރިނަމަ އެމީހާ ސްނެޕައް އަރާނެތަ، ތީ ސީސީޓީވީ ގެކަވަރޭޖެއް،ގސެކިއުރިޓީ ދޯކާދިނީދޯ...


ބިދޭސީންގެ މެޑިކަލް ޚިދުމަތް ފޯރުކޮށްދިނުމުގައި ގޮންޖެހުންތަކެއް އެބަހުރި - ބ.އަތޮޅު ހޮސްޕިޓަލް ބިދޭސީންގެ މެޑިކަލް ޚިދުމަތް ފޯރުކޮށްދިނުމުގައި ގޮންޖެހުންތަކެއް އެބަހުރި - ބ.އަތޮޅު ހޮސްޕިޓަލް\nބިދޭސީންގެ މެޑިކަލް ޚިދުމަތް ފޯރުކޮށްދިނުމުގައި ގޮންޖެހުންތަކެއް އެބަހުރި - ބ.އަތޮޅު ހޮސްޕިޓަލް\nބ.އަތޮޅު ހޮސްޕިޓަލުން ބިދޭސީއެއްގެ މެޑިކަލް ހަދަނީ- ފޮޓޯ: ޕީއެސްއެމް ނިއުސް\nބިދޭސީންގެ މެޑިކަލް ޗެކްއަޕް ހެދުމުގައި ގޮންޖެހުންތަކެއް އެބަހުރިކަމަށާ، މިގޮންޖެހުތަކުން އަރައިގަނެވިއްޖެނަމަ ދައުލަތަށް ވަންނަ ޢާމްދަނީ މިހާރަށްވުރެ އިތުރު ކުރެވޭނެކަމަށް ބ.އަތޮޅު ހޮސްޕިޓަލުން ވިދާޅުވެއްޖެއެވެ.\nރާއްޖޭގައި މަސައްކަތް ކުރާ ބިދޭސީންގެ މެޑިކަލް ޗެކްއަޕް ހެދުމުގެ ޙިދުމަތް ބ.އަތޮޅު ހޮސްޕިޓަލުން ފޯރުކޮށްދޭން ފަށާފައިވަނީ 2016ވަނަ އަހަރުގެތެރޭގައެވެ. ދަތިޙާލުގައި ނަމަވެސް މިޚިދުމަތް 4އަތޮޅުގައި މަސައްކަތް ކުރާ ބިދޭސީންނަށް ފޯރުކޮށްދޭތާ މިވަނީ4އަހަރުވެފައެވެ. މިކަމަށް ދާއިމީ ޙައްލެއް ލިބިއްޖެނަމަ މިހާރު ދައުލަތަށް ވައްދާ އާމްދަނީ އިތުރުކުރެވޭނެކަމަށް ބ.އަތޮޅު ހޮސްޕިޓަލުން ވިދާޅުވެއެވެ.\nމި ޙިދުމަތް ފޯރުކޮށްދޭން ފަށާފައިވަނީ 2016ވަނަ އަހަރުގެ ޖޫންމަހުން ފެށިގެންނެވެ. އެ ހޮސްޕިޓަލްގެ ތަފާސްހިސާބުތަކަށް ބަލާއިރު، 2016ވަނަ އަހަރުގެ ފުރަތަމަ7މަސްދުވަހުގެތެރޭގައި 8 ލައްކައަށްވުރެ ގިނަ ރުފިޔާ ވަނީ ބިދޭސީންގެ މެޑިކަލް ޙިދުމަތުން ލިބިފައެވެ. އަދި 2017 ވަނަ އަހަރު 3.3 މިލިއަންރުފިޔާ، 2018 ވަނަ އަހަރު 2.8 މިލިއަން ރުފިޔާ ލިބިފައިވެއެވެ. މިއަހަރު 2019 ވަނައަހަރުގެ ފުރަތަމަ ހަމަސްދުވަހު 1.3 މިލިއަންރުފިޔާ މިޚިދުމަތުން ވަނީ ދައުލަތަށް ލިބިފައެވެ.\nބ.އަތޮޅު ހޮސްޕިޓަލްގެ މެނޭޖަރ ހެލްތް ސާވިސް މުޙައްމަދު ރަޝީދު ވިދާޅުވީ މިކަން ކުރުމަށް ލެބޯޓަރީގެ ދަތިކަމާއި މުވައްޒަފުންގެ ދަތިކަމުގެ އިތުރުން ޢިމާރާތުގެ ދަތިކަން އެބަހުރިކަމަށެވެ.\n"މިމަސައްކަތް ފުޅާދާއިރެއްގައި ކުރިއަށްގެންދިއުމަށް ވަރަށް ގިނަ ގޮންޖެހުންތަކެއް އެބަހުރި، އޭގެ ތެރޭގައި އަތޮޅުގެ މުޅިއާބާދީއަށް ޙިދުމަތް ފޯރުކޮށްދެމުން4އަތުޅުން އަންނަ ބިދޭސީންގެ މެޑިކަލް ޗެކްއަޕް ހެދުމަކީ އަސްލު އެހާ ފަސޭހަކަމެއްނޫން" މުހައްމަދު ރަޝީދު ވިދާޅުވިއެވެ.\nމެޑިކަލް ޙިދުމަތް ފުޅާދާއިރާއެއްގައި ފޯރުކޮށްދެމުންދާ ބ.އަތޮޅު ހޮސްޕިޓަލުންދަނީ ނ،ރ،ޅ މި ހަތަރު އަތޮޅުގެ ބައެއް ރިސޯޓްތަކާއި ބ.އަތޮޅުގެ ހުރިހާ ރިސޯޓްތަކުގެ އިތުރުން ގެސްޓްހައުސް ތަކުގައި މަސައްކަތްކުރާ ބިދޭސީންނަށް މި ޙިދުމަތް ފޯރުކޮށްދެމުންނެވެ.\nބ.އަތޮޅު ހޮސްޕިޓަލުން ވިދާޅުވީ މިޙިދުމަތް ފުޅާ ކުރުމަށް ސަރުކާރާއެކު މަސްވަރާތަކެއް ކުރަމުންދާކަމަށެވެ. އެގޮތުން އަލަށް ހޮސްޕިޓަލަށް އިތުރުކުރެވޭ ޢިމާރާތުގައި މިކަމަށް ޚާއްސަ ޑިޕާޓްމަންޓެއް ބެހެއްޓުމަށް މަސްވަރާތަކެއް ކުރެވެމުންދާކަން މުޙައްމަދު ރަޝީދު ފާހަގަކުރެއްވިއެވެ.\n"މެޑިަކަލް ޚިދުމަތް ވަރަށް ފުޅާކޮށް އެބަފޯރުކޮށްދެން. ލިބޭ އާމްދަނީ އިތުރުވަމުން ދާކަމީ މިކަމުން ދައްކުވައިދޭ މިސާލެއް. އިމާރާތުގެ ދަތިކަން ހައްލުވީހާ އަވަހަކަށް މި ހިދުމަތް މިއައްވުރެ ފުޅާވެ އަވަސްވެގެންދާނެކަމަށް ގަބޫލްކުރަން." މުޙައްމަދު ރަޝީދު ވިދާޅުވިއެވެ.\nބ.އަތޮޅުގެ ސިއްޙީ ޙިދުމަތައް 50 އަހަރު ފުރުމުގެ ގޮތުން މިއަހަރުގެ ޖުލައި މަހުގެ 30ވަނަ ދުވަހު ބޭއްވި ހަފްލާ ޝަރަފްވެރިކޮށްދެއްވައި ވާހަކަފުޅު ދައްކަވަމުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުވެސް ވަނީ ބ.އަތޮޅު ހޮސްޕިޓަލުން މިހާރު ލިބެން ނެތް ހިދުމަތްތައް އެހޮސްޕިޓަލުން ލިބޭނެ އިންތިޒާމުތައް ހަމަޖައްސައިވައިދެއްވާނެކަމަށް ވިދާޅުވެފައެވެ. އެގޮތުން އަންނަ އަހަރު އާޢިމާރާތެއް ހުޅުވައި ހޮސްޕިޓަލްލަށް ދިމާވެފައިވާ ޖާގައިގެ ދަތިކަން ޙައްލުކޮށްދެއްވާނެކަމަށް ރައީސުލް ޖުމްހޫރިއްޔާ ވަނީ ވިދާޅުވެފައެވެ.


Loabivevumun -6| Vaahaka ލޯބިވެވުމުން –6– Vaahaka\n4k00\tAugust 2, 2021\nލަޔާނީ މަޑުމަޑުން ލޯ ހުޅުވާލިއެވެ. އެންމެފުރަތަމަވެސް މޫނަށް އެޅުނީ ހުދު ހޮޅިބުރިބޮތްކެއްގެ އައްޔެކެވެ. ވަށައިގެން ބަލައިލިއިރު މިއޮވެވުނީ ސެންޓަރުގެ އެނދެއްމަތީގައެވެ. ކައިރީގައި އާތިފާގެ އިތުރުން އައިރާއާއި އެހެން ބައެއް ރައްޓެހިކުދިންވެސް ތިއްބެވެ.\n" ކިހިނެއް އަހަރެން މިތަނަށް އައީ...ކިހިނެއްތަ ރޭގަވީ...؟" ބާލީސް މައްޗަށް ކުޑަކޮށް ބޯ ހިއްލަމުން ލަޔާނީ ލަސްލަހުން އަހާލިއެވެ. އާތިފާ ވަރަށް އޯގާރެތިކަމާއެކީ ލަޔާނީގެ ބޮލުގައި ފިރުމާލިއެވެ. "ދަރިފުޅު ބައްޕަ ފެނުނީމަ ކުއްލި ޝޮކެއް ލިބުނީ...ދެން އެހާވަރަށް ނުވިސްނާ...އަރާމު ކޮށްލާ..."\nލަޔާނީ އަނެއްކާވެސް އޮށޯވެ ލޯ މަރާލިއެވެ. "ދައްތާ...މިހާރު އެއޮތް ދިހައެއް ޖަހަނީ...ދެން އަހަރެންދަނީ އިނގޭ...ފުރިޖުގަ ހުންނާނެ ސެންޓަރަށް އައި މަގުމަތީގައި އަހަރެން ގަތް އާފަލާއި އޮރެންޖު." އަތުކުރީ އޮތް ގަޑިއަށް ބަލައިލަމުން އައިރާ\nފަހަރަކު މީހެއް ދަމުންގޮސް ހުރިހާ ރައްޓެހި ކުދިންނެއްވެސް ހިގައްޖެއެވެ.\n"ތަންކޮޅެއް ބަލައިލައިގެން ހިގާބަލަ...ރަށުގަ އެހެންމީހުންވެސް އުޅޭކަން ދަނެގެން. އައިރާ ސެންޓަރުން ނިކުތް ވަގުތަކީ ވިޝާލް އައިސް ސެންޓަރަށް ވަންނަން ދިމާކުރި ވަގުތެވެ. "ަަ " އަދިވެސްމަތަ ބަލައިގެން އުޅެންވީ.... ހިގާފަ އައިސް ގައިގަ އަޅައިގަންނަ އިރުވެސް ނޭނގޭވިއްޔާ....ކިރިޔާއޭ ނުވެއްޓުނީ." އައިރާ އުޅަބޮށީގައި ފިރުމާލަމުން ފަތިފައްޗަކަށް އަމުނާލިއެވެ. "ހޫނ...ދެން މަށަށް މާފްކުރޭ ކަމަނާ..ކީއްކުރަނީ ސެންޓަރުގަ؟" ވިޝާލް ކޮށްލީ ސުވާލެކެވެ. "މީ ލަޔާ އިރުއޮއްސުނުއިރު ހޭނެތިގެން ގެނައީމަ އައީ.. ވިޝާލް ކީއްކުރަން އައީ.؟"\nއައިރާވެސް ހަމަ އެސުވާލު ކޮށްލިއެވެ. " މަންމަގެ ބޭސްތައް ހުސްވެގެން ބޭސް ނަގަން އައިސް މިއުޅެނީ. ކޮން ރޫމްއެއްގަތަ ލަޔާނީ އޮތީ.؟" ވިޝާލްގެ ހިތް އަވަސްވާން ފެށިއެވެ.\nއައިރާކާރިން ލަޔާނީއޮތް ކޮޓަރިއެއް އޮޅުންފިލުވުމަށް ވިޝާލްވަންއިރު ލަޔާނީއޮތް އެނދުކައިރީގައި ހުރި ގޮނޑިއެއްގައި އާތިފާ ހުއްޓެވެ. "ކޮން ކުއްޖެއް؟" ވިޝާލް ފެނުމުން އާތިފާ ގޮނޑިން ތެދުވެލިއެވެ. "އަހަންރެންނަކީ ލަޔާގެ ރައްޓެއްސެއް...ލަޔާއަށް ނިދިފަދޯ އެއޮތީ؟" ލަޔާނީއާއި ދިމާލަށް ބަލާލަމުމް ވިޝާލް ވާހަކަދެއްކިއެވެ.\n"އާނ..މިހާރު އިރުކޮޅެއް ވެއްޖެ..." އާތިފާ ނުކުމެގެން ދިޔައީ ވިޝާލްެއަށް ލަޔާނީއާއެކު ކުޑަ ވަގުތުކޮޅެއް ދިނުމަށެވެ.\nވިޝާލް މަޑުމަޑުން ހިގާފައިގޮސް ލަޔާނީގެ އަތުގައި ހިފާލިއެވެ. އެހިނދު ލަޔާނީގެ ލޯ ހުޅުވިގެން ދިޔައެވެ.\nލަޔާނީ ވަގުތުން އަތް ފޮޅުވާލަމުން މޫނު އަނެއްފަރާތަށް އަނބުރާލީ ހިތަށް ކެތްނުވެގެންނެވެ.\n"ލަޔާނީ ކިހިނެތްތަ؟ އަހަންނަށް ބަލާލަބަ..އަހަންނާ ވާހަކަ ނުދައްކާނަންތަ؟" ވިޝާލްގެ މޭގައި ރިއްސާލިއެވެ.\n"ވިޝާލް... މިތަނުން ދޭ..." ކުރެހުފައިވާ އަޑަކުން ލަޔާނީ ބުނެލިއެވެ.


Euro qualifying ga Belgium adhi France ah kaamiyaabu match thakeh\nޔޫރޯ ކޮލިފައިންގައި ބެލްޖިއަމް އަދި ފްރާންސްއަށް ކާމިޔާބު މެޗުތަކެއް\n2020 ވަނަ އަހަރު ބޭއްވުމަށް ހަމަޖެހިފައިވާ ޔޫރޯ ކޮލިފައިންގައި ބެލްޖިއަމް އަދި އިޓަލީ ކުޅުނު މެޗުތައް ކާމިޔާބު ކޮށްފިއެވެ.\nސްކޮޓްލެންޑްއައި ދެކޮޅަށް ބެލްޖިއަމް ކުޅުނު މެޗް އެޓީމް ކާމިޔާބުކުރީ 3-0 ކުންނެވެ. މެޗު ފަށައިގެން ސްކޮޓްލެންޑުގެ ފަރާތުން އޯގަނައިޒްޑް ގޭމެއް ކުޅުނު މަަންޒަރު ފެނިގެންދިޔައިރު ބެލްޖިއަމްވަނީ ގިނައިރު ބޯޅަ ގެންގުޅެ ނުރައްކާތެރި ހަމަލާތަކެއް އުފައްދާފައެވެ.\nބެލްޖިއަމްގެ ފަރާތުން މެޗުގައި ފެނުނު ގޯލުތައް ކާމިޔާބު ކޮށްދިނީ މެންޗެސްޓާ ޔުނައިޓެޑުގެ ފޯވަޑް ލުކާކޫ އަދި މެންޗެސްޓާ ސިޓީގެ މެދުތެރެއަށް ކުޅެމުން އަންނަ ތަރި ކެވިން ޑިބުރޫނޭއެވެ.\nފުރަތަމަ ހާފުގެ ކުޅުން ނިމެން ކުޑަ ވަގުތު ކޮޅަކަށް ވެފައިވަނިކޮށް އަދި ދެވަނަ ހާފުގެ ކުޅުން ފަށައިގެން މާގިނައިރުތަކެއް ނުވަނީސް ލުކާކޫގެ ގޯލުތައް ފެނުނު އިރު ޑިބުރޫނޭގެ ގޯލް އޭނާ ކާމިޔާބުކުރީ ފުރިހަމަ ވަގުތު ހަމަވެގެން ދެއްކި އިތުރުގަޑީގައެވެ.\nމި މެޗުން ލިބުނު ތިން ޕޮއިންޓާއެކު ބެލްޖިއަމް ގުރޫޕް އައިގެ އެއްވަނައިގަ އޮތީ 12 ޕޮއިންޓާއެކީއެވެ. ބެލްޖިއަމްއައި އެންމެ ގާތުންވާދަކުރާ ރަޝިޔާ ދެވަނައިގަ އޮތީ9ޕޮއިންޓް ހޯދައިގެންނެވެ.\nޔޫރޯ ކޮލިފައިންގައި ތުރުކީއަތުން ބަލިވި މެޗަށް ފަހު ޓީމަށް7ބަދަލު ގެނެސްގެން އެންޑޯރާއައި ދެކޮޅަށް ފްރާންސް ކުޅުނު މެޗް އެޓީމް ކާމިޔާބުކުރީ 4-0 ގެ ބޮޑު ތަފާތަކުންނެވެ.\nމުޅި މެޗް ޑޮމިނޭޓްކުރި ފްރާންސްގެ ގޯލުތައް ކާމިޔާބު ކޮށްދިނީ އެމްބާޕޭ، ބެންޔެޑާ، ތައުވިން، އަދި ޒޫމާއެވެ. މި މޮޅާއެކު ވާދަވެރިކޮށް ފެންނަ ގުރޫޕް އެޗްގެ އެއްވަނައަށް ފްރާންސްވަނީ ޖެހިލާފައެވެ. ފްރާންސް އަދި ތުރުކީއަށް9ޕޮއިންޓް ލިބިފައިވާއިރު ފްރާންސްއަށް ކުރި ލިބެނީ ލަނޑުގެ ތަފާތުންނެވެ.\nނ.ހޮޅުދޫގެ ޓާފް ދަނޑު ހަލާކުވިބާ؟06 hours ago


Raajje Ah 1 Million Fathuruverin Athuvehjje - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 59 މިނެޓް ކުރިން\nރާއްޖެ އަށް އެއް މިލިއަން ފަތުރުވެރިން އަތުވެއްޖެ\nމިއަހަރުގެ މިހާތަނަށް ރާއްޖެއަށް އެއް މިލިއަން ފަތުރުވެރިން އައިސްފައިވާ ކަމަށް ޓުއަރިޒަމް މިނިސްޓްރީން ހާމަކޮށްފިއެވެ.\nޓުއަރިޒަމް މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަލީ ވަހީދު ވިދާޅުވީ، މި މަހުގެ ދެވަނަ ދުވަހުގެ ނިޔަލަށް ރާއްޖެ އަށް އެއް މިލިއަން ފަތުރުވެރިން އައިސްފައިވާ ކަމަށާއި، އެހެންކަމުން، މި ސަރުކާރަށް އަހަރެއްވާއިރު، ކަނޑައަޅާފައިވާ 1.5 މިލިއަން ފަތުރުވެރިންގެ ޓާގެޓު ހާސިލްވުމުގެ އުއްމީދު ބޮޑުވެފައިވާ ކަމަށެވެ.\nޓުއަރިޒަމް މިނިސްޓްރީން މިއަދު އާއްމު ކުރި ތަފާސް ހިސާބުން ދައްކާގޮތުގައި، މިއަހަރުގެ ޖުލައި މަހުގެ ނިޔަލަށް 994،733 ފަތުރުވެރިން ރާއްޖެއަށް ޒިޔާރަތްކޮށްފައި ވެއެވެ. މިއީ މިިދިޔަ އަހަރުގެ ޖުލައި މަހުގެ ނިޔަލަށް ޒިޔާރަތްކުރި ފަތުރުވެރިންނާއި އަޅާބަލާއިރު 17.2 ޕަސެންޓްގެ ކުރިއެރުމެކެވެ.\nމިދިޔަ ޖުލައި މަހު ރާއްޖެއަށް ޒިޔާރަތްކޮށްފައި ވަނީ 132،144 ފަތުރުވެރިންނެވެ. އެއީ މިދިޔަ އަހަރުގެ މި މުއްދަތާއި އަޅާ ބަލާއިރު، އަށް ޕަސެންޓުގެ ކުރިއެރުމެކެވެ.\nރާއްޖެ އަށް އެންމެ ގިނަ ޓޫރިސްޓުން އަންނަނީ ޔޫރަޕުންނެވެ. މިދިޔަ ޖުލައި މަހުގެ ނިޔަލަށް ޔޫރަޕުން 487،165 ފަތުރުވެރިން ޒިޔާރަތްކޮށްފައި ވެއެވެ. އެހެން ނަމަވެސް ވަކިވަކި ގައުމުތަކަށް ބަލާ އިރު އެންމެ ގިނަ ޓޫރިސްޓުން އައިސްފައި ވަނީ ޗައިނާ އިންނެވެ. މިދިޔަ ޖުލައި މަހުގެ ނިޔަލަށް ޗައިނާއިން 172،834 ފަތުރުވެރިން ރާއްޖެ ޒިޔާރަތްކޮށްފައި ވެއެވެ.\nއަލީގެ ޕާސްޕޯޓް ދޫކޮށްލީ ވަކި މުއްދަތެއް ނެތް ގޮތަށް\nއޮގަސްޓް 21, 2019 15:19\nތިއީ ޑިގްޖަހާލަން ރަގަޅުކަމެއް ރައިސްޔާނު އެއާރޕޯޓަށް ގެނައިހެޔޮބަދަލޭނުބުނާތި އެހެންބުނެފިނަމަ ޢަޅިވަހީދަށް ތިތަންނުހިންގުނީ\nއޮގަސްޓް 21, 2019 15:30\nތިޔައީ ރައީސް ޔާމީންގެ މަސައްކަތުގެ ފޮނި މޭވާނޫންތަ؟ 75 ރިސޯޓްގެ މަސައްކަތް ފަށާ 2020 އަށް 50 ރިސޯޓް ނިންމަން އޮތީ އަމާޒުހިފާފަ! އޭގެތެރެއިން 25 ރިސޯޓް އެއޮތީ ހުޅުވާފަ! ފޮނި އަނގަތެޅުމާ މަހުންމަހަށް މުސާރަނެގުންފިޔަވައި ކަލޭ ކުރި ކަމެއް ދައްކަބަލަ !\nއޮގަސްޓް 21, 2019 16:44\nކޮބާ ލަދު! ކުނި އަގަތެޅޭތޯ ބަލާ! ތީ ރައީސް ޔާމީން ކުރީ ތިޔަ ބުނާ ވައްކަންތައް!\nއޮގަސްޓް 21, 2019 16:46\nކިތައްމެ ބައިވަރެއް އައިސްގެން ކިތައްމެ ޑޮލަރެއް ލިބުނަސް ރައްްޔިތުންނަށް ކުރާނެ އެއް ވެސް ފައިދާއެއް ނޯންނާނެ. ބޮޑުންގެ ޖީބަށް ބަރުވެލާނެ.\nއޮގަސްޓް 21, 2019 18:25\nއޮގަސްޓް 21, 2019 20:47\nއެއްމިލިޔަން އަތުވެއްޖެ. 32 ބި ލިޔަން ހުސްވެއްޖެ. އިތުރު 19 ބި ލިޔަނަށް އެދިއްޖެ. ވީކަމެއް ހަރާން.\nއޮގަސްޓް 22, 2019 00:20\nޝުކުރިއްޔާ ރައީސް ޔާމީންގެ ސަރުކާރަށް.\nކަލޭގެ ލަދު ކޮބާ؟ މި އިން ޒަމާނަކު ރާއްޖޭގެ ރިޒޯޓް ތަކުގައި ދިވެހިންނާއި ބޭރު މީހުން ތަފާތު ނުކުރާ ވަރަށް މިހާރު އެބަ ކުރޭ. އަދި މިހާ ތަނަށް ދުވަހަކު ބޭރު މީހުންނަށް ރިޒޯޓް ތަކުގައި ވަޒީފާ ނުދޭ ވަރަށް މިހާރު އެބަދޭ. ރިޒާޓް ތަކުގައި 11 މަސް ދުވަސް އަހަރަކު މަސައްކަތް ކުރާ ނިކަމެތި ދިވެހިން ގޮތެއް ފޮތެއް ނުބަލާ ވަޒީފާއިން ވަކިކޮށް ،ބޭރުމީހުން އެ ވަޒީފާ ތަކަށް ގެންނަމުން ދާ ކަން ކަލެއަށް އެނގޭތަ؟ ފިނިކުރި ކޮޓަރީގަ އިނދެ މޮޅެތި ވާހަކަ ތިޔަ ދައްކަނީ. މި ރާއްޖޭގައި އެންމެ ގިނަ ދިވެހީން ގޮވައިގެން މަސައްކަތް ކުރި ބަނޑޮސް ރިޒޯޓު ގައި މިހާރު މެޖޯރިޓީ ނަގަމުން އެދަނީ ބޭރު ބީހުން. މި ދިޔަ އަހަރު އަހަރެންނަށް ސާވިސް ދޭން ރެސްޓޯރަންޓުގައި ތިބީ ހުސް ދިވެހިން. މިދިޔަ މަހު ދިޔަ އިރު ގިނައީ ބޭރު މީހުން. ރޫމް ބޯއިން، ވެއިޓަރުންގެ ގޮތުގައި ކުރި އަށް އޮތް ދުވަސް ތަކުގައި ހުސް ބޭރު މީހުން ގެންނަން ނިންމާފަ އޮތް ރިޒޯޓެއްގެ ވާހަކަ މި ބުނީ.\nއޮގަސްޓް 22, 2019 09:44\nދެން ކަލެޔަށްކީތް. ބުނެބަލަ އެހާވަރަށް މީހުން އައުމުގާ ތިސޮރުކުރިކަމެއް. ބަލަ އެއީ އެހެންބައެއް ކުރި ކަމެއްގެ ފޮނިކަމޭ!\nއޮގަސްޓް 22, 2019 09:57\nއެއްމިލިޔަން އަތުވެއްޖެ. 32 ބި ލިޔަން ހުސްވެއްޖެ. އިތުރު 19 ބި ލިޔަނަށް އެދިއްޖެ. ވީކަމެއް ހަރާން. ރައްޔިތުންނަށް ހުރިހާ އުނދަގުލެއް. ބޮޑުކުދިންގެ ބޮޑު ޖީބު ފައިސާއިން ފުރެނީ....


MTDC ge faidhaaakee 9.2 million rufiyaa!\nއެމްޓީޑީސީއަށް ފަހު ކުއާޓަރުގައި ލިބުނީ 9.2 މިލިއަން ރުފިޔާ!\nއެމްޓީޑީސީން ތަރައްގީ ކުރި ހެރެތެރެ ރިސޯޓް-\nސަރުކާރުން ޓޫރިޒަމް ފައްކާ ކުރުމަށް އުފެއްދި، މޯލްޑިވްސް ޓޫރިޒަމް ޑިވްލޮޕްމަންޓް ކޯޕަރޭޝަން (އެމްޓީޑީސީ) އަށް މިދިޔަ ފަހު ކުއާޓަރުގައި ސާފު ފައިދާގެ ގޮތުގައި ލިބުނީ 9.2 މިލިއަން ރުފިޔާ އެވެ.\nއެމްޓީޑީސީއިން އާއްމުކުރި މިދިޔަ 2018 ވަނަ އަހަރުގެ ފަހު ކުއާޓަރުގެ މާލީ ރިޕޯޓް ގައިވާ ގޮތުން، އެ ކުއާޓަރުގައި ސާފު ފައިދާގެ ގޮތުގައި ލިބިފައިވަނީ 601,285 ޑޮލަރު (ގާތްގަނޑަކަށް 9.2 މިލިއަން ރުފިޔާ) އެވެ. ނަމަވެސް މިދިޔަ އަހަރުގެ ތިންވަނަ ކުއާޓަރުގައި ލިބިފައިވަނީ 541,138 ޑޮލަރު (ގާތްގަނޑަކަށް 8.3 މިލިއަން ރުފިޔާ) އެވެ. އެހެންކަމުން ތިންވަނަ ކުއާޓަރާ އަޅާބަލާއިރު 11 ޕަސެންޓުގެ ކުރިއެރުމެއް ވަނީ ސާފު ފައިދާއިން ހޯދިފަ އެވެ.\nއެ ކުންފުނިން ފަހު ކުއާޓަރުގައި 1.2 މިލިއަން ޑޮލަރު އާމްދަނީގެ ގޮތުގައި ހޯދި އެވެ. އަދި ވިޔަފާރި ކުރުމަށްޓަކައި 475,679 ޑޮލަރު ވަނީ ހޭދަކޮށްފައެވެ. އަދި އެ ހަރަދުތައް ކެނޑުމުން ޖުމްލަ ފައިދާގެ ގޮތުގައި ލިބުނީ 779,292 ޑޮލަރެވެ.\nއެމްޓީޑީސީގެ މިދިޔަ އަހަރުގެ މާލީ ރިޕޯޓުގައިވާ ގޮތުން އެ ކުންފުނީގައި މިހާރު ތިބީ 12 މުވައްޒަފުންނެވެ. އަދި ކުންފުނީގެ ވިޔަފާރީގެ ތެރޭގައި ހިމެނޭ ކަމަށް ބުނެފައިވަނީ ކިހަވަށް ހުރަވަޅި އެވެ. މިހާރު އަނަންތަރާ ކިހަވަށް ހުރަވަޅީގެ ނަމުގައި ބ. އަތޮޅުގައި ހިންގީ މި ރިސޯޓު އެމްޓީޑީސީއިން ސަބްލީޒް ކޮށްފައިވަނީ 2010 ވަނަ އަހަރު އެވެ. ދެން އެ ކުންފުންޏަށް އާމްދަނީއެއް ލިބޭ ކަމަށް ބުނެފައިވަނީ ގއ.އަތޮޅުގައި އަޔާޑާ ކުންފުނިން ހިންގާ ފަސް ތަރީގެ މަގޫދުއާ އެވެ. މި ރިސޯޓު ސަބްލީޒް ކޮށްފައިވަނީ 2017 ވަނަ އަހަރު އެވެ. މީގެއިތުރުން އެ ކުންފުނީގެ ވިޔަފާރީގައި ހިމެނެނީ ހދ. ނާގޯށި އެވެ.\nއެމްޓީޑީސީ ހިއްސާދާރުން މިފަހަރުވެސް ހުސް އަތާ!\nއެމްޓީޑީސީގެ ފައިދާ ބެހުމުގެ އުންމީދު އާވެއްޖެ!\nއެމްޓީޑީސީ ބޯޑަށް ފަސް ޑިރެކްޓަރުން ހޯދަނީ


ޓީޒާ ރިވިއު: "ބަވަތި" ގެ ޓީޒާ ބެލިންތަ؟ ހައިރާންވާހާ ތަފާތު!\nދިވެހި ފިލްމު އިންޑަސްޓްރީއަށް މުޅިން އައު ކުންފުންޏެއް ކަމަށްވާ "އައި ފިލްމްސް" ގެ ފުރަތަމަ ފިލްމު "ބަވަތި" ގެ ޓީޒާ މިދިޔަ ހުކުރު ދުވަހުގެ ރޭ ދައްކާލައިފިއެވެ.\nމިފިލްމުގެ މޯޝަން ޕޯސްޓަރު މިމަހުގެ ކުރީކޮޅު ދައްކާލާފައިވާއިރު، އެޕޯސްޓަރަށް ވެސް ވަރަށް ގިނަ ބައެއްގެ ތަރުހީބު ވަނީ ލިބިފައެވެ. ޓީޒާ މިހާރު ރިލީޒް ކޮށްފައިވާއިރު، ޓީޒާ ވެސް އެހާމެ ފުރިހަމަވެފައި ތަފާތު ކަމަށް ގިނަ ބަޔަކު ޤަބޫލު ކުރެއެވެ.\n"ބަވަތި" މިފިލްމަކީ ލިޔުންތެރިޔާ އިލްޔާސް ވަހީދު (އިއްލެ) ލިޔެ ޑައިރެކްޓް ކޮށްފައިވާ ވަރަށް ތަފާތު ފިލްމެއްކަން، ފިލްމަށް ދީފައިވާ ނަމުން ވެސް ހާމަވެއެވެ. އޭނާ ބުނިގޮތުގައި މިފިލްމަށް އެނަން ދެވުނީ ފިލްމުގެ ސްޓޯރީ ލައިން އާއި ގުޅޭތީއެވެ.\nމިއަހަރުގެ ސެޕްޓެމްބަރ މަހު ރިލީޒް ކުރާ މިފިލްމުގެ ހުރިހާ ޝޫޓިންއެއް މިހާރު ވަނީ ނިމިފައެވެ. ފިލްމުގެ ލީޑް ރޯލުން ފެނިގެން ދަނީ މަޝްހޫރު ފިލްމީ ބަޠަލާ ނުޒުޙަތު ޝިހާބް (ނުޒޫ) އާއި މިދާއިރާއަށް އަލަށް ތަޢާރަފްވާ އަހުމަދު އިފްނާޒް އެވެ.\nޓީޒާއިން ބޮޑަށް ފެންނަނީ ނުޒޫ އެވެ. އަތޮޅުތެރޭ ރަށެއްގެ މަންޒަރެއް އެންމެ ފުރަތަމަ ވެސް ދައްކުވައިދޭއިރު، ނުޒޫ ވަރަށް އިތުބާރު ކުރާ ފަރާތެއްގެ (އިބޫގެ) ތަފާތުކަމުގެ ވާހަކަ އޭނާ ދައްކައެވެ. އެއިތުބާރާއެކު އިބޫ އާއި ކައިވެނިކޮށްގެން މާލެއަށް ދިރިއުޅުން ބަދަލުވާކަން ވެސް ހާމަވެއެވެ.\nނަމަވެސް ދެން ފެންނަނީ، ކުރިން އިހުސާސް ކުރެވުނު އުފާވެރިކަމާއި މުޅިން ތަފާތު މަންޒަރެކެވެ. ނުޒޫގެ ދިރިއުޅުން ބަނަވާ ކަހަލައެވެ. އޭނާ ގެނބެމުންދާ ކަހަލައެވެ.\nފަސްތަރިން ރޭޓް ކުރާނަމަ "ބަވަތި" ގެ ޓީޒާއަށް ފަސްތަރިއަށްވުރެ ގިނައިން ވެސް ނުދޭންވީ ސަބަބެއް ނެތެވެ. މިހާރު އިންތިޒާރު ކުރެވެނީ މިއަސަރުގަދަ ފިލްމު ސިނަމާތަކަށް އަންނާނެ ދުވަހަކަށެވެ.


REPORT | Madhun Noonee Nufenna Bayyeh Ge Nurahkalaa Eku Thutthu Thaara Ehee Ehge Inthizaaru Gai - Vaguthu\nތާރާ ބިންތު އަލީ ޖަވާދު\nދަރިޔަކު ލިބުމަކީ މި ދުނިޔެމަތިން މަޔަކާއި ބަފަޔަކަށް ލިބޭނެ އެންމެ ބޮޑު ނިއުމަތްކަން ޔަގީނެވެ. ދަރިންނަކީ މި ދުނިޔެމަތީގައި އިންސާނަކަށް ލިބޭނެ އެންމެ ބޮޑު ހިތްހަމަޖެހުމެވެ. ކުޑަ ކުއްޖަކު އާއިލާ އަށް އިތުރު ވުމަކީ މުޅި އާއިލާ އަށް ލިބޭ އުފަލެކެވެ. މުޅި އާއިލާ އަށް ލިބޭ އާރޯކަމެކެވެ. ދަރިން ހެޔޮ ހާލުގައި ލެެއްވުމަށް އެދި ދުއާކޮށް، ދަރިފުޅު އުފަންވުމުގެ ކުރިން އެކަމަށް މައިންބަފައިން ވަރަށް ތައްޔާރީތައް ވެއެވެ.\nނ. އަތޮޅު މަނަދޫ އަށް ނިސްބަތްވާ ފަތިމަތު ރިޝްފާ އާއި ސ. ފޭދޫ އަލީ ޖަވާދު ވެސް އެ ދެ މަފިިރިންގެ ފުރަތަމަ ދަރިފުޅު ލިބުނު އިރު ތިބީ ފޮނި އުންމީދުގައެވެ. ތާރާ ބިންތު އަލީ ޖަވާދު ދުނިޔެއަށް ފުރަތަމަ ނޭވާ ދޫކޮށްލީ މިދިޔަ އަހަރުގެ މޭއި މަހުގެ 10 ވަނަ ދުވަހު ސްރީލަންކާގައެވެ.\nރިޝްފާ، ތާރާ އަށް ބަލިވެ އިން އިރުވެސް ޑޮކްޓަރުން ބުނަމުން ދިޔައީ ދަރިފުޅުގެެ ހާލު ރަނގަޅު ކަމަށެވެ. ބަނޑުބޮޑު އިރު ޖެހުނު ހަމައެކަނި މައްސަލައަކީ އިންފެކްޝަން މައްސަލައެއް ކަަމަށާއި އެއީ އެކަމުން ވެސް ތާރާއަށް އެއްވެސް އަސަރެއް ނުކުރާ ކަމަށް ތާރާގެ މަންމަ ރިޝްފާ "ވަގުތު" އަށް މީގެ ކުރިން ބުންޏެވެ.\nއެހެން ނަމަވެސް، އަށް މަހުގައި ތާރާ އުފަން ވިއިރު، އާއިލާއަށް މޮޅިވެރިކަން ލިބިގެން ދިޔައީ، ދަރިފުޅުގެ ހާލު ރަނގަޅު ކަމަށް ބުނެފައި އޮއްވާ އެކަން އެގޮތަށް ނުވުމުންނެވެ. ތާރާ ވިހެއިއިރު، ތާރާގެ ކަނާތް ފަރާތުގެ ތިން ނާރަކަށް ވަނީ މައްސަލައެއް ޖެހިފައެވެ.\n"ވިހެއީއްސުރެ ބޭބީއަކީ ބަލި ކުއްޖެއް. އުފަންވީންސުރެންވެސް ނާރުގެ މައްސަލަ ހުންނާނެ ކުއްޖާގެ ކަނާއަތް ވޯކް ނުކުރާނެ އޭރަކު." ރިޝްފާ ބުންޏެވެ.\nރިޝްފާއާއި ދަރިފުޅު ތާރާ\nނަމަވެސް ހަމަސް ދުވަހު އެތައް ތެރަޕީީ ސެޝަނެއް އަދި އެހެން ފަރުވާތައް ކޮށްގެން ތާރާގެ ކަނާތް އަތް ކޮންމެެވެސް މިންވަރަކަށް ރަނގަޅުވިއެވެ. އެހައި ހިސާބުން އާއިލާއިންވެސް ދިރިިއުޅުން މަނަދޫއަށް ބަދަލުކުރި ކަމަށާއި، އޭރު ތާރާއަށް ހަ މަސް ފުރިއްޖެ ކަމަށް ރިޝްފާ ބުންޏެވެ.\nއޭގެ ފަހުން އަނެއްކާ ވެސް ތާރާގެ ހާލު ގޯސްވި ކަމަށް ތާރާގެ ބައްޕަ އަލީ ޖަވާދު ކިޔައިދިނެވެ. އޭރު ޑޮކްޓަރުން ބެލި ބެލުމުން ތާރާއަށް ޓީބީ ޖެހިފައިވާ ކަމަށް ލަފާ ކުރުމުން އާއިލާއިން ވަނީ ތާރާ ގޮވައިގެން އިންޑިއާއަށް ގޮސް ޑޮކްޓަރަށް ދައްކާފައެވެ. އިންޑިއާއިން ބެލި ބެލުމުން ތާރާއަށް ޖެހިފައިވަނީ ޓީބީ ނޫން ކަން އާއިލާއަށް އެނގުން އެއީ އާއިލާއަށް ލިބުނު އުފާވެރިކަމެކެވެ.\nއެ އުފާވެރިކަމުގައި އެދެމަފިރިން ތިބި ނަމަވެސް، ތާރާގެ ޓެސްޓްތަކުން އަނެއްކާ ވެސް އެކުޑަ އާއިލާއަށް ވަނީ މޮޅިވެރިކަން ލިބިފައެވެ. އެއީ ދެމަސް ފަހުން ލިބުނު ޓެސްޓް ތަކުގެ ނަތީޖާތަކުން ތާރާގެ "ޖެނެޓިކް" މައްސަލައެއް ހުރިކަން އެނގުމެވެ. އެކަން އެނގިފައިވަނީ މީގެ ދެހަފްތާ ދުވަސް ކުރިންނެވެ.\nތާރާ ބިންތި އަލީ ޖަވާދު\n"އެއަށް މިކިޔަނީ ވިއެޑްމޭން ސްޓެއިނާ ސިންޑްރޯމް. މާނައަކީ ވާރުތާވާ ބައްޔެކޭ. ދުނިޔެއިން ވަރަށް މަދުން ނޫނީ ނުފެންނަ ބައްޔެއް. ވެދާނެ އެއީ ބައްޕަގެ ފަރާތުގެ ކާފައިންގެ ކާފައިންގެ ފަރާތުން އައި އެއްޗަކަށް ވެސް." ޖަވާދު ބުންޏެވެ.\nޖަވާދު ބުނީ، އެ ބަލީގެ ސަބަބުން ތާރާ ބޮޑެއް ނުވާނެ ކަމަށާއި ބަރުދަނެއް ވެސް އިތުރު ނުވާނެ ކަމަށެވެ. "މީގެ ސަބަބުން ކުއްޖާގެ ސިކުނޑި އަދި ކިޑްނީ އަދި ލިވާގެ މައްސަލަތައް ދިމާވާނެ ކަމަށް އަދި މިހާރު ވެސް ނުވާކަމެއް ނޭނގޭ ކަމަށް ޑޮކްޓަރުން ވިދާޅުވަނީ" ޖަވާދު ބުންޏެވެ.\nތާރާގެ އެފަދަ ބައްޔެއް ހުރުމާއި ގުޅިގެން މިވަގުތު ވެސް ތުއްތު ތާރާއަށް ލިބިފައި ހުރި ގެއްލުން ބުނާކަށް ނޭނގޭ ކަމަށާއި އާއިލާއިން ބޭނުންވަނީ ވީއެންމެ އަވަހަށް އިންޑިއާއަށް ފުރަން ކަމަށް ޖަވާދު ބުންނެވެ. އަދި ފުރުމަށް އާސަންދަ ހަމަޖެހި މި މަހުގެ 8 ވަނަ ދުވަހު މާލެ ގޮސް 12 ވަނަ ދުވަހު އިންޑިއާއަށް ފުރަން އާއިލާއިން އަންނަނީ ތައްޔާރު ވަމުންނެވެ. އެހެން ނަމަވެސް އަދި އެންސްޕާއިން އެއްވެސް އެހީއެއް ނުޖެހޭ ކަމަށް ޖަވާދު ބުންޏެވެ.\nތާރާގެ ކުޑަކުޑަ އާއިލާއިން އާއްމުންގެ އެހީއަށް އެދިފައިވަނީ ތާރާގެ ސިއްހި ފަރުވާއަށް ބޭރަށް ދާއިރު، އެތަނުގައި ހޭދަވާނެ ދުވަހެއް ނޭނގޭތީއާއި މާލީ ގޮތުން އާއިލާއަށް ދަތިތަކެއް ދިމާވެފައިވާތީއެވެ.\nތާރާ އަށް އެހީތެރިކަން ފޯރުކޮށްދިނުމަށް ތާރާގެ މަންމަގެ ބީއެމްއެލް ދިވެހި ފައިސާ އެކައުންޓް (7720510121101- ފާތިމަތު ރިޝްފާ) ނުވަތަ ޑޮލަރު އެކައުންޓު (7720510121001) އަށް ފައިސާގެ އެހީތެރިކަން ފޯރުކޮށްދިނުމަކީ ތާރާގެ އާއިލާގެ ވަރަށް ބޮޑު އެދުމެކެވެ. ތާރާ އާއި ގުޅޭގޮތުން އިތުރު މައުލޫމާތު ސާފުކުރުމަށް 7454354 ނަންބަރު ފޯނަށް ގުޅުމަށް އާއިލާއިން އެދެއެވެ.\nއޮގަސްޓް 1, 2021 23:29\nރާއްޖޭގެ އުޅެނީ މަ ދުމީސްކޮޅެއް، އާސަން ދައިން ނުލިބޭގިނަ ބޭސްތަކެއް،، އާ ދައިގެ މީހުން ޖެހެނީ ސަލާން ޖަހަން ބޭސްފަރުވާ އަށް ،މީހުން ސަލާން ނުޖަހާ ބޭސްފަރުވާކުރެވަެނެ ގޮތް ސަރުކާރުން އެބަހޯ ދަ ދޭން ޖެހޭ🤔\nއޮގަސްޓް 2, 2021 08:36\nދުނިޔެ ތަރައްގީވެ ތަހުޒީބުވަމުން ގޮސް މިހާރު މިއޮތީ ޖަންގަލީގެ ގާނޫނު. މޮޅުމީހާއަށް މޮޅުގޮތް. ދެރަމީހާއަށް ދެރަގޮތް\nއޮގަސްޓް 1, 2021 23:46\nއޮގަސްޓް 2, 2021 08:27\nބަނގުރޫޓުވެފަވާ ސަރުކާރުން ތިކަމަށް އާސަންދަ ހަމަޖަށްސައިފިއްޔާ ޝުކުރުވެރިވަން .\nއޮގަސްޓް 2, 2021 15:22\nރިޝްފާ އާއި ޖަވާދުގެ ދަރިފުޅަށް އަވަސް ޝިފާ މިންވަރު ކުރައްވާށި. އާމީން\nއެއީ ވ. ލޯބި ކުއްޖެއް މާޝާﷲ ލޮލަށް ފެނި އުރާލެވުމުގެ ނަޞީބު ލިބުނު. ރިޝްފާމެން ދެމަފިރިންނާއި ޢާއިލާ އެދަރިފުޅަށް ޓަކައި ވ. ބޮޑެތި ޤުރްބާނީ ތަކެއްވަމުންދަނީ. ވ. ހިތްވަރުގަދަ. ކެތްތެރިކަން އިންތިހާ. މާތްﷲ އެދަރިފުޅަށް އަވަސް ޝިފާ މިންވަރު ކުރައްވާށި އާމީން\nއޮގަސްޓް 5, 2021 11:01\nއޭ މީނަ ކުރިންވެސް ރުފިޔާ ތަކެއް ހޯދާފަ މާލެއިން މުދާގަނުނީ


Himaayaih Kurevifaivaa5Janavaaruge Baavaih - Dhiyares\nނެތިގެން ހިނގައިދާނެކަމުގެ ބިރު ހީވެފައިވާ5ޖަނަވާރު!\nއޭޝިއަން އެލެޕެންޓް. ފޮޓޯ:އެންޓީއެންސީ\nއިންޓަރނޭޝަނަލް ޔޫނިއަން ފޯ ކޮންޒަވޭޝަން އޮފް ނޭޗަރ ނުވަތަ އައި.ޔޫ.ސީ.އެން އިން އެންމެ ފަހުން އާންމު ކުރައްވާފައިވާ ހިމާޔަތްކުރެވިފައިވާ ޖަނަވާރުންގެ ލިސްޓުގައި 5،766 ޖަނަވާރުގެ ބާވަތް ހިމެނެއެވެ. އެގޮތުން މި ލިޔުމުގައި އަލިއަޅުވާލާފައިވަނީ ނެތިގެންދާނެ ކަމުގެ ބިރު އެންމެ ބޮޑު5ޖަނަވާރުގެ ބާވަތަށެވެ.\nއޭޝިއަން އެލެފަންޓް. ފޮޓޯ: ވަޔުފޮންގް\n1968 ވަނަ އަހަރުން ފެށިގެން ހިމާޔަތް ކުރެވިފައިވާ އޭޝިއަން އެތުގެ3ބާވަތެއް ވެއެވެ. އެއީ އިންޑިއަން، ސްރީލަންކަން އަދި ސުމަޓްރަން އޭޝިއަން އެލެފެންޓެވެ. މި ތިން ބާވަތުގެ ތެރެއިން އެންމެ ބޮޑީ ސްރީލަންކަން އެތެވެ. ބަރުދަނުގައި5ޓަން ހުންނަ މި އެތް، އިންޑިޔާ، ސްރީލަންކާ އަދި އިންޑޮނޭޝިއާގެ އިތުރުން އޭޝިއާ ބައްރުގެ އެހެން ގައުމުތަކުން ވެސް ފެންނެއެވެ. މި އެތުގެ އާބާދީ ދަށްވުމުގެ އެންމެ ބޮޑު އެއް ސަބަބަކީ އެތްތައް ދިރިއޫޅޭ މާހައުލު ނެތި ދިޔުމެވެ. މިހާރު ދުނިޔޭގައި އުޅޭ އެތުގެ އަދަދު ވަނީ 50،000 ވުރެ މަދުވެފައިއެވެ. އެންމެ ގިނަ ބާވަތަކީ އިންޑިއަން އެތެވެ. ސްރީލަންކާގެ މިންނޭރިޔާ ނެޝަނަލް ޕާކް އިން އޮގަސްޓް މަހު މިބާވަތުގެ 300 އާ ގަތްކުރާ އަދަދަކަށް އެތް އެއްވާތަން ފެންނެއެވެ. މިއީ އެކީ އެއްފަހަރާ އެންމެ ގިނަ އަދަދަކަށް އެތް އެއްވާ ހަމައެކަނި ސަރަހައްދެވެ.\nމިނިކާ ވަގު. ފޮޓޯ:ތިއޯ އެލޮފްސް\n20 ވަނަ ގަރުނު ފެށިގެން އައިއިރު މިނިކާވަގު ގެ އާބާދީ އަކީ 10،000 އެވެ. އެހެން ނަމަވެސް މިއަދު މި އަދަދު ވަނީ 3900 އަށް ދަށްވެފައެވެ. މިނިކާ ވަގު އާންމުކޮށް ފެންނަނީ އިންޑިޔާއިން ނެވެ. 1975 ވަނަ އަހަރުން ފެށިގެން މިނިކާވަގު ވަނީ ހިމާޔަތްކުރެވިފައެވެ. މިނިކާވަގުގެ ވިޔަފާރި މަނާކުރެވިފައި ވީނަމަވެސް އޭތި ޝިކާރަކޮށް، އަހަރެއްގެ މައްޗަށް 20 ބިލިއަން ޑޮލަރުގެ ވަގު ވިޔަފާރި ކުރެވެއެވެ. މިއީ އޭގެ އާބާދީ ދަށްވުމުގެ އެންމެ ބޮޑު އެއް ސަބަބެވެ. މިނިކާވަގު ދިރިއުޅޭ މާހައުލު ނެތިގެން ދިޔުމަކީ ވެސް އެއް ސަބަބެވެ. އިންޑިޔާ ގެ އިތުރުން ބަންގްލަދޭޝް، ނޭޕާލް އަދި ޗައިނާގައި ވެސް މިނިކާ ވަގު އުޅެއެވެ.\nމައުންޓެއިން ގޮރިއްލާ. ފޮޓޯ: އެންޑީ ރައުސް\nމައުންޓެއިން ގޮރިއްލާ މިހާރު ފެންނަނީ އެފްރިކާ ބައްރުގެ2ސަރަހައްދެއްގައިވާ ހިމާޔަތްކުރެވިފައިވާ ނެޝަނަލް ޕާކު ތަކުންނެވެ. ދުނިޔޭގެ ގޮރިއްލާގެ އާބާދީއަކީ 1063 އެވެ. ނިމިގެން ދިޔަ 30 އަހަރުތެރޭގައި ގޮރިއްލާގެ އާބާދީ މަޑުމަޑުން އިތުރުވާކަން ފާހަގަކުރެވެއެވެ.\nވަކީޓާ. ފޮޓޯ: ތޯމަސް އޭ ޖެފާސަން.\nދުނިޔޭގެ އެންމެ ކުޑަ މެރިން މެމަލް ވަކީޓާ ފެންނަނީ މެކްސިކޯގެ ގަލްފް އޮފް ކެލިފޯނިޔާއިންނެވެ. 1958 ވަނަ އަހަރު ހޯދިފައިވާ މި ކުޑަ ޕޯޕޮއިޒްގެ ބާވަތް ނެތި ދިޔުން ވަނީ ވަރަށް ގާތް ވެފައެވެ. ވަކީޓާ ދިރިއުޅޭ ސަރަހައްދު ހިމާޔަތްކުރެވިފައިވީ ނަމަވެސް ގަވާއިދާ ހިލާފަށް އެ ސަރަހައްދުގައި ދަލުގެ މަސްވެރިކަން ކުރުމުގެ ސަބަބުން ފާއިތުވި އަހަރުތަކުގައި ވަކީޓާގެ އާބާދީ ވަނީ ވަރަށް ބޮޑަށް ދަށްވެފައެވެ. ދުނިޔޭގެ ވަކީޓާގެ އާބާދީއަކީ އެންމެ 10 އެވެ.\nޖާވަން ރައިނޯ. ފޮޓޯ: އެނިމަލް ކޯނާރ\nރައިނޯގެ އާބާދީ ވަނީ ވަރަށް ބޮޑަށް ދަށްވެފައެވެ. މިހާރު މި ޖަނަވާރު ފެންނަނީ ހަމައެކަނި އިންޑޮނޭޝިއާގެ ޖާވާގެ ނެޝަނަލް ޕާކްއަކުންނެވެ. ރައިނޯ ގެ އިތުރު އާބާދީއެއް ވިއެޓްނާމްގައި އޮތް ނަމަވެސް 2010 ވަނަ އަހަރު އެ އާބާދީ ވަނީ ނެތިގެން ގޮސްފައިއެވެ. މިހާރު ދުނިޔޭގައި ހުރީ އެންމެ 58 ރައިނޯއެވެ.\nއައި.ޔޫ.ސީ.އެން ގެ ލިސްޓުގައި ހިމާޔަތްކުރެވިފައިވާ ބާވަތްތަކަށް ބަލާއިރު މި ބާވަތްތައް ނެތިގެން ދިޔުމުގެ އެންމެ ބޮޑު ސަބަބަކީ އިންސާނުންގެ އަމަލުތަކެވެ. ވަގު ވިޔަފާރިއަށް ޝިކާރަ ކުރުމާ، ދިރިއުޅޭ މަހައުލު ނައްތާލުމުގެ ސަބަބުން މިއަދު އެތައް ބާވަތެއްގެ ޖަނަވާރު ވަނީ ނެތިގެން ގޮސްފައެވެ. ނުވަތަ ނެތިގެންދިއުމާ ގާތްވެފައެވެ.\nޕްލާސްޓިކު ފުޅިން އަހަރަށް 148 މިލިއަން ދައުލަތަށް ލިބޭ: ދިރާސާ\nވިލިމާލެއިން ގަސް ހައްދަން 30 ބިން ދޫކުރަނީ\nމާސްކް އިން ދުނިޔޭގެ އެންމެ ފުރަތަމަ ކާބަން ނިއުޓްރަލް ކޮންޓެއިނަރު ބޯޓު ބޭނުންކުރަން ފަށަނީ\nރާއްޖެ ފެހި ކުރުމުގެ ޕްރޮގްރާމުގެ ދަށުން މިއަހަރު 5،000 ގަސް އިންދަނީ


މިމަހު އެކެއްގެ ފަހުން އޭދަފުއްޓަށް ދިޔަ މީހުން ކަރަންޓީންވާން އަންގައިފި | Sangu News\nމިމަހު އެކެއްގެ ފަހުން އޭދަފުއްޓަށް ދިޔަ މީހުން ކަރަންޓީންވާން އަންގައިފި\n23 އޭޕްރިލް 2021 - 11:51\nބ. އޭދަފުއްޓަށް ދަތުރުކޮށްފައިވާ މީހުން ކަރަންޓީން ވާން ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އަންގައިފި އެވެ.\nއެޗްޕީއޭއިން މިއަދު ބުނީ އޭދަފުށިން ކޯވިޑް-19ގެ ކޭސްތަކެއް ފެނިފައިވާތީ މިމަހުގެ އެއް ވަނަ ދުވަހުގެ ފަހުން އެ ރަށަށުން އެހެން ރަށްރަށަށް ދަތުރުކޮށްފައިވާ މީހުން އެ ރަށަކަށް ދިޔަ ދުވަހުން ފެށިގެން 10 ދުވަހުގެ މުއްދަތަށް ކަރަންޓީން ވާން އަންގާ ކަމަށެވެ. އަދި އެ ރަށަށް ދަތުރު ކޮށްފައިވާނަމަ އެކަން އެމީހަކު ހުރި ރަށެއްގެ ހޮސްޕިޓަލް ނުވަތަ ސިއްހީ މަރުކަޒަށް އަންގަން އެޗްޕީއޭއިން ވަނީ އެދިފަ އެވެ.\nކަރަންޓީންވާ ފަރާތްތަކުން އާންމު ތަންތަނަށް ނުކުންނަން ވާނީ 10 ދުވަސް ހަމަވުމުން ކޯވިޑަށް ޓެސްޓުކޮށް ނަތީޖާ ނެގެޓިވްކަން ޔަގީންވުމުން ކަމަށްވެސް ބުންޏެވެ. އެ ފަރާތްތައް ކޯވިޑަށް ޓެސްޓު ކުރުމުގެ އިންތިޒާމް އެ ރަށެއްގެ ހޮސްޕިޓަލް ނުވަތަ ސިއްހީ މަރުކަޒުން ހަމަޖައްސާނެ އެވެ.\nއޭދަފުށީގައި ހުންނަ ބ. އަތޮޅު ހޮސްޕިޓަލުން ބުނީ އިއްޔެ މެންދުރުގެ ނިޔަލަށް މިހާރު އެ ރަށުގައި އުފެދިފައިވާ ކްލަސްޓާއިން 37 މީހަކު ކޯވިޑަށް ޕޮސިޓިވްވެފައިވާ ކަމަށެވެ. ނެގި ސާމްޕަލްތަކުގެ ތެރެއިން 392 ސާމްޕަލް ނެގެޓިވްވެފައިވެ އެވެ.


Maguthakah Dhuvaalu Bodu Luyeh,6Fahun Thohjehi Barugonun Maguthah Gugumany\n6 އޭޕްރީލް 20182ކޮމެންޓް\nމާލޭގެ މަގުތަކުގެ ޓްރެފިކް މައްސަލަ ހައްލުކުރުމަށްކަމަށް ބުނެ، މާލެ ތެރޭގައި ދުވާލުގެ ވަގުތުތަކުގައި މުދާ އުފުލުން މަނާކުރި އުސޫލަށް މިދިޔަ އާދިއްތަ ދުވަހު އަމަލުކުރަން ފަށާފައިވާއިރު، އެބަދަލާއެކު މަގުތަކަށް ލުޔެއް ލިބިފައިވާކަމަށް އެއްބަޔަކު ގަބޫލުކުރަމުން އަންނައިރު އަނެއް ބަޔަކު އަންނަނީ އެކަމާއި ގުޅިގެން ނުރުހުންވެ ހިޔާލު ފާޅުކުރަމުންނެވެ.\nދުއްވާ އެއްޗެހި ގިނަވެ ހިނގާބިނގާވެ އުޅުމަށް ދަތިވަމުންދާތީ އާއި، ސްކޫލުތަކަށް ކުދިން ގެންގޮސް ގެނައުމާއި އާއްމު ރައްޔިތުންނަށް މަގުތައް ބޭނުންކުރުމުގައި ދަތިވަމުންދާތީ ޓްރާންސްޕޯޓް އޮތޯރިޓީ އިން މުދާ އުފުލުމަށް ކަނޑައަޅާފައިވަނީ އިރުއޮއްސި6އަކުން ހެނދުނު6އާދެމެދުގެ ވަގުތުތަކެވެ.\nމުދާ އުފުލަށް ކަނޑައަޅާފައިވާ ވަގުތުތަކުގައި މާލޭގެ މަގުތަކަށް ބާރު ބޮޑުވުމަކުން މާބޮޑު މައްސަލައެއްކަމަށް ސަރުކާރުން ނުދެކޭ ކަހަލައެވެ. ސަރުކާރުގެ ވިސްނުމުގައި އެބަދަލަކީ މިވަގުތު މާލޭގެ މަގުތަކަށް ދިމާވާ ޓްރެފިކް މައްސަލަތަކަށް އެންމެ އެކަށޭނެ އެއް ހައްލެވެ. އެބަދަލާއެކު މާލޭގެ މަގުތަކަށް ދިމާވާ "ތޮއްޖެހުން" ހައްލުކުރެވިފައިވާކަން މިދިޔަ ހަތަރު ވަރަކަށް ދުވަހުގެ ތެރޭގައި ފާހަގަކުރެވިފައިވާކަމަށް ސަރުކާރުން ދަނީ ބުނަމުންނެވެ.\nދުވާލު ގަޑީގައި މާލޭގެ ޓްރެފިކަށްއަށް ދިމާވާ މައްސަލަ ހައްލުވެފައިވާ އެމަންޒަރު ފެނިފައިވާކަމަށް ބުނަމުން އަންނައިރު، އެއާހިލާފަށް އިރުއޮއްސި ހަޔަކަށް ފަހު މާލޭގެ މަގުތަކުން ފެންނަނީ އެހެން މަންޒަރެކެވެ. މަގުތައް ތޮއްޖެހި އުޅަނދުތަކުގެ ބަރުގޮނުން މުޅި މަގުތައް ގުގުމައެވެ. މާލޭގެ މަގުތަކުގައި ހިނގާބިނގާވެ އުޅޭ މީހުންނާއި ކިޔަވަން ކޮލެޖްތަކާއި ޔުނިވާސިޓީތަކަށް ދާކުދިންނަށް އެކަމުގެ ސަބަބުން ދަތިތަކާ ކުރިމަތިވާކަމަށް ވެއެވެ. ކޮންމެއަކަށް ދުވާލުގެ ހިތްހަމަޖެހުމަށްޓަކައި ރޭގަނޑު އުފާތައް ގުރުބާނީކޮށް އެނިންމުމާއި އެއްގޮތަށް މަގުތައް ބޭނުންކުރަން މިވަނީ މަޖުބޫރުކޮށްފައެވެ.\nމަގުތައް ބޭނުންކުރުމަށް ގެނެވުނު ބަދަލާއެކު މާލޭ ތެރެއިން އެންމެ ބާރު ބޮޑު މަގުތަކުގެ ގޮތުގައި ފާހަގަކުރެވިގެން ގޮސްފައިވަނީ މަޖީދީމަގާއި، އަމީނީ މަގު އަދި އަލިކިލޭފާނު މަގުގެ އިތުރުން ޗާންދާނީ މަގަށެވެ. ދުރާލާ ރަނގަޅު ޕްލޭންއެއް ނަހަދާ މިފަދަ ބޮޑެތި ބަދަލުތައް ގެނައުމުން އެކަމާއި ފާޑުކިޔާ ނުރުހުންވާނީ ވެސް އެމަގުތަކުގެ ބޭނުންކުރާ އާއްމު ރައްޔިތުމީހާއެވެ.\nގެނެވުނު ބަދަލާ ގުޅިގެން މީހަކު ކޮށްފައިވާ ޓްވީޓެއް-\nMale' maguthah thojjehen dhimaavi maigandu sababakee, ehves planeh nethi Islaamee markazge2faraathu magu bandhukureema.. mihaaru eh ulheny adhives ehkamu araanuganevegen, mi verin kuraa kan kanmu rayyithunah dhuthuraaeh noony kurimathunuvey.— Aneil Anni (@AnilAnnii) April 2, 2018\nގެނެވުނު ބަދަލާ ގުޅިގެން މަޖިލީސް މެމްބަރު ރުކްމާ މުހައްމަދު އަބްދުލްކަރީމް ކުރައްވާފައިވާ ޓްވީޓެއް--\nMale’ traffic thojjehumuge 1 aslakee bodethi maguthah bandhukoh mi fahun traffic flow ah genesfavā badhaluge sababun— 🎈Rukuma (@RukumaA) April 1, 2018\nTokyo Maguthah Varah Busy Koh ulhey reyeh.., Dhen hurihaa beyfulhun ves Aadhavedhaane— i Aathu (@AathuShinana) April 1, 2018\nމަގުތައް ބާރުބޮޑުވެ ބަރުގޮނުގެ އަޑުގަދަވާތީ އެކަމާއި އުނދަގޫވެގެން ލިޔެފައިވާ ސްޓޭޓަސް އެއް\nއެބަދަލަކީ ރައްޔިތުން އިގްތިސާދީ ގޮތުން އަޅުވެތިކުރުމަށް ކުރެވޭ މަސައްކަތެއްކަމަށް އެއްބަޔަކު ގަބޫލުކުރެއެވެ. އެގޮތުން ދަންވަރު މަޖޫރީން މަސައްކަތުގައި އުޅެމުންދާއިރު، ޑެލިވަރީ އަންނާނެ އިރެއްގައި ރައްޔިތުން ދަންވަރަށް ހޭލާ ތިބެންޖެހެއެވެ.\n"ގޭސް ފުޅި ހުސްވެގެން ގުޅީމަ ބުނީ6ގެ ފަހުންނޭ ޑެލިވަރީ ކޮށްދޭން ފަށަނީ. އެދުވަހު ކެއްކީ ޖެހިގެން ހުރި ބަޔަށްގޮސް. އެރޭ ގޭސްފުޅި ޑެލިވަރކޮށްދިނީ 12 ޖަހަން އުޅެނިކޮށް." ގެނެވުނު ބަދަލާއެކު އާއްމު ދިރިއުޅުމުގެ ބައެއް ކަންތައްތަކަށް ބޫރޫއަރާތީ ވީއެފްޕީއަށް ވާހަކަ ދައްކަމުން މީހަކު އޭނާގެ ކަންބޮޑުވުން ފާޅުކުރިއެވެ.\nމޫދާ އުފުލާ ގަޑިއަށް ގެނައި ބަދަލުގެ ސަބަބުން މާލޭގެ ފިހާރަތަކާއި އާއްމުންނަށް ވަނީ ފެނުގެ ދަތިކަންވެސް ކުރިމަތިވެފައިވެއެވެ. އުސޫލަށް ގެނެވުނު ބަދަލާއެކު މަސައްކަތް ކުރާ މީހުންނަށް އަގުހެޔޮކޮށް މަސައްކަތް ކުރުމަށް މަޖުބޫރުވެއެވެ. ގެނެވުނު ބަދަލުގެ ސަބަބުން ވިޔަފާރިވެރިންގެ އިތުރުން އެތައް ބަޔަކަށް އޭގެ އަސަރު ދަނީ ކުރަމުންނެވެ.\nމާލޭގެ މަގުތަކަށް ދިމާވާ ޓްރެފިކް މައްސަލަތަކަށް ބޭނުންވަނީ ދާއިމީ ހައްލެކެެވެ. ދާއިމީ ހައްލެއްހޯދުމަށް މުދާ އުފުލާ ގަވައިދަށާއި އުސޫލުތަކަށް ބަދަލުތަކެއް ގެނެއުމުން އެކަމަށް ދާއިމީ ހައްލެއް ލިބިގެންދާނެކަމަށް ގަބޫލެއް ނުކުރެވެއެވެ. އޭގެބަދަލުގައި ދުރާލާ ރާވައިގެން މަސައްކަތްތަކެއްކޮށް މާލެއަށް އެތެރެކުރާ އުޅަނދުތައް މަދުކުރުމަށް ސަރުކާރުން އަމާޒު ހިފަން ޖެހެއެވެ.\nމާލެ މަގުތައް ހިޔާލު\nޟމިތާ މިއޮތީ ހުސް މޑޕ މީހުންގެ ޓުވީޓް ތައް. ޢެމީހުންނައް ކަމުދާނެ އެއްގޮތެއްވެސް ނޯންނާނެ\nސަރުކާރުން ބޭނުންވި މަންޒަރު ފެނިއްޖެ ކަމުގައި ބޭފުޅަކު ވިދާޅުވީ އެވާޙަކަ. ރޭގަނޑު ގެ މުޒާހަރާ ކުރާތީ އެކަމަށް ހުރަސް އެޅުމުގެ ގޮތުން މިހުރިހާ ސަކަރާތެއް މިގަތީ.


PCOS: Mi vaahaka dhahkan las!\nދަރިން ލިބޭ އުމުރުގެ އަންހެނުންގެ ހަށިގަނޑުގެ ހޯމޯންތަކަށް އަންނަ ބަދަލުގެ ސަބަބުން މެދުވެރިވާ ސިއްހީ މައްސަލައަކީ ޕޮލިސިސްޓިކް އޯވޭރިއަން ސިންޑްރޯމް (ޕީސީއޯއެސް) އެވެ. ޕީސީއޯއެސް ހުންނަ އަންހެނުންގެ ހަށިގަނޑުގައި "އެންްޑްރޮޖެން" ނުވަތަ ފިރިހެން ހޯމޯން އާންމުކޮށް ހުންނަ މިންވަރަށްވުރެ ގިނައިން ހުރެއެވެ. މީގެ ސަބަބުން އޯވަރީގައި ބައިވަރު ކުދި ސިސްޓްތަކެއް އުފެދުމަށް މެދުވެރިވެއެވެ. އަދި ގަވާއިދުން މައްސަރު ކަންތައް ނުޖެހުމާއި އެކު ދަރިމައިވުމަށް ވެސް އުދަނގޫތަކެއް އާދެ އެވެ.\nހަށިގަނޑުގައި ހުނަން ހޯމޯން ބެެލެންސް ނުވުމުގެ ސަބަބުން ބަލީގެ ސިމްޓަމް އެކި މީހުންގެ ފެންނަނީ އެކި ގޮތަށެވެ. ބައެއް މީހުން ބޮލުން އިސްތަށިފައިބާއިރު އަނެއް ބައި މީހުން މޫނުގައި ބިހިނެގުމާއި ހަށިގަނޑުގެ ބަރުދަން އިތުރުވުން ހިމެނެއެވެ. އަދި ބަރުދަން ލުއިކުރަން ބޮޑެތި އުނދަގޫތަކާއި ކުރިމަތިލައެވެ. އަދި އަނެއްބަޔަކު ދަރިމައިވުމަށް ބޮޑެތި އުދަނގޫތަކެއްވެއެވެ.\nއެހެންކަމުން ސިއްހީއެކިއެކި ފަރުވާއަށް ބޮޑު ހަރަދެއް ކުރަންޖެހެއެވެ. ޕީސީއޯއެސް ހުންނަ އެކި މީހުންގެ ތަޖުރިބާ ތަފާތެވެ. ބައެއްމީހުން ބައްޔާއި އެކު އުޅެން ދަސްވިޔަސް ސިމްޓަމްސްތައް މެނޭޖްކުރިކަމުގައިވިޔަސް "ބޮޑީ އިމޭޖް އިޝޫޒް" ތަކާއި ތަހައްމަލް ކުރާ ފަހަރު އާދެއެވެ. އަދި މިގޮތުން ނަފްސާނީ ގޮތުން ތަފާތު އެކި އެކި މައްސަލައާއި ކުރިމަތިލާންޖެހެއެވެ.\nޕިސީއޯއެސްގެ ވާހަކަ ދައްކަންޖެހެނީ ކީއްވެ؟\nއަންހެންވަންތައީ ވަކި ގޮތަކަށް ހުރީމެވެ. އެއީ މުޖުތަމައުގެ ވިސްނުމެވެ. ހަށިގަނޑު ވަކިިގޮތަކަށް ހުރީމާ އަދި ގައިގަ އިސްތަށި މަދުވެ އޮމާންކޮށެވެ. ހަށިގަނޑި ލޫޅާފަތިކޮށް ހުރީމައެވެ. އެއީ އަންހެންވަންތަކަމުގެ ސިފަތަކެއް ގޮތުގައި މާ ކުރިންސުރެ ވެސް ނިންމާފައިވާ "ރީތީ"ގެ ސްޓޭންޑާޑްތަކެވެ. އަދި ރީތި ނަމަ މިއިން ގޮޅިއަކަށް ފެތެންވެއެވެ.\nޕީސީއޯއެސް ހުންނަ މީހުންގެ ހަށިގަނޑުގައި ހުންނަ "އިންސިއުލިން ރެސިސްޓަންސް"ގެ ސަބަބުން ބަރުދަން އިތުރުވެ ފަތިފަތި ތުނު ހަށިތަކަކަށް ނުވެދާނެއެވެ. އަދި ގައިގެ ބައެއްތަންތަނުގައި ހަންގަނޑުގައި (ސްކިންފޯލްޑް) ހަން ބޯވެ ކަޅުވުން އާއްމެވެ. ކަނދުރާ އަދި އަތް ފަދަ ތަންތަން ފާހަގަވާ ވަރަށް ކުލަ އަނދިރިވެއެވެ. ބޮލުން އިސްތަށި ފޭބުން މޫނުގައި އަދި އަތްފައިގައި އިސްތަށި ގިނަވުމަކީ މުޖުތަމައު "ހަޑި" ސިފަތަށް ކަމަށް ނިންމާފައިވާ ސިފަތަށް ކަމުން މިއިން ކަމެއް ތަހައްމަލު ކުރާ ފަރާތްތަަކާއި މެދު ތަފާތު އެކި އެކި ބަސްބުނެއެވެ.\n"ހާލު ކިހިނެއްތޯ؟" ގެ ބަދަލުގައި "ހާދަފަލަ" އޭ ފަސޭހައިން ބުނެލާ މުޖުތަމައުއެއްގައި "ރީތި" ގޮތުގައި ބަލައިގަންނަ ސިފަތަކާއި މުޅިން ހިލާފުކަންކަމެވެ. އިސްތަށި ގިނަ ނަމަ އެއީ ފިރިހެންވީއެވެ. ބަރުދަން އިތުރުނަމަ އަބަދުކައްނެއް ނޫނީ ހަރަކާތްތެރިނުވެ ގިނައިން ކަނީ ކަމަށް ނިންމައެވެ.\nބަލީގައި އެމީހާ އުޅޭ ގޮތެއް އަދި އުޅޭ ހާއްލެއް އާއްމުކޮށް ގިނަ މީހުންނަކަށް ނުވިސްނެއެވެ. އަމިއްލަ ހަށިގަނޑުގެ ހުރި މި "އުނި" ކަންކަމާއި އެކު މީހުންގެ ތެރެއަށް ނިކުުންނަން ޖެހިލުންވުމާއި މީހާގެ ކޮންފިޑެންސް ނެތުން އަދި ބޮޑީ އިމޭޖް އިޝޫޒް އާއި ހެދި ކަންކަމާއި ކުރިމަތިލާން ނުކުރެއެވެ.\nމިއީ ޒުވާނުންނަށް ވަރަށް ބޮޑަށް އޭގެ އަސަރުކުރާކަމެކެވެ. އަދި އެމީހުންގެ ނަފްސާނީ ދުޅަހެޔޮކަމަށް މިކަމުގެ ސަބަބުން އަސަރު ކުރެއެވެ. އަލަށް މީހުންނާއި ދިމާވުމާއި މީހުންގެ ތެރެއަށް ނިކުންނަން ލަދުގަނެއެވެ. ކަންކަމާއި ކުރިމަތިލުމަށް ފަސްޖެހެއެވެ. އުފާވެރި ދިިިރިއުޅުމަކަށް ބުރުއަރާ ކަމެކެވެ.\nޕީސީއޯއެސް އާއި ދިވެހި ގިނަ އަންހެނުން ކުރިމަތިލާއިރު ޒުވާނުންގެ މެދުގައި ބައްޔާއި ގުޅޭގޮތުން އެކަކު އަނެކަކަށް ސަޕޯޓް ދިނުމަށާއި ތަޖުރިބާ ހިއްސާ ކުރުމަށް އަދި ބަލީގެ ގޮތުން ދިމާވާ އެކިއެކި ކަންކަމުގައި އެކަކު އަނެކަކުގެ ކިބައިން ލަފާ ހޯދުމަށާއި ވާގިއަށް އެދުމަށް 2019ގައި ޓެލެގްރާމްގައި ސަޕޯޓް ގުރޫޕެއްގެ ގޮތުގައި ހަރަކާތްތެރިވާ އެއްފަރާތަކީ ސިސްޓާސް.އެމްވީ އެވެ.\nދުވަހީގޮތެއްގައި ވަރަށް ގިނަ ޒުވާނުން ޕީސީއޯއެސް އާއި ގުޅޭ ވާހަކަތަކާއި ސިމްޓަމް މެނޭޖްކުރާނެ ގޮތާއި ހަށިގަނޑަށް އަންނަ ބަދަލުތަކާއި އެކު އަންނަ މާޔޫސްކަމާއި އެތަށް ވާހަކައެއް "ސޭފްސްޕޭސް" އެއްގައި ދައްކާލުމަށް ފުރުސަތު މި ގުރޫޕުން ދެއެވެ.\nޕެންޑެމިކްގެ ކުރިން ސަޕޯޓް ގުރޫޕްގެ ވަކި މައުލޫއަކަށް ވާހަކަދައްކަން ސެޝަންތަކެއް ކުރިއަށްގެންގޮސް އެއަށްފަހު މިފަދަ ސެޝަންތައް އޮންލައިންކޮށް ކުރިއަށްގެންގޮސްފައިވެއެވެ. ސިސްޓާސް.އެމްވީ މިވަގުުތު ހަމައެކަނި ޓެލެގްރާމް ގުރޫޕެއްގެ ގޮތުގައި އޮތަސް ކުރިއަށްއޮތްތާ އެންޖީއޯއެއްގެ ގޮތުގައި މަސައްކަތްކުރާނެއެވެ.\nސިސްޓާރސް އެމްވީގެ ބައެއް މެންބަރުން ޕީސީއޯއެސްއާއި އެކު ހަށިގަނޑަށް އަންނަ ބަދަލުތަކާއި އެމީހުންގެ ބައެއް ތަޖުރިބާ އަހަންނާއި ހިއްސާކޮށްލިއެވެ.\nޓީޗަރެއްގެ ތަޖުރިބާ: އިސްތަށި ގިނަވުން\nއުމުރުން 28 އަހަރުގެ ރަފާ (އަސްލު ނަމެއް ނޫން) އަކީ އެޑިއުކޭޝަން ދާއިރާގައި މަސައްކަތް ކުރާ މީހެކެވެ. އޭނާގެ އުމުރުން 22 އަހަރުގައި ޑޮކްޓަރަކު ޕީސީއޯއެސް އަށް އޭނާ ޑައިގްނޯސް ކުރިކަމުގައި ބުންޏެވެ. އޭގެ ކުރިންވެސް ހަށިގަނޑުގައި ބަލީގެ އަލާމަތްތައް ފާހަގަވިއެވެ.\n"ފުރާވަރަށް އަރައިގެން އައި އިރު ސުކޫލްގައި އުޅުނު ދުވަސްވަރު ބުމަ ފަލައޭ. މަތިމަސް އެބަހުއްޓޭ ކިޔާފާ ކުދިންގެ ތެރޭގައި ވަރަށްބޮޑަށް މަލާމާތް ކުރި. އުމުރުން 11 އަހަރުގައި ސެލޫންއަކަށްގޮސް ބުމަ ހަދަން ނިންމި އިރު ސެލޫންގައި ބުމަ ހަދައިދޭން ހުރި ކުއްޖާ އަޕަރލިޕްސްވެސް ހަދަންޖެހޭ ކަމަށް ބުނި. އެއީ ވަރަށް ދެރަވި ދުވަހެއް. އެކަމު އިނގުނު އެއީ ރަނގަޅަކަށް ބުނި އެއްޗެއްކަން. ބުމަ އަދި އަޕަރލިޕްސް ހެދިފަހުން އެންމެން ބުނި ވަރަށް ރީއްޗޭ އަދި މާ ފެމިނިން ކަމަށް.\nމަޝްހޫރު ކޮސްމެޓިކް ބްރޭންޑް ހުދާ ބިއުޓީގެ ހުދާ ވަނީ ގަވާއިދުން މޫނު ޝޭވް ކުރާކަމަށް ބުނެފައި\nފަހުން މޫނުގައި ކަންހުޅިއާއި އެއްކޮށް އިސްތަށި ގިނަކަމަށް އަހަންނަށް ފާހަގަވި. އަަހަރެންގެ ކްލާސް ކުއްޖެއް ހަމަ މި މައްސަލަ އާއި ކުރިމަތިވި. އޭނާ އެއްދުވަހު ސްކޫލަށް އައި މުޅި މޫނު އިސްތަށިތައް ބާލައިގެން. އަހަރެންވެސް އެގޮތަށް މުޅި މޫނު އެއްކޮށް ބޭލިން. އެކަމު އިސްތަށިތައް މާ ވަރުގަދައަށް ފަޅަންފެށީ. އޭގެ ފަހުން އަހަރެން އަބަދުވެސް މުޅި މޫނު އެއްކޮށް ވެކްސް ކުރަން އަބަދުވެސް. އަމިއްލައަށް އަދި ސެލޫން އިން. ބައެއް ފަހަރަށް ހިތަށް އަރާ އަޅާނުލާއި ބަހައްޓަަން. އެކަމު މީހުން އެކި އެކި ކޮމެންޓްކުރޭ އަދި ބަލާ"\nގައިގަ އިސްތަށި ގިނަވުމަކީ އަންހެން ކުދިންނަށް މުޖުތަމައުގެ ފަރާތުން ރައްދުވާ އެކި އެކި ކަހަލަ ކޮމެންޓްތަކުގެ ސަބަބުން ވަރަށް ބޮޑަށް އެމީހުން އަމިއްލަ ނަފްސަށް ކުރާ އިތުބާރު ކުޑަވާ ކަމެކެވެ.\n"ވެކްސް ނުކޮށް ހުރެއްޖެއްޔާ ދުވާލު ގަޑީގައި ބޭރަށް ދާން ލަދުގަނޭ. މީހުންނާއި ވާހަކަ ދައްކާއިރު އެމީހުން ދަތްދޮޅީގެ އިސްތަށިތަކަށް ބަލާހެން ހީވޭ. އެހެންވެ އަަބަދުވެސް ދުރުބަލަން. މާ ކައިރިން މީހުންނާއި ބައްދަލުކޮށް ވާހަކަ ދައްކަން ލަދުގަނޭ. ޖެހިލުންވޭ. ފިރިހެނުން އެކަންޏެއް ނޫން. އަންހެނުންގެ ފަރާތުންވެސް މިކަން ދިމާވޭ. ޖޯކު ޖަހާ ހީ ހަދާ. ފޭޝަލް ހެއަރ ނެތް ނަމަ އަހަރެން މާ ކޮންފިޑެންޓްވާނެ ކަންކަމުގައި."\nހުދާ މޫނު ޝޭވް ކުރުމުގެ ޓިއުޓޯރިއަލްއެއް ދައްކާލީ\nރަފާ އިތުރަށް ބުނީ "އަހަރެން ގައިގައި ފިރިހެން ހޯމޯން އިތުރުވާތީ ގައިގައި އިސްތަށި ގިނަވަނީ. އޭގޭ މާނަ އަކީ އަހަންނަކީ ފިރިހެނެއް ނޫން. ފިރިހެން ހޯމޯން ގިނަވަނީ ޕީސީއޯއެސް އާއި ހެދި. އަހަރެން ދެކޭ ގޮތުގައި އަހަރެންގެ ހަށިގަނޑުގައި އަހަންނަަށް ކޮންޓްރޯލް ނުކުރެވޭ ކަމަކަށް ނެގެޓިވްކޮށް ކޮމެންޓް ކުރާނީ ވަރަށް ކަޑަ މީހެއް. އަހަރެންގެ މަތިމަހެއް ނޫނީ ތުނބުޅިކޮޅެއް ހުއްޓަސް އަހަރެން އަކީ ހަމަ ރަފާ. އަހަރެން ހުންނަ ގޮތް މައްސަލައަކަށް ވަނީ ކީއްވެ؟ "\nލަވަކިޔުންތެރިއެއްގެ ތަޖުރިބާ: ބަރުދަންގެ މައްސަލަ\nއުމުރުން 26 އަހަރުގެ ޒުވާން ލަވަކިޔުންތެރިއެއް ޕީސީއޯއެސް އާއި ހަނގުރާމަ ކުރަނީ އޭނާގެ ބިޒީ ޝެޑިއުލްގައި އުޅެމުންނެވެ. ރިޒޯޓް މިއުޒިކާއި، ލަވަ ކިޔުމާއި ޝޯތަކާއި އެކު އަބަދު ދަތުރުމަތީގައި ހެން އުޅޭ ޒުވާން މަނާލް (އަސްލު ނަމެއް ނޫން) ޕީސީއޯއެސް އަށް ޑައިގްނޯސް ކުރީ 2017 ގައެވެ.\nއޭނާގެ މުޅި ހަޔާތުގައިވެސް އޭގެ ކުރިން ދުވަހަކުވެސް ހަށިގަނޑުގެ ބަރުދަން އިސްކޮޅާއި ބަލާ ހުުންނަންވާ ވަރަށް ވުރެ އިތުރެެއް ނޫނެވެ. އާއްމުންގެތެރެއަށް ލަވަކިޔަން ހުށަހަޅާދޭން ނިކުންނަ އިރު އެއްވެސް ކަހަލަ ޖެހިލުމެއް ނެތެވެ.\nޕީސީއޯއެސް އާއި އެކު އޭނާގެ ބަރުދަން 84 ކިލޯއަށް އަރައިގެން ދިޔައެވެ. " ރިޒޯޓް މިއުޒިކްގައި އުޅެމުން ވަރަށް އުނދަގޫ ގަވާއިދުން ވަކި ކަސްރަތެެއް ކުރަން. އަހަރެންނަށް ފަތާލަން ދެވޭ. ބަރުދަން ލުއިކުރުމަށް އެންމެ ބޮޑު ބަދަލަކަށް ކުރިކަމަކީ ޕޯޝަން މަދުކުރުން. އަހަންނަކީ އަބަދުވެސް ވަރަށްވެސް ފޮނި އެއްޗެހި ކާ ހިތްވާ މީހެއް. އެހެންވެ އުނދަގޫ ވަކި ސްޓްރިކްޓް ޑައެޓަކަށް ދާން. ފޮނިއެއްޗެއްހި ފިޒީ ބުއިން މަދުކޮށްލީ"\nހަށިގަނޑު ބިޔަކޮށް ބޮޑުކޮށް ތިބޭ މީހުންނަށް ފަސޭހައިން ބޮޑީޝޭމް ކުރުމަކީ މުޖުތަމައުގެ އާދައެކެވެ. އޮފީސް، ރައްޓެހިން، ތިމާގެ މީހުން މިހެންގޮސް އަލަށް ދިމާވާ މީހަކުވެސް ބޮޑީޝޭމްކޮށްލަފާނެއެވެ.\nމަނާލް ބުނާގޮތުގައި އޭނާއަށް ކުރިމަތީގައި މީހަކު އޭނާ ލަދުގަނުވާލާ ބޮޑީޝޭމްއެއް އަދި ނުކުރެއެވެ. "ޑައިރެކްޓްލީ ބޮޑީޝޭމް ނުކުރިއަސް އަހަރެން ވަރަށް އަންކޮމްފޮޓަބަލް ސިޓުއޭޝަން ތަކަކާއި ދިމާވެފައި އެބަހުރި. ބެލުމާއި، ދިމާލަށް ހުނުމާއި، އަދި އަތްދިއްކޮށް މަލާމާުތުގެ ރާގުގައި އަހަރެންގެ ވާހަކަ ދައްކާކަން ފީލްވޭ. މިއީ ހުސް އަންހެނުން ދާ ޖިމްއަކުން ކުރިމަތިވި ކަމެއް އެހެންވެ އަހަރެން ޖިމަށް ދިއުން ހުއްޓާލީ.\n84 ކިލޯ ކުރިން ހުއްޓަސް މިހާރު އަހަރެންގައިގާ ހުރީ 62 ކިލޯ. ވަރަށް ވަރަށް އުނދަގޫ ވެއިޓް ދަށް ކުރަން. އަހަންނަށް ހީވީ ކޮންމެ ކަމެއް ކުރިއަސް ދަށެއް ނުވެޔޭ. ގޭގައި ކަސްރަތުކޮށްގެން، ޕޯޝަން ކުޑަކޮށްގެން އަދި ކޮންސިސްޓަންޓްވެގެން ނަތީޖާ ނެރެވުނީ"\nއަދިވެސް ބޭނުންވާ ވަރަކަށް ބަރުދަން ތިރިއެއް ނުވޭ އެކަމު މިހާރު ކޮންމެވެސް ވަރެއްވެއްޖެއެވެ. ޕީސީއޯއެސް ހުންނަ އަންހެނުންގެ މެޓަބޮލިޒަމް ދަށްވުމުން ކަސްރަތާއި އެކުވެސް އެހާ އަވަހަށް ބަރުދަން ލުއި ކުރުމަށް އުނދަގޫވާކަަމަށް ސިއްހީ މާހިރުން ބުނެއެވެ. ކަސްރަތު ކުރަން ރަނގަޅު ގޮތަކީ ކުޑަވަގުތު ކޮޅަކަށް އިންޓެންސިޓީ ހައި ވޯކްއައުޓް ކަމުގައިވެސް ބުނެއެވެ.\nއޮފީހެއްގައި މަސައްކަތްކުރާ މީހެއްގެ ތަޖުރިބާ\nބޮލުން އިސްތަށި ފޭބުން މިއީ ޕީސީއޯއެސް ހުންނަ މީހުންނަށް އާއްމުކޮށް ދިމާވާ ކަމެއް\nބޮލުން އިސްތަށި ފޭބުމާއި "މޭލް ޕެޓާން ބޯލްޑްނެސް" އަކީ ޕީސީއޯއެސްގެ ސަބަބުން ދިމާވާ ކަމެކެވެ. 27 އަހަރުގެ ޒުވާން ނަޝާ (އަސްލުނަމެއް ނޫން)އެންމެ ފުރަތަމަ ޕީސީއޯއެސް އަށް ޑައެގްނޯސް ކުރީ އޭނާގެ އުމުރުން 18 އަހަރުއެވެ. މައްސަރު ކަންތައް ގަވައިދުން ނުޖެހުމާއި ބަނޑުގައި ރިއްސުމަކީ އާލާމާތްތަކެކެވެ.\nއިސްތަށިގަނޑު ތުނިވެ ބޮލުން އިސްތަށި ފައިބަން ފެށިކަން އޭނާއަށްވެސް ފާހަގަވިއެވެ. ނަޝާއަށް ވަރަށް ގިނަ ފަހަރަށް "ތިހިރީ ތަލަވެފައި ނުން" މި ކޮމެންޓް ލިބެއެވެ. މިއީ އޭނާގެ ކޮންފިޑެންސްއަށް އަސަރު ކުރާކަމެކެވެ. "ވަރަށް ގިނައިން އެކި ކަހަލަ ހޯމް ރެމެޑީސް ޓްރައި ކުރަން. އިސްތަށިގަނޑު އަޔަންކުރުން އެއްކޮށް ހުއްޓާލިން.ކޮންމެ ދުވަހަކު ބޯ ދޮވުމުގެ ބަދަލުގައި ދެ ދުވަހުން އެއް ދުވަހު ބޯދޮންނަނީ. ކާށިތެޔޮ ކިރިޔާވެސް ރަނގަޅީ"\nޕީސީއޯއެސް އަކީ އޭގެ ތަފާތު އެކި ސިމްޓަމްސް ދިމާވާ ކަމެއް ކަމުން ނަޝާ ކުރިމަތިލާން ޖެހޭ އަނެއް ކަމަކީ މޫނުގައި ބިހި ނެގުމެވެ. ނަޝާގެ ތަޖުރިބާ އަކީ މޫނުގައި އެކި ކަހަލަ ބިހި އަދި އޯށާޅަ ނެގުމެވެ. "ވަރަށް ބޮޑަށް މިކަމާއި ކުރިމަތިލާން ޖެހުނު ޓީނޭޖަރއަކަށްވީ ހިސާބުން. ޓީޓްރީ އޮއިލް އިން ފަސޭހަވި. ޑޮކްޓަރަށް ދައްކައިގެން ބާރުގަދަ އެންޓިބޮޓިކްސް ނަގަން ޖެހުނު. މީހުންގެ އެކި އެކި ކޮމެންޓާއި ހުރެ މީހުންގެ ތެރެއަށް ނިކުންނަނީ އަބަދުވެސް މޫނުގައި ކޮންސީލާރ އެއް ހާކައިގެން. އަހަންނަކީ މާ ގިނަ މޭކަޕެއް ކުރަން ބޭނުން މީހެއް ނޫން"\nމޫނުގައި ބިހި ނެގުން އެއީ ޕީސީއޯއެސްގެ ސަބަބުން އަންހެނުންނަށް ކުރިމަތިވާ ކަމެއް\nމިއީ ޕީސީއޯއެސްގެ ސަބަބުން ޒުވާން އަންހެން ކުދިން ކުރަމުން އަންނަ އެކި ކަހަލަ ތަޖުރިބާއެވެ. ބައްޔާއި އެކު އެމީހުން އުޅޭއިރު އަނެކާގެ ކުޑަބަހަކުން މި ޒުވާނުންނަށް ހިއްވަރު އެލެއެވެ. އަމިއްލަ ނަފްސަށް ކުރާ އިތުބާރު ކުޑަވެއެވެ. ކަންކަމާއި ކުރިމަތިލާ މީހުންގެ ތެރެއަށް ނިކުންނަން ޖެހިލުންވެއެވެ. އަމިއްލަ މީހާގެ ރޫފައާއި ސިފައާއި މެދު އަދި ބަލީގެ ގޮތުން މުޖުތަމައު ރީތި ކަމަށް ބުނާ ތައްގަނޑަށް ނުފެތޭތީ އާދައިގެ ދިރިއުޅުމެއް އުޅެން ބޮޑު ހަނގުރާމައެއް ކުރެއެވެ.\nމިވާހަކަތަށް މީޑިއާގައިވެސް ނުދައްކަންވީ ސަބަބެއް ނެތެވެ. އަހަރުމެންނަކީ އަނެކާގެ އިހުސާސްތައް ދަންނަ ބަޔަކަށް ވާންވީއެވެ. ހެޔޮބަހެއް ނޫނީ އަނެކާއަށް ނުބުނާންވީއެވެ. މިވާހަކަތަށް ދައްކަން މިހާރުވެސް މާ ލަސްވެއްޖެއެވެ. އެހެނަަމަވެސް ހަމަ ބުނެލީއެވެ.


ނިދިމަދުވުން ނުވަތަ ނިދި ނުލިބުމަކީ ބައްޔެއް. ފަރުވާއަކީ މާމުއި – Haftha\nFri, 15 January, 2021, 7:55 pm\nނިދިމަދުވުން ނުވަތަ ނިދި ނުލިބުމަކީ ބައްޔެއް. ފަރުވާއަކީ މާމުއި\nމަމުޔަކީ ވަރަށްފަސޭހައިން ލިބެންހުންނަ އަދި ކޮންމެ ގެއެއްގައިވެސް އާންމުކޮށް ލިބެންހުނަ އެއްޗެއްކަމުން ފަސޭހަކަމާއިއެކު ހޯދާލެވޭއިރު ހަށިގަނޑަށް ބޭނުންވާވަރަށް ނިދިނުލިބުމުގެ އިތުރުން ނިދި މަދުވުމަށް އޮތް ހައްލަކީ މާމުއިތައްޓެއް ބުއިމެވެ.\nދިރާސާކުރައްވާ އިލްމުވެރިންގެ ދިރާސާތަކުގެ އަލީގައި ވިދާޅުވެފައިވަނީ ނިދިނުލިބުމުގެ އިތުރުން ނިދި މަދުވުމަކީ ބައްޔެއްކަމެވެ.އެހެންކަމުން އެ ބައްޔަށް އޮތް އެންމެފަސޭހަ އަދި އަވަސް ފަރުވާއަކީ ކޮންމެ ރެއަކުވެސް ނިދުމުގެ ކުރިން މާމުއި ސަމްސަލެއް ފެންތައްޓެއްގައި ގިރައިގެން ބޯށެވެ. މިކަމާބެހޭގޮތުން ރިސާޗްހެދި މީހުނަށް ފެނުނު ގޮތުގައި މާމުއި ފެނުގައި ގިރައިގެން ބުއިމުން ހަށިގަނޑަށް މަޑުމައިތިރިކަން ލިބެއެވެ.\nހަށިގަނޑަށް ކޮްނމެހެންބޭނުންވާ މުހިންމު ގިނަ ވިޓަމިން އާއި މިނަރަލް މަމުއިގައި އެކުލެވިފައިވާ އިރު އެތައް މިނަރަލްތަކެއް މާމުއިގައި އެކުލެވިގެންވެއެވެ. އޭގެ ތެރޭގައި ޕޮޓޭސިއަމް، ސޯޑިއަމް، ކެލްސިއަމް، މެގްނީސިއަމް، އަޔަން، ކޮޕަރ، ފޮސްފަރަސް، ސަލްފަރ ހިމެނެއެވެ. މި މާއްދާތަކަކީ ބަލިމީހާ ނަފްސާނީގޮތުން ހަމަޖައްސައިދޭ އެންމެމުހިންމު މާއްދާތަކެވެ.\nދިރާސާކުރައްވާ ފަރާތްތަކުން ދާދިފަހުން ހޯދި އެހެންހޯދުމެއްގައި ބުނެފައިވާ ގޮތުގައި ކޮންމެ ދުވަހަކު މާމުއި ސަމްސަލެއް ބޭނުންކުރުމުން ހާޓް އެޓޭކް ޖެހުމުން ސަލާމަތްކޮށްދޭ ކަމެކެވެ. ސަބަބަކީ އެމީހުނަށް ހޯދުނު ގޮތުގައި މާމުޔަކީ ހިތުގެ މަސައްކަތްތައް އިންތިޒާމް ކުރުވާ އެއްޗަކަށް ވުމެވެ.\nމީގެއިތުރުންވެސް މާމުޔަކީ ތަފާތު ވައްތަރުގެ ޖަރާސީމު މަރާލާ އެއްޗެކެވެ. ޚާއްޞަކޮށް ޙަޖަމްކުރުމުގެ ނިޒާމަށް ބަލިޖައްސާ ޖަރާސީމް މަރާލާ އެއްޗެކެވެ. އެހެންކަމުން ބޭރަށް ހިންގުމަށް ފަރުވާކުރުމަށް މާމުޔަކީ ވަރަށް ރަނގަޅު އެއްޗެކެވެ. ހަމަމިގޮތަށް މަޢިދާގެ [އަލްސަރ] ނުވަތަ ފާރަށް ފަރުވާކޮށް ވަރަށް ކުރު މުއްދަތެއްގައި އެފާރު ފަސޭހަކުރުމަށް އެހީތެރި ވެދޭއިރު، މާމުޔަކީ ބަނޑުހަރުވުން ނުވަތަ ބޮޑުކަމުދާން އުނދަގޫވާ ބައްޔަށްވެސް އޮތް މުހިންމު ފަރުވާއެކެވެ.


Eagles ge captain Imma New ah | Mihaaru\nއިންމަ (ކ) އާއި ނިއުގެ ޖެނެރަލް ސެކްރެޓަރީ ޓެޑް ކޮންޓްރެކްޓް ދައްކާލަނީ. --ފޮޓޯ: ނިއު ރޭޑިއަންޓް\n07 ޖެނުއަރީ 2018 - 14:05 11 comments\nނިއުގެ ޖެނެރަލް ސެކްރެޓަރީ އަހުމަދު ނިޔާޒް (ޓެޑް) ވިދާޅުވީ އިންމަ އަކީ މެދުތެރެއިން ބުރަކޮށް މަސައްކަތްކުރާ ވަރަށް ހުނަރުވެރި ކުޅުންތެރިޔެއް ކަމަށާއި އޭނާ އަކީ ކޯޗު އޮސްކާ ބްރުޒޮން ވަރަށް ގަޔާވާ ކުޅުންތެރިޔެއް ކަމަށެވެ.\n"ކުރިއަށް އޮތީ ބޮޑު ސީޒަނަކަށް ވާތީ އަޅުގަނޑުމެން ސްކޮޑް ވަރުގަދަކުރުމުގެ ގޮތުން އިމްރާން ނަޝީދު ގެނައީ. އޭނާ އަކީ މިވަގުތު ކުޅޭ ކުޅުންތެރިންގެ ތެރެއިން ވަރަށް ހުނަރުވެރި އަދި ބުރަކޮށް މަސައްކަތްކުރާ ކުޅުންތެރިޔެއް،" ޓެޑް ވިދާޅުވި އެވެ.\nމިދިޔަ ސީޒަނުގެ އުރީދޫ ދިވެހި ޕްރިމިއާ ލީގުން އީގަލްސް އަށް ޖާގަ ނުލިބުމުން އޭނާ އެ މުބާރާތާއި ޕްރެޒިޑެންޓްސް ކަޕުގައި ކުޅުނީ ގދ. ތިނަދޫ ޓީމަށެވެ. ވިޔަންސާ އިން ފާހަގަވި އިންމަ ވަނީ އީގަލްސް އިން ފަހަކަށް އައިސް ފުރަތަމަ ޑިވިޝަނުގައި ރަނގަޅު ވާދައެއްކޮށް 2016 ވަނަ އަހަރުގެ ޕްރެޒިޑެންޓްސް ކަޕް ކާމިޔާބުކުރިއިރު މުހިއްމު ދައުރެއް އަދާކޮށްފަ އެވެ. އެއާ އެކު ފަހަކަށް އައިސް ގައުމީ ޓީމުގެ ފުރަތަމަ އެގާރައިން ވެސް އޭނާ ޖާގަ ކަށަވަރުކުރި އެވެ. އިންމަ ފާހަގަކުރެވެނީ މަސައްކަތުގެ ރޭޓާއި ލީޑާޝިޕް ރަނގަޅު ކުޅުންތެރިޔެއްގެ ގޮތުގަ އެވެ.\nއިންމަގެ އިތުރުން ނިއު އިން ވަނީ އާ ސީޒަނަށް މާޒިޔާ އާއި ގައުމީ ޓީމުގެ މިޑްފީލްޑަރު މުހައްމަދު އުމެއިރާއި ކްލަބް ވެލެންސިއާގެ ފުލްބެކް ހިޝާމް ސަލީމް (ކޮކީ) ގެނެސްފަ އެވެ.\nނިއު އިން ވަނީ ނިމިގެން ދިޔަ ޔޫތު ޗެމްޕިއަންޝިޕުގެ އެންމެ ގިނަ ލަނޑު ޖަހައި އަދި މުބާރާތުގެ އެންމެ މޮޅު ހަތަރު ކުޅުންތެރިންގެ ތެރޭގައި ހިމެނުނު މާޒިޔާގެ އިބްރާހިމް އަތީގް ވެސް ގެނެސްފަ އެވެ. މިދިޔަ ސީޒަނުގައި ކުޅުނު މުހިއްމު ކުޅުންތެރިންގެ ތެރެއިން ގޯލްކީޕަރު އިމްރާން މުހައްމަދާއި ރިލްވާން ވަހީދު (ރިލޭ) އާއި އަހުމަދު އަބްދުﷲ (ލިލީ) އާއި އަކްރަމް އަބްދުލްގަނީ އާއި ހަސަން އަދުހަމް (ސަޑޭ) އަބްދުﷲ މިދުހަތު (ބިޗަޑް) ވަނީ ކޮންޓްރެކްޓް އާކޮށްފަ އެވެ. އަންނަ ސީޒަނުގައި ވެސް ކޯޗުކޮށްދޭ ސްޕެއިނުގެ އޮސްކާ ބްރުޒޮން އެވެ.


SunOnline: Dhathurukurumah rapid antigen test ge natheejaa eh beynumeh nukureveyne: HPA\nދަތުރުކުރުމަށް ރެޕިޑް އެންޓިޖެން ޓެސްޓުގެ ނަތީޖާއެއް ބޭނުމެއް ނުކުރެވޭނެ: އެޗްޕީއޭ\nމުއާވިޔަތު އަންވަރު 25 Jan 2022, 12:34\nމާލެއިން ބަޔަކު ފުރަނީ: އެއް ރަށުން އަނެއް ރަށަށް ދަތުރުކުރާއިރު އަދިވެސް ހަދަން ޖެހޭނީ ޕީސީއާރު ޓެސްޓް — ސަން ފައިލް ފޮޓޯ/ ފަޔާޒް މޫސާ\nއެއް ރަށުން އަނެއް ރަށަށް ދަތުރުކުރާއިރު ރެޕިޑް އެންޓިޖެން ޓެސްޓްގެ ނަތީޖާ ބޭނުން ނުކުރެވޭނެ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nރާއްޖޭގައި މީގެ ކުރިން އާންމު ގޮތެއްގައި ކޮވިޑަށް ޓެސްޓް ހަދަމުން ދިޔައީ ޕީސީއާރުންނެވެ. ނަމަވެސް 15 މިނެޓާއި 30 މިނެޓް ތެރޭގައި ނަތީޖާ ލިބޭ ރެޕިޑް އެންޓިޖެން ޓެސްޓް ހަދައިދޭން އިއްޔެ އެޗްޕީއޭއިން ވަނީ ފަށައިފައެވެ.\nއެއް ރަށުން އަނެއް ރަށަށް ދަތުރުކުރާ ނަމަ 72 ގަޑިއިރު ހަމަނުވާ ޕީސީއާރު ނެގެޓިވް ނަތީޖާއެއް އޮންނަން ޖެހޭނެ ކަމަށް އެޗްޕީއޭގެ ގައިޑްލައިންގައި ވަނީ ބުނެފައެވެ.\nރެޕިޑް އެންޓިޖެން ޓެސްޓް ހަދައިގެން ދަތުރުކުރުމާ ގުޅޭ ގޮތުން އަރާފައިވާ އޮޅުން ސާފުކޮށްދެއްވަމުން ކޮމިޝަނާ އޮފް ކޮލިޓީ އެޝުއަރެންސް ތަސްލީމާ އުސްމާން 'ސަން' އަށް ވިދާޅުވީ, ދަތުރުކުރުމަށް އަދިވެސް ބޭނުންކުރަން ޖެހޭނީ ނެގެޓިވް ޕީސީއާރުގެ ނަތީޖާ ކަމަށެވެ.\n"ރެޕިޑް އެންޓިޖެން ޓެސްޓަކީ އެއްގޮތަކަށް ވެސް އެއް ރަށުން އަނެއް ރަށަށް ދަތުރުކުރަން ބޭނުންކުރަން ރަނގަޅު އެއްޗެއް ނޫން," ތަސްލީމާ ވިދާޅުވިއެވެ.\nސަބަބެއް ކަމަށް ތަސްލީމާ ވިދާޅުވީ, ރެޕިޑް އެންޓިޖެން ޓެސްޓުން ގިނަ ފަހަރަށް ޕޮޒިޓިވް ނަތީޖާއެއް ދައްކަނީ ބަލީގެ އަލާމާތް ހުންނަ މީހުން ކަމަށާއި ނަމަވެސް އެ މީހެއްގެ ހަށިގަނޑުގައި ވައިރަސް ހުރެއްޖެ ނަމަ ޕީސީއަރު ޓެސްޓުން ޕޮޒިޓިވްވުމުގެ ފުރުސަތު ބޮޑުވާނެތީ ކަމަށެވެ.\nރާއްޖެއަށް ކޮވިޑްގެ ހަތަރުވަނަ ރާޅެއް ބޯމަތިވެފައިވާއިރު އެ ބައްޔަށް ޕޮޒިޓިވްވާ މީހުންގެ އަދަދު ވަނީ ބޮޑުތަނުން އިތުރުވެފައެވެ. ޓެސްޓްކުރަން އެދޭ މީހުންގެ އަދަދުވެސް ގިނަ އެވެ. އަދި ރެޕިޑް އެންޓިޖެން ޓެސްޓު ވެސް ހަދަން ފަަށާފައި ވަނީ ގިނަ ވަގުތު ދިގު ކިޔުތަކުގައި ތިބެގެން ކޮވިޑަށް ޓެސްޓް ކުރަން ޖެހިފައި ވަނިކޮށެވެ.


Gina Adhadhehge Helicopter Thakeh Thaalibaanunge Belumuge Dhashugai ގިނަ އަދަދެއްގެ ހެލިކޮޕްޓަރުތަކެއް ޠާލިބާނުންގެ ބެލުމުގެދަށުގައި – Huvadhoo News Gina Adhadhehge Helicopter Thakeh Thaalibaanunge Belumuge Dhashugai Huvadhoo News\nގިނަ އަދަދެއްގެ ހެލިކޮޕްޓަރުތަކެއް ޠާލިބާނުންގެ ބެލުމުގެދަށުގައި\nރަޝިޔާއިން އަފްޣާނިސްތާނަށް ވިއްކާފައިވާ ގިނަ އަދަދެއްގެ ހެލިކޮޕްޓަރުތަކެއް ޠާލިބާނުންގެ ބެލުމުގެދަށުގައި އެބަހުރިކަމަށް އަފްޣާނިސްތާނަށް ހަތިޔާރު ވިއްކާ ރަޝިޔާ ކުންފުނިން ބުނެފިއެވެ.\nމިގޮތުން 100 އަށް ވުރެ ގިނަ ހެލިކޮޕްޓަރުތައް ޠާލިބާނުންގެ ބެލުމުގެ ދަށުގައި މިހާރު އެބައޮތްކަމަށް ރަޝިޔާގެ ކުންފުނިން ބުނެފައިވެއެވެ. މިއީ އަފްޣާނިސްތާނުގެ ތަފާތު ޕްރޮވިންސްތަކުގައި ބޭނުންކުރަމުން އައި ހެލިކޮޕްޓަރުތަކެކެވެ. މިތަކެތި ޠާލިބާނުންގެ ދަށަށް އައީ އެޕްރޮވިންސްތަށް ޠާލިބާނުންގެ ބެލުމެގެ ދަށަށް އައުމުންނެވެ.\nޠާލިބާނުން އަފްޣާނިސްތާންގެ ކޮންޓްރޯލް ނެގުމާއިއެކު އަފްޣާނިސްތާން ސިފައިން ކުރިން ބޭނުން ކުރަމުން އައި ވަރަށް ގިނަ ހަތިޔާރާއި ވެހިކަލްތައް ވަނީ އެޖަމާއަތުގެ ބާރުގެ ދަށަށް ގޮސްފައެވެ. ރަޝިޔާގެ ކުންްފުނިން ހާމަކޮށްފައިވާގޮތުގައި އެކުންފުނިން ވިއްކާފައިވާ އެމްއައި-17 މަރުކާގެ ހެލިކޮޕްޓަރުތައް ޠާލިބާނުންގެ ބާރުގެ ދަށުގައި ހުރި ނަމަވެސް އޭގެ ތެރެއިން ގިނަ ހެލިކޮޕްޓަރުތައް ނުދުއްވޭނެކަމަށެވެ. އޭގެތެރެއިން ގިނަ ހެލިކޮޕްޓަރުތައް މަރާމާތު ކުރަން ބޭނުންވާ ވަސީލަތްތައް ޠާލިބާނުންގެ އަތުގައި ނުހުންނާނެތީއެވެ. އަދި ހެލިކޮޕްޓަރުތަކުގެ މެއިންޓަނަންސް ކަންކަން ބަލަހައްޓާނެ އިންޖިނޭރުން ވެސް ޠާލިބާނުންގެ ތެރޭގައި ނުތިބޭނެތީއެވެ.\nޠާލިބާނުން ކާބުލް އާއި ކައިރިއަށް ޖަމާވުމުން އަފްޣާނިސްތާންގެ ގިނަ ޕައިލެޓުންނާއި އެއާގްރާފްޓް އިންޖިނިއަރުން ވަނީ އަސްކަރީ ފްލައިޓެއްގައި އުޒްބަކިސްތާނަށް ގޮސްފައެވެ. އެމީހުން އަދިވެސް ތިބީ އުޒްބަކިސްތާންގައެވެ. އަފްޣާނިސްތާނަށް އެމެރިކާ އިން ދިން ފައިސާގެ އެހީ އިން ވެސް ގިނައިން ގަނެފައި ވަނީ ރަޝިއާގެ އެމްއައި-17 މަރުކާގެ ހެލިކޮޕްޓަރެވެ. އެއީ އެމެރިކާ އިން ވިއްކާ ޔޫއެޗް-60 މަރުކާގެ ހެލިކޮޕްޓަރުތަކަށް ވުރެ ރަޝިއާގެ ހެލިކޮޕްޓަރުތައް އަގުހެޔޮ ވުމުންނެވެ.\nޠާލިބާނުންގެ އަތުގައި މިހާރު ގިނަ އަދަދެއްގެ ހެލިކޮޕްޓަރު ހުރިނަމަވެސް ޠާލިބާނުން އަދި އެއިން އެއްވެސް ހެލިކޮޕްޓަރެއް ބޭނުން ކޮށްފައިވާ ކަމުގެ މައުލޫމާތު ލިބިފައި ނެތް ކަމަށް އަފްޣާނިސްތާންގައި ތިބި ނޫސްވެރިން ބުނެއެވެ.


ބޯޓު އަޑިއަށް ދިޔަ ސަރަހައްދުގައި ތެލުގެ އަސަރެއް ނެތް: އީޕީއޭ ބޯޓު އަޑިއަށް ދިޔަ ސަރަހައްދުގައި ތެލުގެ އަސަރެއް ނެތް: އީޕީއޭ\nބޯޓު އަޑިއަށް ދިޔަ ސަރަހައްދުގައި ތެލުގެ އަސަރެއް ނެތް: އީޕީއޭ\nރޯވެ އަޑިއަށްދާ ދޯނީގެ އަލިފާން ނިއްވުމުގައި އެމްއެންޑީއެފް ކޯސްޓްގާޑުން ހަރަކާތްތެރިވަނީ/ ފޮޓޯ އެމްއެންޑީއެފް\nއެނބޫދޫ ފިނޮޅު ކައިރީ އޮތް ތެޔޮ ބޯޓެއްގައި އަލިފާން ރޯވެ އަޑިއަށް ދިޔަ ހާދިސާއާއި ގުޅިގެން މިހާތަނަށް ބެލި ބެލުމުން ތެލުގެ އަސަރެއް ނެތްކަމަށް އެންވަޔަރަމަންޓަލް ޕްރޮޓެކްޝަން އެޖެންސީ އީޕީއޭއިން ވިދާޅުވެއްޖެއެވެ.\nބްރޯ ފިއުލް ޕްރައިވެޓް ލިމިޓެޑްގެ "ސީ ސްޓަރ" ނަމަކަށް ކިޔާ މި ބޯޓު، ކ.އެނބޫދޫ ފިނޮޅުކައިރީގައި އޮއްވާ އަލިފާން ރޯވިކަމުގެ މައުލޫމާތު އެމްއެންޑީއެފް ފަޔަރ އެންޑް ރެސްކިއުއަށް ރިޕޯޓްކޮށްފައިވަނީ އިއްޔެގެ ހަވީރުގެ ވަގުތެއްގައެވެ.\nމިކަމާ ގުޅޭގޮތުން މަޢުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގައި އީޕީއޭގެ ޑިރެކްޓަރ އިބްރާހިމް ނައީމް ވިދާޅުވީ ބޯޓުގައި 60 ހާސް ލީޓަރުގެ ޑީސަލްހުރިކަމަށާއި، 60 ހާސް ލީޓަރުގެ ޑީސަލްއަކީ ކަންބޮޑުވާންޖެހޭ އަދަދެއް ނޫންނަމަވެސް އެކަމުގެ ސަބަބަބުން ރާއްޖޭގެ ތިމާވެއްޓަކީ ނާޒުކު ތިމާވެއްޓަކަށް ވުމާއެކު ކަނޑަށް ތެޔޮ އެޅޭތޯ ބެލުމުގެ މަސައްކަތް ވަރަށް ގާތުން ބަލަމުން އަންނަކަމަށެވެ. ނަޢީމް ވިދާޅުވީ ރާއްޖޭގެ ތިމާވެށީގެ ނާޒުކުކަމުން ފަރުކައިރިއަށް ނުވަތަ ފަރުމައްޗަށް ތެޔޮ އެޅިއްޖެ ނަމަ އޭގެ އަސަރު ކުރާނެކަމަށެވެ. އަދި އެ ސަރަހައްދުގެ ކަންކަން ބަލަމުން އަންނަ ކަމަށާއި ވަކި ފިޔަވަޅެއް އަޅަން ޖެހިއްޖެ ހާލަތެއްގައި އެ ފިޔަވަޅެއް އަޅާނެކަމަށެވެ.\nތެޔޮ ބޯޓު އަޑިއަށް ދިޔަ ހާދިސާގައި މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުން. ފޮޓޯ: އެންވަޔަރަމަންޓް މިނިސްޓްރީ\nމި ބައްދަލުވުމުގައި ވާހަކަދައްވަމުން އެމްއެންޑީއެފްގެ ކޮމަޑާންޓް ކޯސްޓްގާޑް ކާނަލް މުޙައްމަދު ޞަލީމް ވިދާޅުވީ ތެޔޮ ބޯޓު އަޑިއަށް ދިޔަ ހާދިސާގައި ބަލަންޖެހޭ ގިނަ ކަންތައްތަކެއް ހުރުމުން މިހާރުވެސް މޮނިޓަރ ކުރަމުން އަންނަކަމަށެވެ. އަދި މިހާތަނަށް ބެލިބެލުމުން ކަންބޮޑުވާންޖެހޭ އެއްވެސް ކަމެއް ފާހަގަވެފައި ނުވާކަމަށެވެ. ކާނަލް ސަލީމް ވިދާޅުވީ މިހާރު ކަންބޮޑުވާންޖެހޭ ކަމެއް ނެތްނަމަވެސް ނުރައްކާތެރި ހާލަތެއް ދިމާވެއްޖެނަމަ އަޅަންޖެހޭ ފިޔަވަޅުތައް އެޅުމަށް ތައްޔާރުވެފައިވާކަމަށެވެ. އޭނާ ވިދާޅުވީ ބޯޓު އަޑިއަށް ދިޔަ ސަރަހައްދަކީ އާއްމުކޮށް ދަތުރުކުރާ ސަރަހައްދެއްކަމަށާއި އެ ސަރަޙައްދުގައި ކަމެއް ހިނގާނަމަ އެފަދަ މަޢުލޫމާތު ލިބެމުންދާނެކަމަށާއި ރާއްޖޭގެ އެތެރެވަރިއަށް އެކަމުގެ އަސަރު ކުރާނަމަ އެކަން ހައްލުކުރުމަށް ތައްޔާރަށް އޮތްކަމަށެވެ.\nފިއުލް ބޯޓުގައި އަލިފާން ރޯވެ އަޑިއަށް ދިޔަ ހާދިސާގެ ސަބަބުން ތިމާވެއްޓަށް ލިބޭ ގެއްލުން ދެނެގަތުމަށް ސަރުކާރުންވަނީ ކަމާ ގުޅުންހުރި ފަރާތްތަކާއެކު ވަރަށް ގާތުން ބަލާ މޮނިޓަރ ކުރަމުންދާކަން ފާހަގަކުރައްވާފައެވެ.\nތެޔޮ ބޯޓެއްގައި އަލިފާން ރޯވެ އަޑިއަށް ދިޔަ މިހާދިސާ ހިނގާފައިވަނީ ކ.އެނބޫދޫފިނޮޅުގެ 1.52 ނޯޓިކަލް މޭލު އިރު ދެކުނުން، އަތޮޅުން ބޭރުންނެވެ. އެމްއެންޑީއެފްއިން ވިދާޅުވީ ބޯޓް އަޑިއަށް ގޮސްފައިވަނީ 1000 މީޓަރާއި 1400 މީޓަރާއި ދެމެދުގެ ފުންމިނަކަށް ކަމަށެވެ. އަދި ބޯޓުގައި 60 ހާސް ލީޓަރުގެ ޑީސަލް ހުރިކަމަށްވެސް އެމްއެންޑީއެފްއިން ވިދާޅުވެއެވެ. ނަމަވެސް މިހާތަނަށް ތެޔޮ ލީކުވުމުގެ އެއްވެސް ނިޝާނެއް ފެނިފައިނުވާކަމަށްވެސް އެމްއެންޑީއެފްއިން ވިދާޅުވެއެވެ.


Gina dhuvasthakah fahu kulhivaru dhandutha alun hulhuvaifi\nގައުމީ ފުޓްބޯޅަ ޓީމުންވެސް ވަރަށް އަވަހަށް ޕްރެކްޓިސް ފަށާނެ\n01 ޖުލައި 2020 - 18:09:41\nކޮވިޑާ ގުޅިގެން އެޅި ރައްކާތެރިކަމުގެ ފިޔަވަޅުތަކުގެ ތެރެއިން ކުޅިވަރު މިނިސްޓްރީން ބަންދު ކުރި، މާލެ ސަރަހައްދުގެ ދަނޑުތައް ތިން މަހަށްވުރެ ގިނަ ދުވަސް ފަހުން އަލުން ހުޅުވައިފިއެވެ. މާލޭ ސަރަހައްދުގެ ކުޅިވަރު ދަނޑުތައް، ރައްކާތެރިކަމުގެ ފިޔަވަޅުތަކުގެ ތެރެއިން ބަންދު ކުރީ މާރިޗު މަހުގެ ފަނަރަވަނަ ދުވަހުއެވެ.\nކުޅިވަރު މިނިސްޓްރީން ބުދަ ދުވަހު ބުނީ، ކުޅިވަރުގެ ހަރަކާތްތައް މެދު ކަނޑާލާފައި އޮތުމަށް ފަހު، ނިއު ނޯމަލްގެ ހާލަތުގައި ބުދަ ދުވަހުން ފެށިގެން ކުޅިވަރު ކުޅުމުގެ ހުއްދަ، ހެލްތު ޕްރޮޓެކްޝަން އެޖެންސީ (އެޗްޕީއޭ) ން ދީފައިވާ ކަމަށެވެ. ކުޅިވަރު މިނިސްޓްރީން ބުނީ، ރައްކާތެރިކަމުގެ ފިޔަވަޅުތަކުގެ ތެރެއިން ކުޅިވަރު ހަރަކާތްތައް ކުރިއަށް ގެންދިޔުމަށް އެކުލަވާލާފައިވާ "ކުޅިވަރު ކުޅުމުގައި އަމަލުކުރާނެ އާންމު އުސޫލަށް" އަމަލު ކުރަންވާނެ ކަމަށެވެ.\nކުޅިވަރު ދަނޑުތައް ހުޅުވާލުމާއި އެކު ބައެއް އެސޯސިއޭޝަންތަކުން މިހާރުވެސްވަނީ ގައުމީ ޓީމްތަކުގެ ޕްރެކްޓިސްވެސް ފަށާފައެވެ. މި ގޮތުން ގައުމީ ބެޑްމިންޓަން ޓީމުން ބުދަ ދުވަހު ޕްރެކްޓިސް ފެށިއިރު ކްރިކެޓް ޓީމުވެސްވަނީ ޕްރެކްޓިސް އަލުން ފަށާފައެވެ.


Russia Gai Telegram Manaa Kurumaa Eku Bodu Muzaaharaa Eh - Vaguthu\nރަޝިޔާގައި ޓެލެގްރާމް މަނާކުރުމާއެކު ބޮޑު މުޒާހަރާއެއް\n6 މަސް ކުރިން ( މެއި 1, 2018 )\nޓެލެގްރާމް މަނާކުރުމުން ރަޝިޔާގައި ކުރި މުޒާހަރާގެ ތެރެއިން- ފޮޓޯ: ރޮއިޓަރސް\nރަޝިޔާގައި، މަޝްހޫރު މެސެޖިންގ އެޕްލިކޭޝަން، ޓެލެގްރާމް ބޭނުންކުރުން މަނާކުރުމުން އެޤައުމުގެ ގިނަ އަދަދެއްގެ ރައްޔިތުން މަގުތަކަށް ނިކުމެ މުޒާހަރާ ކޮށްފިއެވެ. އެޤައުމުގެ ސަރުކާރުގެ މި ނިންމުމާ ދެކޮޅަށް އެތައް ހާސް ބަޔަކު މުޒާހަރާ ކޮށްފައިވަނީ ވެރިކަން ކުރާ މޮސްކޯގެ މަގުތަކުގައެވެ.\nއެޤައުމުގެ ބައެއް އިދިކޮޅު ލީޑަރުން އިސްވެ ތިބިގެން އިއްޔެގެ މުޒާހަރާތައް ކުރިއަށް ގެންގޮސްފައިވާއިރު މުޒާހަރާއަށް ނިކުތް ބައެއް ފަރާތްތަކުން ބުނެފައިވަނީ ޓެލެގްރާމަކީ ޓީވީ އަށް ވުރެވެސް އެމީހުންނަށް މުޙިއްމު އެއްޗެއް ކަމުގައެވެ.\nޓެލެގްރާމަކީ ރަޝިޔާގައި މަޝްހޫރު އަދި އެތައް ބަޔަކު ބޭނުންކުރަމުންދާ އެޕްލިކޭޝަނަކަށްވާއިރު، އެޤައުމުގެ ސަރުކާރުން މި އެޕަށް ނުވަދެވޭ ގޮތް ހަދާފައިވަނީ، ޓެލެގްރާމުގެ އެންކްރިޕްޝަން މައުލޫމާތުތަކެއް ރަޝިޔާގެ ސަރުކާރާ ހިއްސާކުރުމަށް ދެކޮޅު ހެދުމުންނެވެ. މި މައުލޫމާތު ހިއްސާކޮށްފިކަމުގައިވާނަމަ، ޓެލެގްރާމް މެދުވެރިކޮށް ކުރާ ހުރިހާ މެސެޖުތަކެއް ސަރުކާރަށް ބެލޭނެއެވެ.\nރަޝިޔާގެ ސަރުކާރުން ޓެލެގްރާމް ބްލޮކުކޮށްލާފައިވީނަމަވެސް، އެޤައުމުން އެއްކޮށް، މި އެޕް ބްލޮކުކޮށްލެވިފައި ނުވާކަމަށް ބައިނަލްއަޤުވާމީ ނޫސް އިދާރާތަކުން ބުނެފައިވެއެވެ. އެގޮތުން، ވާޗުއަލް ޕްރައިވެޓް ނެޓްވަރކް (ވީޕީއެން) ބޭނުންކޮށްގެން ބައެއް ފަރާތްތަކުން އެޕްގެ ޚިދުމަތް ހޯދަމުން އަންނަކަމަށްވެސް މައުލޫމާތު ލިބެއެވެ.\nހަމައެހެންމެ، ރަޝިޔާގެ ޓެލެގްރާމް ބްލޮކުކުރުމާއެކު އެޤައުމުގައި މި މީސް މީޑިޔާ ވަސީލަތަށް އޮންނަ ތަރުޙީބު ބޮޑުވެގެން ގޮސްފައިވާކަމަށްވެސް ތަފާސްހިސާބުތަކާ ހަވާލާދީ ބައެއް ފަރާތްތަކުން ބުނެފައިވެއެވެ. އެގޮތުން، ވީޕީއެން ތައް ބޭނުންކޮށްގެން ޓެލެގްރާމަށް ވަދެފައިވާ މީހުންގެ އަދަދު ގިނަ ކަމަށް ގޫގުލް ޑޭޓާ އިން ބުނެފައިވެއެވެ.\nމީގެކުރިންވެސް، ރަޝިޔާ އިން ވަނީ މިފަދަ ބައެއް މެސެޖުކުރާ އެޕްތައް، އެޤައުމުގައި މަނާކޮށްފައެވެ. އެގޮތުން، 2017 ވަނަ އަހަރުގެ ތެރޭގައި ބްލެކްބެރީ މެސެންޖަރ، އިމޯ، ވީޗެޓް އަދި ލައިން ހިމެނެއެވެ. އީރާނުގައިވެސް ޓެލެގްރާމް ބޭނުންކުރުމަކީ މަނާ ކަމެކެވެ.\nވަޒީރުކަމަށް އައީ ސިފައިން ބަޑި ޖަހަންވީ ގޮތް ކިޔައިދޭކަށް ނޫން – މިނިސްޓަރ\nމިހުރީ ރައީސް ޞާލިހަށް ފަސް އަހަރު ކަށަވަރު ކުރަން ސާބިތުކަމާއި އެކު – އިލްހާމް\n500 ގެރިއާއި ތިން ކާރު ދިން މީހަކާއި އަންހެން ކުއްޖަކު ކައިވެނިކޮށްފި\nބޮލަށް ވަޅި ޖެހުމުން ވެސް މަރުނުވެ ސަލާމަތްވެއްޖެ\nބޭންކް ފަޅާލި މައްސަލާގައި ހައްޔަރުކުރި މީހުންގެ އަދަދު 13 އަށް އަރައިފި\nރަޝިޔާއަށް ބާރުގަދަ ބިންހެލުމެއް އަތުވެއްޖެ\nޕޫޓިން، އިބޫއަށް މަރުހަބާ ވިދާޅުވެއްޖެ\nބޯޓު ވައްޓާލުމުން އިސްރޭލަށް ވަރުގަދަ ރައްދެއް ދޭނަން - ރަޝިޔާ\nރަޝިއާގެ އަސްކަރީ މަތިންދާބޯޓު ވައްޓާލީ އިސްރާއީލުން


Hithadhoo School ge camp explorer baavvaifi - AO News\nހިތަދޫ ސްކޫލްގެ ކޭމްޕް އެކްސްޕްލޯރާ ބާއްވައިފި\nލިޔުނީ: ޝަރާ ފާއިޒް/ހިތަދޫ ސްކޫލް:\nހިތަދޫ ސްކޫލްގައި ކޭމްޕް އެކްސްޕްލޯރާ ގެ ނަމުގައި ކޭމްޕެއް ބާއްވައިފި އެވެ. ސްކޫލްގެ ސްޓަރސް، ލިޓްލްމެއިޑްސް، ގާރލް ގައިޑްސް، އެލީޓް ކަބްސް، ކަބްސްކައުޓް ހަރަކާތުގައި ބައިވެރިވާ ދަރިވަރުންނާއިއެކު މިދިޔަ ބުރާސްފަތި ދުވަހު ހަވީރު 4:00 އިން ހުކުރު ދުވަހު ހަވީރު 6:00 އަށް ބޭއްވި މި ކޭމްޕް ގައި ޖުމްލަ 300 ދަރިވަރުން ވަނީ ބައިވެރިވެފައެވެ.\n11 ޕެކް ގެ ގޮތުގައި މި ކޭމްޕް ގައި އެސްކޭޖީ ދަރިވަރުން އިން ފެށިގެން ގްރޭޑް7ގެ ދަރިވަރުން ބައިވެރިވެފައި ވާއިރު3ޕެކް ކޭމްޕާ ގުޅިފައި ވަނީ ހުކުރު ދުވަހު ހެނދުނު 6:00 ގައެވެ. ކޭމްޕް ގެ ނިންމުމުގެ ރަސްމިއްޔާތު ބާއްވާފައި ވަނީ ހުކުރު ދުވަހު ހަވީރު 4:45 ގައި ހިތަދޫ ސްކޫލްގައެވެ.\nމިފަދަ ކޭމްޕެއް ރާވައި އިންތިޒާމްކޮށް ކުރިއަށް ގެންދިއުމުގެ މައިގަނޑު މަޤްސަދަކީ ދަރިވަރުން ކިބައިގައި ސާފުތާހިރު ކަމަށް ދޭސަމާލުކަން އިތުރުކުރުވުމާއިއެކު ކަންތައްތައް ހަމޖެހިފައިވާ އުސޫލެއްގެ މަތީން ހަރުދަނާ ކަމާއިއެކު ރާވައިގެން އެކަމަކަށް ކަނޑައެޅިފައިވާ ވަގުތުގެ ތެރޭގައި ކުރަން ދަސްކޮށްދިނުން ކަމަށް މިހަރަކާތް ހިންގެވުމާއި ހަވާލުވެ ހުންނެވި ލީޑީން ޓީޗަރ ރިފާއަތު ފަރީދު ވިދާޅުވިއެވެ. އަދި ދަރިވަރުންގެ ވަރަށް ތަފާތު ހުނަރުތަކެއް މިކޭމްޕް ގެ ތެރެއިން ފެނިގެން ގޮސްފައިވާ ކަމަށް މައުލޫމާތު ލިބެއެވެ.\nކޭމްޕްގެ ނިންމުމުގެ ރަސްމިއްޔާތުގައި ސްކޫލްގެ ޕްރިންސިޕަލް ޑރ. އާސިޔަތު މުހައްމަދު ދީދީ ވިދާޅުވީ ނިމގެން ދިޔަ ކޭމްޕަކީ ވަރަށް ކާމިޔާބު ކޭމްޕެއް ކަމަށެވެ. އަދި ކޭމްޕް ކާމިޔާބު ކަމާއިއެކު ކުރިއަށް ގެންދިއުމަށް މިހަރަކާތުގައި އިސްކޮށް މަސައްކަތްކުރެއްވި ލީޑަރުންނާއި ޓީޗަރުންނާއި ބެލެނިވެރީން ކޮށް ދެއްވި ބުރަ މަސައްކަތުގެ އަގު ވަޒަންކޮށް އެހުރިހާ ފަރާތްތަކަށް ވަނީ ޝުކުރު ދަންނަވާފައެވެ.\nކޮންމެ އަހަރަކު ވެސް ސްކޫލުން ކުރިއަށް ގެންދާ މިކޭމްޕަކީ މިހާތަނަށް އެންމެ ގިނަ އަދަދެއްގެ ދަރިވަރުން ބައިވެރިކޮށްގެން ސްކޫލްގައި ބޭއްވުނު މިފަދަ ފުރަތަމަ ކޭމްޕެވެ.


SunOnline: Covid ah heyluntheri kuran sihhee dhaairaage hidhumaiy therin Campaign eh fashanee\nކޮވިޑަށް ހޭލުންތެރިކުރަން ސިއްހީ ދާއިރާގެ ހިދުމަތްތެރިން ކެމްޕޭނެއް ފަށަނީ\nއައިޝަތު ފަރީޙާ 26 Mar 2021, 16:10\nކޮވިޑް19 އާއި ދެކޮޅަށް ކުރާ ހަަނގުރާމާގއި މެޑިކަލް ޕްރޮފެޝަނަލުން ތިބީ ރައްޔިތުންނާއެކު ކަން އަންގައިދީ ބައްޔާމެދު ހޭލުންތެރި ކުރުމަށް މާސް ކެމްޕެއިނެއް ފަށަން ތައްޔާރުވެއްޖެ އެވެ.\nމޯލްޑިވްސް މެޑިކަލް އެސޯސިއޭޝަން އާއި ނާސިން އެސޯސިއޭޝަން އަދި ޕްރޮޕެޝަނަލް އެސޯސިއޭޝަން އޮފް ލެބޯޓްރީ ސައިންސަސް ގުޅިގެން "އެވެއާނެސް އެގެއިންސްޓް ކޮވިޑް" ގެ ނަމުގައި މާސް މޫމަންޓެއް ކުރިއަށް ގެންދަން ނިންމާފައިވަނީ މި މަހުގެ 27 އިން 29 ގެ ނިޔަލަށެވެ.\nރާއްޖޭގެ ހުރިހާ ސަރަހައްދަކުން ސިއްހީ ދާއިރާ ގައި މަސައްކަތް ކުރާ މުވައްޒަފުން ބައިވެރިވެގެން ކުރިއަށް ގެންދާ މި ހަރަކާތުގައި މާދަމާ ބްލެކް ރިބަން ހަރަކާތެއް ކުރިއަށް ގެންދަން ވަނީ ނިންމައިފައެވެ. އެގޮތުން ސިއްހީ ދާއިރާގައި މަސައްކަތްކުރާ ފަރާތްތަކުން ކަޅު ރިބަންކޮޅެއް އައްސައިގެން، ކޮވިޑާ ދެކޮޅަށް ކުރާ ހަނގުރާމާފައި އެންމެން އެކުގައި ތިބިކަން ރަމްޒުކޮށްދޭނެއެވެ.\n"ކަޅު ކުލަ މި އިހުތިޔާރު ކުރީ މިއީ ކަޅު، ހިތަމަވެރި ކަމަކަށް ވާތީ. މާޗު 27 އަކީ އެންމެ ފުރަތަމަ ދިވެއްސަކު ރާއްޖެއިން ކޮވިޑާސް ޕޮޒިޓިވްވި ދުވަސް. އެކަމާވެސް ގުޅުވާފައި، މާޗު 27 ގައި މި ހަރަކާތް މި ފަށަނީ،" މެޑިކަލް އެސޯސިއޭޝަންގެ ފަރާތުން ޑރ. މުފްލިހާ ވިދާޅުވި އެވެ.\nމީގެ އިތުރުން ފޭސްބުކް ފްރޭމް ހަރަކާތެއްވެސް ކުރިއަށް ގެންދަން ނިންމާފައިވާއިރު، ކޮވިޑާ ދެކޮޅަށް ކުރާ މަސައްކަތް ރަމްޒުކޮށްދޭ ފްރޭމެއް ފޭސްބުކް ޕްރޮފައިލްގައި ހިމަނާނެއެވެ. މި ހަރަކާތުގައިވެސް ރާއްޖޭގައި އެކި ކަންކޮޅުތަކުން ހެލްތު ކެއާ ޕްރޮފެޝަނަލުން އަދި ސިއްހީ ދާއިރާގައި މަސައްކަތްކުރާ އެޑްމިން ސްޓާފުންވެސް ބައިވެރިވާނެ އެވެ.\nމި ހަރަކާތުގެ ތެރޭ ހިމަނައިގެން ބައްޔާމެދު ހޭލުންތެރި ކުރުވުމަށް އަދި ބައްޔާ ގުޅޭ މައުލޫމާތު ފޯރުކޮށްދިނުމަށް ކުދިކުދި އެވެއާނެސް ވީޑިއޯތައް މި ތިންދުވަހު އާންމު ކުރާނެއެވެ.\n"ރާއްޖޭގެ އެކިސަރަހައްދަކުން ހެލްތު ކެއާ ވޯކަރުން ދެއްވަން ބޭނުންވާ މެސެޖުތައް މި ވީޑިއޯތަކުން ފެނިގެންދާނެ. ސޯޝަލް މީޑިއާ އާއި އެކި ޗެނަލް ތަކުންވެސް ވީޑިއޯތައް އަޅުގަނޑުމެން ހިއްސާ ކުރާނަން،" ޑރ. މުފްލިހާ ވިދާޅުވިއެވެ.\nރާއްޖެއިން އެންމެ ފުރަތަމަ ކޮވިޑް19 ގެ ކޭހެއް ފެނުނީ މާޗު ހަތެއް 2020 ވަނަދުވަހު އެވެ. އޭގެ ފަހުން އިއްޔެ އާއި ހަމައަށް 23،091 މީހަކު ރާއްޖެއިން ކޮވިޑް19 އަށް ޕޮޒިޓިވް ވެފައިވެއެވެ. ބަލީގައި 66 މީހަކު މަރުވެފައިވާއިރު ބަލި ޖެހި، ރަނގަޅުވީ 20،439 މީހުންނެވެ.\nވެކްސިނާ ދެކޮޅު ޖަމިއްޔާ އުވާލައިފި\nޕްރައިމަރީ ހެލްތު ކެއާ ވޯކަރުން ތަމްރީނު ކުރަނީ\nކެނެޑާއިން ރާއްޖެއަށް އެއް މިލިއަން ޑޮލަރުގެ އެހީ ދީފި


Oreo rasmeekoh nerefi. furathama libeynee HTC ge phone thakah.\nސްމާޓްފޯން އޮޕަރޭޓިން ސިސްޓަމް “އެންޑްރޮއިޑް”ގެ އެންމެ ފަހުގެ އަޕްޑޭޓް 8 ނެރެފިއެވެ. އެންމެ ފަހުގެ އަޕްޑޭޓަށް “އޯރިއޯ” ނަންދީފައިވާއިރު މި އަޕްޑޭޓް ފުރަތަމަ ދޫކުރާނީ އެޗްޓީސީ ފޯނުތަކަށް ކަމަށް އެންޑްރޮއިޑްގެ ޚަބަރުތައް ފަތުރާ ވެބްސައިޓްތަކުންބުނެއެވެ.\nއެންޑްރޮއިޑްގެ މި އަޕްޑޭޓް ރިލީޒް ކޮށްފައިވަނީ އެމެރިކާއަށް އެންމެ ބޮޑުކޮށް ފެނުނު އިރު ކޭތަ ހިފި ވަގުތު އެވެ.\nމީގެ ހަތަރުވަރަކަށް މަސް ކުރިން އެންޑްރޮއިޑް “8.0” ނުވަތަ “އޯ”ގެ ޑިވެލޮޕާ ޕްރިވިއު ވަނީ ލޯންޗްކޮށްފައެވެ. އެހާ ހިސާބުން ފެށިގެން އެ އަޕްޑޭޓަށް ކިޔާނެ ނަމަކާ މެދު ހުރިހާ އެންމެން ވިސްނަމުން ދިޔައެވެ. ގިނަ ބަޔަކު ޤަބޫލުކުރި ގޮތުގައި މި އަހަރުގެ އަޕްޑޭޓަށް ކިޔާނީ އޯރިއޯއެވެ.\nއެންޑްރޮއިޑްގެ އަހަރީ އަޕްޑޭޓްއަށް ކޮންމެ އަހަރަކުވެސް ކިޔަމުން ގެންދަނީ ކޮންމެވެސް ފޮނި އެއްޗަކަށް ކިޔާ ނަމެވެ. އަލްފަބެޓިކަލް އޯޑަރުން ގެންނަ އަޕްޑޭޓްއަށް މިދިޔަ އަހަރު ކިޔާފައިވަނީ “ނޯގަޓް” އެވެ.\nއެންޑްރޮއިޑްގެ އޯރިއޯ އަޕްޑޭޓް 8.0 ގައި ވަނީ އެހެން ވާރޝަން ތަކާ ޚިލާފަށް ބޮޑެތި ބަދަލުތަކެއް ގެނެސްފައެވެ. އެގޮތުން އޮޕަރޭޓިން ސިސްޓަމް އޮޕްޓިމައިޒް ކުރުމަށް މިފަހަރުގެ އަޕްޑޭޓް ބޮޑަށް ސަމާލުކަން ދީފައިވާކަމަށް ރިޕޯޓްތައް ބުނެއެވެ. އަދި އަޕްޑޭޓްތައް އަވަސްވުމާއި ހަލުވިކަމާއެކު މަސައްކަތްކުރުމުގެ އިތުރުން ސްޕޭސް ނަގާވަރު ކުޑަ ކުރުމަކީ މިފަހަރުގެ އަޕްޑޭޓްގެ މައިގަނޑު މަސައްކަތްތަކެވެ.\nއަދި ހަމައެއާއެކު އަލަށް ނެރުނު އަޕްޑޭޓްގެ ސަބަބުން އެޕްލިކޭޝަންތައް ކޮމްޕްރެސްކޮށް ކޮލިޓީ ގެއްލުވާ ނުލާ 67 ޕަސެންޓާ ހަމައަށް މެމަރީ ސޭވްކުރެވޭނެ ކަމަށް ގޫގަލް އިން ބުނެއެވެ.\nއޯރިއޯ އަޕްޑޭޓް އެންމެ އަވަހަށް ލިބޭނީ HTC U11, HTC U Ultra, HTC 10 އަށް ކަމަށް އެންޑްރޮއިޑްގެ ޚަބަރުތައް ގެނެސްދޭ ބޮޑު ވެބްސައިޓެއްކަމަށްވާ “އެންޑްރޮއިޑް އެންޑް މީ” ވެބްސައިޓްގައި ބުނެފައިވެއެވެ. އެއަށްފަހުން އެހެން ފޯނުތަކަށްވެސް އަޕްޑޭޓް ލިބެން ފަށާނެއެވެ.


ފޯކައިދޫގައި ބަޔަކު ކާނާ ވިހަވެ، އެކަކު ސީރިއަސް | Sandhaanu\nފޯކައިދޫގައި ބަޔަކު ކާނާ ވިހަވެ، އެކަކު ސީރިއަސް\nށ. ފޯކައިދޫ ބަޔަކު ކާނާވިހަވެ، އެކަކު ހާލު ސީރިއަސް ވެއްޖެއެވެ.\nކާާނާހަވުމުގެ ސަބަބުން ހާލު ސީރިއަސް ވި މީހާ މިހާރުވަނީ ހދ. ކުޅުދުއްފުށީގައި ހ ހުންނަ ކުޅުދުއްފުށީ ރީޖަނަލް ހޮސްޕިޓަލް ގެންގޮސްފައެވެ.\nފޯކައިދޫ ކައުންސިލުން މައުލޫމާތު ދިންގޮތުގައި ކަނާ ވިހަވީ އެމްޑީޕީގެ އަހަރީ ދުވަހާ ގުޅިގެން ރޭ އެ ރަށުގައި ބޭއްވި ހަފްލާއެއްގައި ހުރި ކާތަކެތި ކައިގެން ކަމަށް ބެލެވޭކަމަށެވެ.\nއެރަށުން ވާހަކަ ދެއްކި މީހަކު ބުނީ ގިނަ އަދެއްގެ މީހުން ކާނާ ވެހަވެ އެކި ގޮތްގޮތް ވިކަމަށެވެ. ނަަމަވެސް ކައުންސިލުން ބުނަނީ ކާނާ ވިހަވެފައިވާކަމަށް މިހާތަނަށް އެގިފައިވަނީ ދެ މީހުންގެ ކަމަށެވެ.\nއެތަނުން އެކަކަށް ފޯކައިދޫ ހޮސްޕިޓަލުގައި ފަރުވާ ދެމުން ދާއިރު، އެކަކުގެ ހާލު ސީރިއަސް ވެގެން ކުޅުދުއްފުށީ ހޮސްޕިޓަލަށް ގެންގޮސްފައިވާކަމަށް ކައުސިލުން ބުނެއެެވެ.


BREAKING: Ukraine Flight Ah Hamalaa Dhin Massalaagai Meehun Hayyaru Kuran Fashaifi - Vaguthu\nޔޫކްރޭނުގެ ފްލައިޓަށް ހަމަލާދިން މައްސަލާގައި މީހުން ހައްޔަރުކުރަން ފަށައިފި\nސުލައިމާނީ އަވަހާރަކޮށްލުމާ ގުޅިގެން އެމެރިކާއާއި އީރާނާ ދެމެދު މައްސަލަ ހޫނުވެ، ހަނގުރާމައަށް ތައްޔާރުވެގެން ތިއްބާ އީރާނުގެ ވެރިރަށް ތެހްރާނުގެ އެއާޕޯޓުން ނައްޓާލިތާ ކުޑައިރުކޮޅެއްގެ ތެރޭގައި ވައްޓާލި ޔޫކްރޭނުގެ ފްލައިޓަށް ދިން ހަމަލާގެ މައްސަލައާ ގުޅިގެން އެކަމަށް ޒިންމާވާން ޖެހޭ މީހުން އީރާނު ސަރުކާރުން ހައްޔަރުކުރަން ފަށައިފިއެވެ.\nއީރާނުގެ ސަރުކާރުގެ ޓީވީން ބުނެފައިވަނީ އެމައްސަލައާ ގުޅިގެން ފުން ތަހުގީގެއް ސަރުކާރުން ފަށާފައިވާ ކަމަށާއި، ތަހުގީގުގެ ތެރެއިން މީހުން ހައްޔަރުކުރަން ފަށާފައިވާ ކަމަށެވެ. ނަމަވެސް ހައްޔަރުކޮށްފައިވަނީ ކޮން ބައެއް ކަމެއް އަދި ކިތައް މީހުން ކަމެއް ހާމަކޮށްފައެއް ނުވެއެވެ. އަދި އެކަމާ ގުޅޭ އިތުރު ތަފްސީލެއް ވެސް ހާމަކޮށްފައެއް ނުވެއެވެ.\nތެހްރާނުގެ އެއާޕޯޓުން ނައްޓާލިތާ އިރުކޮޅެއްގެ ތެރޭގައި ވެއްޓިފައިވަނީ ޔޫކްރޭނުގެ ބޮއޭން 737 މަރުކާގެ ޕެސެންޖަރުން އުފުލާ ބޯޓެކެވެ. އެ ހާދިސާގައި އެ ބޯޓުން ދަތުރުކުރަމުންދިޔަ 176 މީހުން ވަނީ މަރުވެފައެވެ. ފްލައިޓް ވެއްޓުނު އިރު ފަސެންޖަރުންގެ ތެރޭގައި އިރާނުގެ 82 މީހުންނާއި، ކެނެޑާއަށް ނިސްބަތްވާ 63 މީހުން، ޔޫކްރޭންގެ 11 މީހުން، ސްވެޑެސް އަށް ނިސްބަތްވާ 10 މީހެއްގެ އިތުރުން، އަފްގާނިސްތާނަށް ނިސްބަތްވާ4މީހުންގެ އިތުރުން ޖަރުމަނަށް ނިސްބަތްވާ ތިން މީހަކާއި، އިނގިރޭސިވިލާތަށް ނިސްބަތްވާ ތިން މީހަކު ތިއްބެއެވެ. އެ އެންމެންވެސް ވަނީ މަރުވެފައެވެ.\nމި މައްސަލާއާ ގުޅިގެން، އީރާނާއި އެމެރިކާއާ ދެމެދު ޖެހުނު މައްސަލަ ގޯސްވެފައިވަނިކޮށް އެސަރަހައްދުގެ އެހެން ގައުމުތަކުގެ މެދުގައިވެސް ވަނީ މައްސަލަ ގޯސްވެފައެވެ. އީރާނުން ބުނެފައިވަނީ އެހަމަލާއަކީ އޮޅިގެން ދެވުނު ހަމަލާއެއް ކަމަށާއި، ފްލައިޓަށް ހަމަލާ ދިނީ އަސްކަރިއްޔާ އެންމެ މަތީ ލެވެލްގެ އެލާތުގައި އޮތުމުން ކަމަށް ވެފައި ރާޑަރުން އެ ފްލައިޓު ފެނުމުން ހީވީ އެއީ އެމެރިކާއިން ފޮނުވާލި މިސައިލެއް ކަމަށެވެ.


Mohamed Shafiu: 5/1/12 - 6/1/12\nޢަމަލުން ދިން ދަޢުވަތު\nޢަބްދުލްޣަނީ އަލްމަޤްދިސީ (ރަޙިމަހުﷲ) ވިދާޅުވިއެވެ. އަޞްބަހާނުގެ މީހެއްގެ މެހެމާންދާރީގައި އަހަރެން ވީމެވެ.\nނަމާދު ވަޤުތު ވަނުމުން ނަމާދުކުރުމަށް އަހަރެމެން އަވަސްވެގަތް ހިނދު، ނަމާދު ނުކުރާ މީހަކު ވިއެވެ. ބައެއް މީހުން ބުންޏެވެ. އެއީ އިރަށް އަޅުކަންކުރާ މީހެކެވެ. އަހުރުންގެ ހިތް ނުތަނަވަސް ވެގެން ދިޔައެވެ.\nރޭ އަޅުކަންކުރުމުގައި އަހަރެން ދެމިހުރީމެވެ. ދަމުނަމާދުގެ ރަކްޢަތްތަކުގައި އަޑުހަރުކޮށް ކިޔެވީމެވެ. އޭނާ އަޑުއަހާ ޙާލުގައެވެ. ދުވަސްތަކެއް ފަހުން އަހަރެން އެ މެހެމާންދާރީގައި ހުރި މެހެމާންސަރާއިން މީހަކު އައިސް އެއްކަލަ އިރަށް އަޅުކަންކުރާ މީހާ އިސްލާމްވާން ބޭނުންވާ ވާހަކަ ބުނެފިއެވެ. އަހަރެން އޭނާއާ ބައްދަލުކުރުމަށް އަވަސްވެގަތީމެވެ. އޭނާ އިސްލާމްވިއެވެ. އަދި ބުންޏެވެ. "ތިބާ ކީރިތި ޤުރުއާނުގައި އާޔަތްތައް ކިޔަވާ އަޑުއިވުމުން އަހަރެންނަށް އަސަރުކޮށް، އިސްލާމްދީން އަހަރެންގެ ހިތުގެ ތެރެއަށް ވަނީއެވެ."\n= އައްތަޤްވީމް 1433 – ޗާޕް އުބައިކާން=\nLabels: ވާހަކަ, މުޙައްމަދު ޝާފިޢު ބިން ޢަބްދުލްޣަފޫރު, ދައުވަތު\nPosted by Mohamed Shafiu at 9:33 AM0comments\nނިޢުމަތްތަކުގެ ތެރެއިން ޒުވާން ޢުމުރު\nއާދެ! އިންސާނާ ޚަލްޤު ކުރެއްވެވުމަށްފަހު ﷲ ތަޢާލާވަނީ އަދަދުނުކުރެވޭހާ ގިނަގުނަ ނިޢުމަތްތަކެއް އޭނާއަށް ދެއްވަވާފައެވެ. އެ ނިޢުމަތްތަކާމެދު ވިސްނައި، އޭގެ އަގުވަޒަންކޮށް، އޭގެ ބޭނުން ﷲ އެންގެވި ގޮތަށް ހިފައި، އެ ނިޢުމަތް ދެއްވިކަމަށްޓަކާ އެއިލާހަށް ޝުކުރު އަދާކުރަނީ ކޮންބައެއްތޯބެއްލެވުމަށްޓަކައެވެ.\nއެހެންވީމާ ނިޢުމަތްތަކާއިމެދު ވިސްނައި އެއަށް ޝުކުރު އަދާކުރާ އަޅުންތަކެއްކަމުގައިވެވޭތޯ ގަދައަޅާ މަސައްކަތްކުރަމާތޯއެވެ!\nއާދެ! ﷲ ތަޢާލާ އަޅުގަނޑުމެންނަށް ދެއްވެވި ނިޢުމަތްތަކުގެ ތެރެއިން ޒުވާންކަމުގެ ނިޢުމަތަކީ ވަރަށް ބޮޑު އަހައްމިއްޔަތުކަމެއް އިސްލާމްދީނުގައި ދެވިފައިވާ ނިޢުމަތެކެވެ. މިކަން އަޅުގަނޑުމެންނަށް ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްފުޅުތަކުން ވަރަށް ރަނގަޅަށް ހާމަވެގެންދެއެވެ. އެކަލޭގެފާނުގެ ޙަދީޘްފުޅެއްގައި އައިސްފައި ވެއެވެ. عن معاذ بن جبل قال : قال رسول الله صلى الله عليه و سلم : لا تزول قدما عبد يوم القيامة حتى يسأل عن أربع خصال عن عمره فيما أفناه وعن شبابه فيما أبلاه وعن ماله من أين اكتسبه وفيما أنفقه وعن علمه ماذا عمل فيه. " މުޢާޒް ބިން ޖަބަލް ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްފުޅު ކުރެއްވެވިއެވެ. ހަތަރު ކަމަކާ ބެހޭގޮތުން ސުވާލު ކުރެވުމަށްފަހު މެނުވީ، ޤިޔާމަތްދުވަހު އަޅާގެފައި ހަރަކާތްނުކުރެވޭ ހުއްޓެވެ. އޭނާގެ ޢުމުރު ހޭދަކުރި ގޮތާ ބެހޭގޮތުންނެވެ. އަދި އޭނާގެ ޒުވާންދުވަސްވަރު ހޭދަކުރި ގޮތާ ބެހޭގޮތުންނެވެ. އަދި އޭނާ މުދާ ހޯދި ގޮތާއި، ހޭދަކުރި ގޮތާ ބެހޭގޮތުންނެވެ. އަދި އޭނާ ޢިލްމަށް ޢަމަލުކުރި ގޮތާ ބެހޭގޮތުންނެވެ." މި ޙަދީޘްފުޅުގައި ރަސޫލުﷲ ޞައްލަﷲ ޢަލައިހި ވަސައްލަމަ ބަޔާންކޮށްދެއްވަވާފައިވަނީ ޤިޔާމަތް ދުވަހު އަޅާއާއި ކުރެވޭނޭ ސުވާލުތަކުގެ ތެރެއިން ބައެއް ސުވާލުތަކެވެ. ފުރަތަމަ އޭނާގެ ޢުމުރު ހޭދަކުރި ގޮތާއި ބެހޭ ގޮތުންނެވެ. ﷲ ތަޢާލާ ރުހި ވޮޑިގަންނަވާ ގޮތުގައިތޯއެވެ. ނުވަތަ ޝައިޠާނާ ރުހޭ ގޮތަށްތޯއެވެ. އެއަށްފަހު އޭނާގެ ޒުވާންދުވަސްވަރު އޭނާ ހޭދަކުރި ގޮތާއި ބެހޭ ގޮތުންނެވެ.\nއޭ ލޮބުވެތި އަޚުންނާއި އުޚްތުންނޭވެ! ސާޅީސް ނުވަތަ ފަންސާސް އަހަރުވީމާ އަޅުކަންކުރުމަށް ނުތިއްބަވާށެވެ.އެހެނީ ސާޅީސް ނުވަތަ ފަންސާސް އަހަރުވަންދެން ދުނިޔޭގައި ހުންނާނޭ ކަމުގެ ޔަޤީންކަން އޮތީ ފަހެ ކާކަށްތޯއެވެ؟ މަރު އައިސް ޖެހުމާއެކު މި ދުނިޔެއަށް އަލްވަދާޢު ކިޔަން ޖެހޭނެއެވެ. މި ދުނިޔޭގައި ހޭދަކުރާ ކޮންމެ ދުވަހަކީ އަޅުގަނޑުމެން މަރާއި ގާތް ކުރާ ދުވަހެކެވެ. އެދުވަހަކާއި ބެހޭގޮތުން ސުވާލުވެވޭނޭ ދުވަހެކެވެ. ވަގުތު ފާއިތުވުމަށްފަހު ކުރާނޭ އެއްވެސްކަމެއް ނޯންނާނެއެވެ. ޤިޔާމަތްދުވަހު 'ތިމަންނަ ވެއްޔަށްވީނަމަ ކިހާ ރަނގަޅުހޭ ' ބުނާ މީހުންގެ ތެރެއިން ނުވުމަށް މަސައްކަތްކުރުމުގައި އަޅުގަނޑުމެން އެކަކު އަނެކަކަށް އެހީތެރިވަމާ ހިންގަވާށެވެ. އަޅުގަނޑުމެންގެ ޒުވާންދުވަސްވަރުއްސުރެ މަރުވަންދެން ﷲ އެންގެވިގޮތަށް އުޅުމުގައި ދެމިތިބެން މަސަކަތްކުރަމާ ހިންގަވާށެވެ. އޭރުން ﷲ އިރާދަކުރެއްވިއްޔާ އަޅުގަނޑުމެން ވެގެންދާނީ ކާމިޔާބު ލިބޭމީހުންގެ ތެރެއިންނެވެ. އެހެނީ އަބޫހުރައިރާ ރަޟިޔައްﷲ ޢަންހުގެ އަރިހުން ރިވާވެގެން އައިސްފައިވާ ޙަދީޘްފުޅެއްގައިވެއެވެ. سَبْعَةٌ يُظِلُّهُمْ اللَّهُ فِي ظِلِّهِ يَوْمَ لَا ظِلَّ إِلَّا ظِلُّهُ. " ﷲ ގެ ހިޔާވަހިކަން ފިޔަވާ އެހެން އެއްވެސް ހިޔާވަހިކަމެއް ނުވާދުވަހު (ޤިޔާމަތްދުވަހު)، ﷲ ތަޢާލާ ހަތް ބަޔަކަށް އެއިލާހުގެ ހިޔާވަހިކަމުން ހިޔާވަހިކަން ދެއްވަވައެވެ." އޭގެ ތެރެއިން ދެވަނަ މީހަކަށް އައިސްފައި ވަނީ وَشَابٌّ نَشَأَ فِي عِبَادَةِ رَبِّهِ . " ﷲ އަށް އަޅުކަންކުރުންމަތީ ދެމިހުރެ ބޮޑުވެގެން އައި ޒުވާނާއެވެ."\nPosted by Mohamed Shafiu at 4:17 PM0comments\nLabels: މުޙައްމަދު ޝަމްޢޫން, ތަރުބިއްޔަތު, ޒުވާނުން, ޒުވާންކަން\nތައުޙީދުގެ މާތްކަމާއި ތައުޙީދުގެ އަހުލުވެރީންނަށް ހުރި ޘަވާބާއި ނިޢުމަތަކީ ހިމަނާ ކޮޅުންލާކަށް ހުރި ކަމެއްނޫނެވެ. ޤިޔާމަތް ދުވަހުގެ ބިރުވެރިކަމާއި ނުރައްކަލުން ސަލާމަތް ވެގެންވާ ބަޔަކީ ހަމައެކަނި ތައުޙީދުގެ އަހުލުވެރިންނެވެ.\nﷲ ސުބްޙާނަހޫ ވަތަޢާލާ ވަޙީ ކުރައްވާފައިވެއެވެ.\nالَّذِينَ آمَنُوا وَلَمْ يَلْبِسُوا إِيمَانَهُمْ بِظُلْمٍ أُوْلَئِكَ لَهُمْ الأَمْنُ وَهُمْ مُهْتَدُونَ (الانعام 82)\nމާނައީ: "ﷲއަށް އީމާންވެ، އަދި އެއީމާންކަމާ އެއްވެސް ބާވަތެއްގެ އަނިޔާއެއް (ޝިރުކެއް) ނުކޮށް، މަސްހުނިނުކޮށް ތިބި މީހުން ދަންނައެ، އަމާން ކަމުގައިވާނީ ހަމަ އެމީހުންނެވެ. އަދި ތެދު މަގުގައިވާ މީހުންނަކީ ހަމައެއީއެވެ."\nއައްތިރްމިޛީ ގައި އަނަސް ރަޟިޔަﷲ ޢަންހުގެ ކިބައިން ރިވާ ވެގެންވެއެވެ. އޭނާ ވިދާޅުވިއެވެ. ﷲގެ ރަސޫލާ ޞައްލަﷲ ޢަލައިހި ވަސައްލަމަ ހަދީޘް ކުރެއްވީތީ ތިމަން އެއްސެވީމެވެ. قَالَ الله تَعَالَى يَا ابْنَ آدَمَ إِنَّكَ لَوْ أَتَيْتَنِي بِقُرَابِ الْأَرْضِ خَطَايَا ثُمَّ لَقِيتَنِي لَا تُشْرِكُ بِي شَيْئًا لَأَتَيْتُكَ بِقُرَابِهَا مَغْفِرَةً (رواه الترمذي (3540) وحسنه ، وحسنه الألباني) މާނައީ: "މާތް ﷲވަޙީ ކުރެއްވިއެވެ. އޭ އާދަމުގެ ދަރިޔާއެވެ. ކަލޭ ތިމަން އިލާހުގެ ހަޟުރަތަށް އައިސް ތިމަން އިލާހާ ބައްދަލުވާ ހިނދު ބިން ފުރޭހައި ފާފައައިގެން އައި ނަމަވެސް، ތިމަން އިލާހާ އެހެން އެއްވެސް އެއްޗަކާ ޝަރީކުނުކޮށް ހުރިކަމުގައިވާނަމަ، އެހާ ގިނައިން ފާފަ ފުއްސެވުން ތިމަން އިލާހު ދެއްވާހުށީމެވެ."\nމިބަސްފުޅުން އެނގޭ ކަމަކީ އާދަމުގެ ދަރިޔާ ކިތަންމެ ބޮޑު ފާފައެއް ކުރިކަމުގައި ވީނަމަވެސް ޝިރުކު ނުކޮށް ހުރިއްޔާ، ﷲ ސުބްޙާނަހޫ ވަތަޢާލާ، އެފާފަ އޭނާގެ ކިބައިން ޢަފޫ ކުރައްވައި ފުއްސަވައި ފާނެކަމެވެ. އަދި ޝިރުކު ކުރުމުގެ ފާފަ ނުފުއްސަވާނެކަމެވެ.\n(1) ޤިޔާމަތް ދުވަހުގެ ނުރައްކަލުން އަމާން ވެގެންވާ ބަޔަކީ ކޮން ބައެއް ހެއްޔެވެ؟\n(2) ތައުޙީދުގެ މާތްކަމުގެ މައްޗަށް ދަލީލް ކުރާ އާޔަތެއް ބަޔާން ކުރޭ!\n(3) ތައުޙީދުގެ އަހުލުވެރިން ޤިޔާމަތް ދުވަހުން ސަލާމަތްވާނޭ ކަމުގެ މައްޗަށް އިޝާރާތް ކުރާ ހަދީޘެއް ބަޔާން ކުރޭ!\nPosted by Mohamed Shafiu at 2:52 AM0comments\nLabels: އަބޫބަކްރު އިބްރާހިމް ޢަލީ, ޢަޤީދާ, ތައުޙީދަކީ ކޮބާ, ތައުޙީދުގެ މާތްކަން, ތަޥްޙީދު


އިލްޙާދު: ﷲ ތަޢާލާ ވޮޑިގެންވާކަން އިންކާރުކުރުމުގެ ފިކުރު – 13 – DhiSalafiyyah\nއިލްޙާދު: ﷲ ތަޢާލާ ވޮޑިގެންވާކަން އިންކާރުކުރުމުގެ ފިކުރު – 13\n24/03/2022 ޢަޤީދާއާއި ފިރުޤާތައް, ފިކުރުތައްއައްޝައިޚް ޢިމްރާން މުޙައްމަދު ޢަލީ\nތަޖުރިބާގެ މައްޗަށް ބިނާކޮށްފައިވާ ޢިލްމީ ނަޒަރިއްޔާތުތައް\nމުލްޙިދުންގެ ފޮތްތައް ދިރާސާކުރުމުން އެނގިގެން ދަނީ އެބައިމީހުން އޭގެ މައްޗަށް ބަރޯސާވާ، ތަޖުރިބާގެ މައްޗަށް ބިނާކޮށްފައިވާ ޢިލްމީ ނަޒަރިއްޔާތުގައިވަނީ ދެ ބާވަތެއްގެ ނަޒަރިއްޔާތުތަކެއްކަމެވެ.\nފުރަތަމައީ: ޢިލްމީ ގޮތުން ބަލާއިރު ޞައްޙަ ނޫން ނަޒަރިއްޔާތުތަކެވެ. އެންމެ ފަހު ދެ ޤަރުނުގައި މިފަދައިން އަޑުގަދަވެފައިވާ ވަރަށް ގިނަ ނަޒަރިއްޔާތުތައް މިހާރު މަޑު ޖެހެން ފަށައިފިއެވެ. އޭގެ ބަދަލުގައި މިހާރު ފެންނަނީ ދީނާއި އީމާންކަމާއި ފުށު ނާރާ ނަޒަރިއްޔާތުތަކެވެ. ފެންނަން އޮތް ޙަޤީޤަތަކީ ފަހުގެ ޢިލްމީ ނަޒަރިއްޔާތުތައް އިލްޙާދާއި ދުރުވެފައި އީމާންކަމާ ގާތްކަމެވެ. މިއާ ޚިލާފަށް އިސްލާމް ދީނަކީ ޘާބިތުކަމާއެކުވާ، ބަދަލެއް ނުވާ އެއްޗެކެވެ. އެހެނީ އެއީ އިލާހީ ވަޙީއެވެ.\nދެން އެއަށް ފަހުގައި އެއިން އެއްވެސް ނަޒަރިއްޔާތެއް ޞައްޙަކަމަށް ދެކުނަސް (assume ކުރިޔަސް) އެ ނަޒަރިއްޔާތުތައް ވާނީ އެއްކޮށް ބަޔާންކޮށްދީފައި ނުވާ، ހިތުގައިވާ ސުވާލުތަކަށް ޖަވާބު ނުލިބޭ ވަރުގެ ނަޒަރިއްޔާތުތަކަކަށެވެ. – އޭގެ ބައެއް މިސާލުތައް ވަރަށް އަވަހަށް ގެނެސްދޭނަމެވެ. إن شاء الله –\nދެވަނައީ: ޞައްޙަ ނަޒަރިއްޔާތުތަކެވެ. އެހެނަސް އޭގައިވަނީ އެބައިމީހުންގެ އޮޅުވާލުންތައް ހިމަނާފައެވެ. އެއީ އެކި މަޚްލޫޤާތުތަކުގެ މެދުގައިވާ ވައްތަރުކަން ބަޔާންކުރާ ބައެއް ނަޒަރިއްޔާތުތަކެވެ. އެހެނަސް އެއީ ކައުނު މި އުފެދިފައިވާ ގޮތަށް، އުފެދުނު ސަބަބެއް ނޫނެވެ. އެ ބޭނުން ކޮށްގެން އެބައިމީހުން ދަޢުވާ ކުރަނީ މި ފުރިހަމަ ޤާނޫނުތަކުގެ މައްޗަށް ކައުނު އުފެދިފައިވަނީ ޙިކުމަތްތެރިވެވޮޑިގެންވާ، ޢިލްމުލިބިވޮޑިގެންވާ، ތަދުބީރުކުރައްވާ ޚާލިޤަކު ނުވާ ކަމުގައެވެ.\nމިބައިމީހުންނަށް އަރާފައިވާ މައިގަނޑު އޮޅުމަކީ ސަބަބުތަކުގައި ހިފާފައި އެ ސަބަބުތައް މެދުވެރިކުރެއްވި ފަރާތް ދޫކޮށްލުމެވެ. އަދި ޚާލިޤުވަންތަ ﷲ ދޫކޮށްފައި މަޚްލޫޤާތުތަކަށް ރުޖާޢަވުމެވެ.


Miee Emme naagaabil Sarukaaru kamah vidhaalhuve Jameel ge shakuvaathah ossaalavvaifi | Mihaaru\nޖަމީލް: އެމަނިކުފާނު އަހަރު ނިންމާލެއްވީ ބޮޑެތި ޝަކުވާތަކަކުން. --ފޮޓޯ: ނިޝާން އަލީ/މިހާރު\nއެންމެ ނާގާބިލް ސަރުކާރު ކަމަށް ވިދާޅުވެ ޖަމީލްގެ ޝަކުވާތައް އޮއްސާލައްވައިިފި\n31 ޑިސެމްބަރ 2019 - 12:43 71 comments\nމި ސަރުކާރު ވެރިކަމަށް ގެނައުމަށް މަސައްކަތް ކުރެއްވި ނަމަވެސް ވަކި ހިސާބަކުން ޖަމީލް ވަނީ ފެއަށް ޖެހިވަޑައިގެންފަ އެވެ. ދެން ފެނުނީ، އެމަނިކުފާނު އެންމެ ބޮޑު ތުހުމަތުތަކެއް ކުރެއްވި ކުރީގެ ރައީސް އަބްދުﷲ ޔާމީންއާ ގުޅިވަޑައިގެން މި ސަރުކާރަށް ފާޑުވިދާޅުވަމުން ގެންދަވާ މަންޒަރެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ އެކި ސިޔާސަތުތަކަށް އަހަރު ތެރޭގައި ވަކިވަކިން ފާޑުވިދާޅުވަމުން ގެންދެވި ޖަމީލް މި އަހަރު ނިންމަވާލެއްވީ ޖުމްލަކޮށް، ސަރުކާރުގައި ހުރި އެމަނިކުފާނަށް ފެނިވަޑައިގަންނަވާ ހުރިހާ ގޯސްތަކެއް ދައްކަވަމުންނެވެ.\nފާޑުވިދާޅުވާން ފެއްޓެވީ އިގްތިސާދީ ހާލަތުންނެވެ.\nޖަމީލް ވިދާޅުވީ މި އަހަރު ނިމުނު އިރު އިގްތިސާދުގައި ދިރުމެއް ނެތް ކަމަށާއި ވިޔަފާރިތައް މަރުވެ، މީހުން ރޯން ފަށާފައިވާ ކަމަށެވެ. ބޮޑެތި ވައުދުތައް ވީ އިރު އާމްދަނީ އިތުރުކުރާނެ ގޮތްތަކެއް ނުހޯދި، ޓެކުހަށް އެކަނި ބަރޯސާވެފައިވާ ކަމަށް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި މާނައެއް ނެތް ކުދިކުދި ކަންތައްތަކެއް ގުނުން ފިޔަވައި އުފެއްދުންތެރި ވިސްނުމެއް މި ސަރުކާރުގައެއް ނެތެވެ.\n"މިއީ، މިހާތަނަށް ވުޖޫދުވި އެންމެ ނާގާބިލް ވެރިކަން. ކުޑަ ގައުމަކަށް ކުޅަދާނަ ނުވާ ވަރަށް ސިޔާސީ މަގާމްތައް އިތުރުކޮށްފި. ބަޖެޓަށް ވުރެ އެތައް ގުނައެއް އިތުރަށް ޚަރަދު ކުރުމަކީ މައްސަލައެއް ކަމަކަށް ނުދެކޭ. ހިންގުމުގެ އެއްވެސް ތަޖުރިބާއެއް ނެތް،" ޖަމީލް ވިދާޅުވި އެވެ.\n"ސިޓީ އަކަށް ޖަވާބު ނުލިބި ރައްޔިތު މީހާ ދާއިމީ އިންތިޒާރެއްގައި ހުންނަން ޖެހިފައި. އެތައް ކޮމިޝަންތަކެއް، ކޮމިޓީތަކެއް އުފެއްދިޔަސް ޚިދުމަތް ފެއިލް ވެފައި. ހައްގުތައް ކަށަވަރު ކޮށްދޭން، ވީ ވައުދުތައް ވީ ބިލާހަކަށް. ހިޔާލު ފާޅުކޮށްފި ނަމަ އަދިވެސް ވަޒީފާ ގެއްލޭ."\nޖަމީލް ވިދާޅުވީ މިނިވަން ކޮމިޝަންތަކުގެ ވެރިން ހަރަކާތްތެރި ވަނީ ކުރިއެކޭ ވެސް އެއްގޮތަށް ސިޔާސީ އެކްޓިވިސްޓުންގެ ގޮތުގައި ކަމަށެވެ. ޝަރުއީ ދާއިރާގައި ބަދަލުވީ ހަމައެކަނި މޫނުތައް ކަމަށާއި ދައުލަތުގެ ވެރިޔަކީ ކޮން ބޭފުޅެއް ކަން ނޭނގޭ ހިސާބަށް ކަންކަން ހިނގައްޖެ ކަމަށް ވެސް ވިދާޅުވި އެވެ.\n"މިއީ، މިހާތަނަށް ވުޖޫދުވި އެންމެ ނާގާބިލް ވެރިކަން. ކުޑަ ގައުމަކަށް ކުޅަދާނަ ނުވާ ވަރަށް ސިޔާސީ މަގާމްތައް އިތުރުކޮށްފި. ބަޖެޓަށް ވުރެ އެތައް ގުނައެއް އިތުރަށް ޚަރަދު ކުރުމަކީ މައްސަލައެއް ކަމަކަށް ނުދެކޭ. ހިންގުމުގެ އެއްވެސް ތަޖުރިބާއެއް ނެތް،" ޖަމީލް\n"ބަދަލު ދިނުމުގެ ނަމުގައި ކޮރަޕްޝަންގެ ދޮރު ހުޅުވާލާފައި. ދައުލަތުގެ މުދަލުން ޕާޓީ އަށް ކެމްޕެއިން ކޮށްދިނީ އެންމެ އިސް ފަރާތުން. ޓްރާންސްޕޭރެންސީއެއް ނެތި މަޝްރޫއުތައް ދިނުން ވަނީ ސިޔާސަތަކަށް ހަދާފައި. ސަރުކާރު ތެރޭގައި ގޭންގް ހަދައިގެން ކޮރަޕްޝަން ހިންގާ ގްރޫޕެއް އެބައޮތް،" ޖަމީލް ވިދާޅުވި އެވެ.\nޖަމީލް، މި ސަރުކާރަށް ފާޑުވިދާޅުވާން ފެއްޓެވީ ވެރިކަން ފެށުނުތާ ގާތްގަނޑަކަށް ދެ މަސް ދުވަހުގެ ތެރޭގަ އެވެ. މިކަމާ ހެދި އިދިކޮޅުން ޖަމީލަށް ފާޑުކިއުން އަމާޒުކުރެ އެވެ.\nއެ ތުހުމަތުތަކަށް ޖަމީލް ވިދާޅުވެފައި ވަނީ ވެރިކަން ފެށުމާ އެކު ވެސް މި ސަރުކާރުގެ މިސްރާބު ފެނިވަޑައިގަތީ ގޯސްކޮށް ކަަމަށެވެ. އޭގެ އެއް މިސާލުގެ ގޮތުގައި ޖަމީލް ދައްކަވަނީ، ރައްޔިތުންގެ މަޖިލީހުގެ އިންތިޚާބަށް އެކުގައި ވާދަކުރަން ކޯލިޝަންގެ ލީޑަރުން ވެވަޑައިގަތް ވައުދާ ދެކޮޅަށް އެމްޑީޕީން ނުކުތުމެވެ.\nއެމަނިކުފާނު ވިދާޅުވީ ރައީސް އިބްރާހިމް މުހައްމަދު ސޯލިހް ވެވަޑައިގަތް ވައުދާ އެއްގޮތަށް ކޯލިޝަންގެ ލީޑަރުން ގޮވައިގެން އުޅުއްވާ މަންޒަރު ވެސް ނުފެންނަ ކަމަށެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު ޑރ. މުހައްމަދު ޖަމީލް އަހުމަދު ރައީސް އިބްރާހިމް މުހައްމަދު ސޯލިހް އިދިކޮޅު ފަރާތްތައް


މާބަނޑުވުމާއި ވިހެއުން – ޞިއްޙަތު.ކޮމް\nފެބުރުވަރީ 17, 2018 އެއްވެސް ޚިޔާލެއް ހުށަހަޅާފައި ނެތް\nމާބަނޑު ދުވަސްވަރު ނޭފަތުން ލޭއައުމަކީ އާންމު ކަމެކެވެ. މިކަން ބޮޑަށް ކުރިމަތިވަނީ ބަނޑަށް4މަސް ވުމަށްފަހު ވިހެއުމާއި ދޭތެރޭގައެވެ. ބަލިވެއިންނަ ކޮންމެ5އަންހެނުންގެ ތެރެއިން 1 މީހަކަށް ނޭފަތުން ލޭއައުމުގެ މައްސަލަ ދިމާވެއެވެ. މާބަނޑު ދުވަސްވަރު ނޭފަތުން ލޭއައުމަކީ އާންމުކޮށް އެހާ ސީރިއަސް މައްސަލައެއް ނޫނެވެ. މިކަން ބައެއް ފަހަރު ފާހަގަ ނުވެވެސް ހިނގައިދާނެއެވެ. ސަބަބު ސަބަބު ނޭފަތުން ލޭއައުން، ނޭފަތު އެތެރެހިކުން، ނޭފަތް ބެދުން، ފަދަ އުދަގޫތައް ކުރިމަތިވަނީ ނޭފަތާއި، އަނގަޔާއި، އަދި […]\nމާބަނޑު ދުވަސްވަރު ހަމަށް ވަރަށް ގިނަ ބަދަލުތައް އާދެއެވެ. އެގޮތުން މާބަނޑު ދުވަސްވަރު ހަމަށް އަތުވެދާނެ ބަދަލުތަކުގެ ތެރޭގައި ނޫނީ ހަމުން ފާހަގަވެދާނެ ކަންތައްތަކުގެ ތެރޭގައި އަންނަނިވި ކަންތައްތައް ހިމެނެއެވެ. ސްޓްރެޗް މާކު އުފެދުން ހަމުގެ ކުލައަށް ބަދަލުއައުން ހަމުގެ ލޭނާރުތައް ފާޅުވެ، ފެންނަން ހުރުން ހަމުގައި ލައްޖެހުން ނޫނީ އޮށާޅަނެގުން ހަމުގެ ނާޒުކުކަން އިތުރުވެ، ހިރުވައި ކެހުން ސަބަބު މާބަނޑު ދުވަސްވަރު ހަމަށް ބަދަލު އަންނަނީ ބަލިވެ އިނުމާއި ގުޅިގެން، ހޯރމޯންތަކާއި، ހަށިގަނޑުގެ ދިފާޢީ ބާރާއި، […]\nމާބަނޑުވުމަކީ ހަށިގަނޑުގައި ލޭދައުރުވާ މިންވަރު އިތުރުވާނެ ކަމެކެވެ. ނޫނީ ލޭގެ މިންވަރު އިތުރުވާނެ ކަމެކެވެ. މާބަނޑު ދުވަސްވަރު ކުރިމަތި ފަރާތުން ލޭފޭބުމަކީ ވެސް ބައެއް މީހުންނަށް ދިމާވެދާނެ ކަމެކެވެ. އެގޮތުން ފައިބާ ލޭގެ ކުލަ ހުންނަނީ ރަތްކުލައިން ފެށިގެން ގޮސް، މުށިކުލަ އާއި އެއްގޮތް ގޮތަކަށެވެ. ގިނަ ފަހަރު މިލޭކުލަ އާންމުކޮށް މައްސަރު ޖެހުމުން އަންނަ ލޭގެ ކުލައަށްވުރެ އަލިވާނެ އެވެ. މާބަނޑުވާތާ ކުރީކޮޅު ކުރިމަތި ފަރާތުން ލޭފޭބުމަކީ އާންމު ކަމެކެވެ. މާބަނޑުވާ ކޮންމެ5އަންހެނުންގެ […]\nމާބަނޑު ދުވަސްވަރު – އަތްތިލައާއި، އިނގިލިތައް އައްސިވުން ބަލިވެއިންނަ %70 އަންހެނުންނަށް ދެއަތްތިލައާއި، އިނގިލިތައް އައްސިވުން މާބަނޑުވުމަށްފަހު ކޮންމެވެސް ދުވަސްވަރެއްގައި ކުރިމަތިވެއެވެ. ނަމަވެސް އާންމުކޮށް ގިނަ މީހުންނަށް މިކަން ކުރިމަތިވަނީ ބަލިވެއިނުމަށްފަހު، އެންމެ ފަހު6 މަހުގެ ތެރޭގައި ޚާއްޞަކޮށް އެންމެ ފަހު3މަހުގެ ތެރޭގައެވެ. ޚާއްޞަކޮށް އަތްފައި ފޮއްސިވާން ފެށުމަށްފަހުގައެވެ. ސަބަބު މާބަނޑު ދުވަސްވަރު ދެއަތްތިލައާއި، އިނގިލިތަކަށް ތަދުވެ، ކަށިހަރާހެންހީވެ، އައްސިވުން ކުރިމަތިވަނީ ”ކާޕަލް ޓަނެލް ސިންޑްރޯމް”(Carpal tunnel syndrome)ކިޔާ ބައްޔެއްގެ ސަބަބުންނެވެ. ”ކާރޕަލް ޓަނެލް” […]\nހިރުގަނޑުން ލޭއައުމަކީ މާބަނޑު ދުވަސްވަރު އާންމު ކަމެކެވެ. ބަލިވެއިނުމާއި ގުޅިގެން %50އިންސައްތަ އަންހެނުންނަށް ހިރުގަނޑުން ލޭއައުމުގެ މައްސަލަ ކުރިމަތިވެއެވެ. ސަބަބު މާބަނޑުދުވަސްވަރު ހަށިގަނޑުގައި ޕްރޯޖެސްޓަރޯންއާއި، އެސްޓްރަޖަން ހޯރމޯންގެ މިންވަރު އިތުރުވުމުގެ ސަބަބުން ހިރުގަނޑު ދުޅަވެ، ރަތްވެ، ދަތްއުގުޅާއިރު ފަސޭހައިން ލޭއަންނަގޮތް ވެއެވެ. ހަމަމިހެން ހަށިގަނޑުގައި އެކުލެވޭ ވިޓަމިންސީގެ މިންވަރު ދަށްވުމަކީ ވެސް ހިރުގަނޑުގައި ރިހި، ފަސޭހައިން ލޭއައުމަށް މަގުފަހިކޮށްދޭ ކަމެކެވެ. ދިމާވެދާނެ މައްސަލަތައް ހިރުގަނޑު ދުޅަވެ، ހިރުގަނޑުން ލޭއަންނަ މައްސަލައަށް ފަރުވާނުކޮށް ދޫކޮށްލުމަކީ އޭގެ ސަބަބުން ދަތުގެ […]\nމިއީ އެންމެ އާންމުކޮށް ދިމާވާ އެއް މައްސަލައެވެ. ބައެއް އަންހެނުންނަށް މާބަނޑުވާ ހިސާބުން ފެށިގެން ގޮސް، ވިހަންދެން ވެސް ވަރުބަލިކަން އިހުސާސްވުމަކީ ވެދާނެގޮތެކެވެ. ނަމަވެސް އާންމުކޮށް ގިނަ މީހުންނަށް ފުރަތަމަ ތިންމަހާއި، ފަހުތިންމަހުގައި ވަރުބަލިކަން މާބޮޑަށް އިހްސާސްވެއެވެ. އެކި މީހުންނަށް ވަރުބަލިކަން އިހުސާސްވާވަރު ތަފާތުވުމަކީ ވެދާނެ ގޮތެކެވެ. ފުރަތަމަ3މަހުގެ ތެރޭގައި ވަރުބަލިކަން ހުރުމަށްފަހު، ދެވަނަ3މަހުގެ ތެރޭގައި ވަރުބަލިކަން ކުޑަވެ، ފިލައިދާގޮތްވެއެވެ. ނަމަވެސް އަނެއްކާވެސް ފަހު3މަހުގެ ތެރޭގައި ވަރުބަލިކަން އިތުރުވާގޮތް […]\nބޮލުގައި ރިހުމަކީ ވެސް ބަލިވެއިނުމަށްފަހު ވިހެއުމާއި، ދޭތެރޭ ކޮންމެ ދުވަސްވަރެއްގައި ވެސް ކުރިމަތިވެދާނެ ކަމެކެވެ. މިއީ މާބަނޑު އަންހެނުންގެ އެންމެ އާންމު އެއް ޝަކުވާ އެވެ. އާންމުގޮތެއްގައި މިއީ އެހާ ސީރިއަސް މައްސަލައެއް ނޫނެވެ. އެކިމީހުންނަށް ބޮލުގައި ރިހުން ކުރިމަތިވާ މިންވަރާއި، ގިނަމަދުމިން ތަފާތެވެ. އެންމެ އާންމުކޮށް މާބަނޑު ދުވަސްވަރު ވެސް ކުރިމަތިވަނީ ދިރިއުޅުމުގައި ދިމާވާ ފިއްތުންތަކާއި، ފިކުރުބޮޑުވުމުގެ ސަބަބުން ކުރިމަތިވާ ބޮލުގައި ރިހުމެވެ. ސަބަބު ފުރަތަމަ3މަހުގައި ބޮލުގައި ރިއްސާ ސަބަބުތައް: ބަލިވެއިނުމާއި ގުޅިގެން […]\nމާބަނޑު ދުވަސްވަރު ނިދިނައުން\nމިއީވެސް ވަރަށް ގިނަ އަންހެނުން މާބަނޑު ދުވަސްވަރު ކުރާ ޝަކުވާއެކެވެ. މިއީ ވަރަށް އާންމު ކަމެކެވެ. އާންމު ގޮތެއްގައި މާބަނޑު އަންހެނުންނަށް ރޭގަނޑު ނިދޭ މިންވަރު މަދުކަން ފާހަގަކުރެވެއެވެ. އާންމުކޮށް ނިދިނައުމުގެ މައްސަލަ ކުރިމަތިވަނީ ފުރަތަމަ 3މަހާއި، ފަހު 3މަހުގެ ތެރޭގައެވެ. ޚާއްޞަކޮށް ފަހު3މަހުގެ ތެރޭގައި މާބަނޑު އަންހެނުންގެ ތެރެއިން %50 މީހުންނަށް ނިދިނައުމުގެ މައްސަލަ (ނިދިމަދުވުން) ކުރިމަތިވާކަން ފާހަގަ ކުރެވެއެވެ. ބައެއް ހޯދުންތައް ހެކިދޭގޮތުގައި ބަލިވެއިންނަ ކޮންމެ 10 މީހުންގެ ތެރެއިން 8 […]\nމާބަނޑު ދުވަސްވަރު ބަނޑުހިކުން\nމިއީ ބަލިވެއިންނަ %50 އިންސައްތަ އަންހެނުން ކުރާ ޝަކުވާއެކެވެ. ބަލިވެ އިނުމަށްފަހު ކޮންމެވެސް ދުވަސްވަރެއްގައި މާބަނޑު މީހުންނަށް ބަނޑުހަރުވުން ކުރިމަތިވާކަން ފާހަގަ ކުރެވެއެވެ. ބަނޑުހިކުމަކީ އޭގެ ސަބަބުން މާބޮޑު ނުރައްކާތަކެއް ކުރިމަތިވާ ކަމެއް ނޫނެވެ. ނަމަވެސް ފުރަގަސް ފަރާތް ފައިބައިފައިވާ މީހުންނަށް ބަނޑުހަރުވުމަކީ އިތުރު އުދަނގޫތައް ތަހައްމަލުކުރަންޖެހޭނެ ކަމެކެވެ. ސަބަބުތައް އާންމު ނަޒަރަކުން ބަލާއިރު، ހާސްވެކަންބޮޑުވުމާއި، ފިކުރުބޮޑުވުން، ހެލިފެލިވެއުޅުން މަދުވުން، އަދި ކާނާގައި ފައިބަރު ހިމެނޭ މިންވަރު މަދުވުމަކީ ބަނޑުހިކުން ކުރިމަތިކޮށްފާނެ ކަންތައްތަކެވެ. ބަލިވެއިނުމާއި ވިދިގެން ރަހިމު […]\nމާބަނޑު ދުވަސްވަރު ބުރަކަށީގައި ރިހުން\nބުރަކަށީގައި ރިހުމަކީ ބަލިވެއިނުމަށްފަހު ވިހެއުމާއި، ދޭތެރޭ ކޮންމެ ދުވަސްވަރެއްގައި ވެސް ކުރިމަތިވެދާނެ ކަމެކެވެ. ބަލިވެއިންނަ %70 -50 އަންހެނުންނަށް ބަލިވެއިނުމާއި ގުޅިގެން ބުރަކަށީގައި ރިހުމުގެ އުދަގުލާއި ކުރިމަތިލާން ޖެހެއެވެ. ބަލިވެއިނުމުގެ ކުރިން ބުރަކަށީގައި ރިހުން ހުރުން، ކުރިން ބަލިވެއިންއިރު، ބުރަކަށީގައި ރިހުން ކުރިމަތިވެފައިވާނަމަ، އެކަން ތަކުރާރުކޮށް، ޖެހިގެން އަންނަ ފަހަރު ބަލިވެއިނުމުން ވެސް ކުރިމަތިވެދާނެ އެވެ. މާބަނޑުވުމުގެ ކުރިން ހެލިފެލިވެއުޅުން މަދުވުމަކީ ވެސް މާބަނޑުވުމުން ބުރަކަށީގައި ރިހުން ކުރިމަތިވުމުގެ ފުރުޞަތު އިތުރުކުރާ ކަމެކެވެ. އެއްމާބަނޑު ދެކުދިންނަށް ބަލިވެއިނުމާއި، […]


Evves kujjegge jinsee aniyaage massalaeh naannaane kamuge yageenkan ovejjeyya isthiufaa dheynan: Shidhaatha - One Online\nކުޑަކުދިންނަށް ކުރާ ޖިންސީ އަނިޔާއާ ދެކޮޅަށް އަޑު އުފުލުމަށް މިއަދު ބޭއްވި އެއްވުމުގެ ތެރޭގައި، ޖެންޑާ މިނިސްޓަރު ޝިދާތާ ޝަރީފު މީޑިއާއަށް މައުލޫމާތު ދެއްވަނީ---ފޮޓޯ: ޖެންޑާ މިނިސްޓްރީ\nއެއްވެސް ކުއްޖެއްގެ ޖިންސީ އަނިޔާގެ މައްސަލައެއް ނާންނާނެ ކަމުގެ ޔަގީންކަން އޮވެއްޖެއްޔާ އިސްތިއުފާދޭނަން: ޝިދާތާ\nމިނިސްޓަރު ކަމުގެ މަގާމުން އިސްތިއުފާ ދެއްވައިގެން ދެން، އެއްވެސް ކުއްޖެއްގެ ޖިންސީ އަނިޔާގެ މައްސަލައެއް ނާންނާނެ ކަމުގެ ޔަގީންކަން އޮވެއްޖެއްޔާ ވަގުތުން މިނިސްޓަރުކަމުން އިސްތިއުފާ ދެއްވަން ހުންނެވީ ތައްޔާރަށް ކަމަށް ޖެންޑާ ފެމިލީ އެންޑް ސޯޝަލް ސާވިސް މިނިސްޓަރު ޝިދާތާ ޝަރީފު ވިދާޅުވެއްޖެ އެވެ.\nޝިދާތާ މިހެން ވިދާޅުވީ، ދެކުނުގެ ރަށެއްގައި ދެ އަހަރުގެ ކުޑަ ކުއްޖަކު ރޭޕްކުރި މައްސަލައާ ގުޅިގެން، ކުޑަކުދިންނަ ޖިންސީ އަނިޔާ ކުރުމާ ދެކޮޅަށް މިއަދު މުޒާހަރާ ބޭއްވި ސަރަހައްދަށް ވަޑައިގެތުމުން ނޫސްވެރިއަކު ދެންނެވި ސުވާލަކަށް ޖަވާބު ދެއްވަމުންނެވެ.\nމުޒާހަރާގެ ބައިވެރިންވެސް ވަނީ މިނިސްޓަރުގެ އިސްތިއުފާއަށް ގޮވައިފައެވެ.\nއެ ސަރަހައްދުގައި ހުންނަވައި ނޫސްވެރިންގެ ސުވާލުތަކަށް ޖަވާބު ދެއްވަމުން މިނިސްޓަރު ޝިދާތާ ވިދާޅުވީ، މައްސަލަތައް ތަހުގީގު ކުރުމާއި، މީހުން ހައްޔަރު ކުރުމަކީ ޖެންޑާ މިނިސްޓްރީގެ ދައުރެއްނޫން ކަމަށެވެ. ޖެންޑާ މިނިސްޓްރީގެ ގާނޫނީ މެއިންޑޭޓަކީ އަނިޔާލިބޭ ފަރާތްތަކާއެކީގައި މަސައްކަތް ކުރުން ކަމަށްވެސް ވިދާޅުވިއެވެ.\nއެހެން ނަމަވެސް ތަހުގީގީ އިދާރާތަކާއެކީގައި މިނިސްޓްރީން މަސައްކަތް ކުރަމުންދާ ކަމަށްވެސް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، ކުޑަކުދިންގެ ހައްގުގައި އެ ކުދިން ރައްކާތެރި ކުރުމަށްޓަކައި ކުރަންޖެހޭ ހުރިހާ ކަމެއް ކުރައްވާނެ ކަމަށެވެ. އަދި ކުޑަކުދިންނަށް ކުރާ އަނިޔާތައް ޓޮލަރޭޓް ނުކުރައްވާނެ ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ ދެ ކުނުގެ ރަށެގައި ރޭޕްކުރި ދެ އަހަރުގެ ކުއްޖާއަށް ރައްކާތެރިކަން ދީފައިވާ ކަމަށެވެ.\nގުޅޭ ޓެގު ޕޮލިސް ކުރީގެ ޖެންޑަރ މިނިސްޓަރު ޝިދާތާ ޝަރީފު މިނިސްޓްރީ އޮފް ޖެންޑާ ފެމިލީ އެންޑް ސޯޝަލް ސާވިސެސް ކަނޑުހުޅުދޫގައި ކުއްޖަކަށް ޖިންސީ ގޯނާކުރުން


އާދީއްތަ ދުވަހުގެރޭ ކުޅުނު ތިންވަނަ ބުރުގެ މެޗުތަކުން ޗެލްސީ، ސިޓީ...\nޗެލްސީ، ސިޓީ އަދި ޓޮޓެންހަމް ހަތަރުވަނަ ބުރަށް\nމޯކޭމްބް އަތުން ޗެލްސީ މޮޅުވީ 4-0 ގެ ނަތީޖާއަކުން\nބާމިންހަމް އަތުން ސިޓީ މޮޅުވީ 3-0 ގެ ނަތީޖާއަކުން\nމެރިން އަތުން ޓޮޓެންހަމް މޮޅުވީ 5-0 ގެ ނަތީޖާއަކުން\nކ. މާލެ | 11 ޖެނުއަރީ 2021 | ހޯމަ 12:22 | 1,833\nޗެލްސީ އާއި މޯކޭމްބް ބައްދަލުކުރި މެޗުގެ ތެރެއިން: މި މެޗުން ޗެލްސީ މޮޅުވީ 4-0 ން - ގެޓީ އިމޭޖާސް\nއިނގިރޭސި އެފްއޭ ކަޕުގެ ހަތަރުވަނަ ބުރަށް ޗެލްސީ އާއި، މެންޗެސްޓާ ސިޓީ އަދި ޓޮޓެންހަމް ހޮޓްސްޕާ ދަތުރުކޮށްފިއެވެ.\nހަތަރުވަނަ ބުރުގެ ޖާގައެއް ޗެލްސީ ހޯދީ އާދީއްތަ ދުވަހުގެރޭ ކުޅުނު ތިންވަނަ ބުރުގެ މެޗުގައި ހަތަރުވަނަ ޑިވިޝަނުގެ މޯކޭމްބް އަތުން 4-0 ގެ ނަތީޖާއަކުން މޮޅުވެގެންނެވެ.\nޗެލްސީގެ ދަނޑުގައި ކުޅުނު މި މެޗުގައި އެ ޓީމުން ލީޑު ނަގާފައިވަނީ މެޗުގެ 18 ވަނަ މިނެޓުގައެވެ. މި ލަނޑު ޗެލްސީއަށް ކާމިޔާބުކޮށްދިނީ މޭސަން މައުންޓެވެ. އަދި ފުރަތަމަ ހާފު ނިމެން މިނެޓަކަށް ވެފައި ވަނިކޮށް ޓިމޯ ވާނާ ވަނީ ޗެލްސީއަށް ލީޑު ފުޅާކޮށްދީފައެވެ. މެޗުގައި ޗެލްސީން ކާމިޔާބުކުރި ތިންވަނަ ލަނޑު ދެވަނަ ހާފު ފަށައިގެން ހަތަރުވަނަ މިނެޓުގައި އެ ޓީމަށް ޖަހައިދިނީ ކަލުމް ހަޑްސަން-އޮޑޯއިއެވެ. އަދި މެޗު ނިމެން ފަސް މިނެޓަށް ވެފައި ވަނިކޮށް ކައި ހަވާޓްޒް ވަނީ އެ ޓީމުގެ ހަތަރުވަނަ ލަނޑު ޖަހާފައެވެ.\nސިޓީ އާއި ބާމިންހަމް ބައްދަލުކުރި މެޗުގެ ތެރެއިން: މި މެޗުން ސިޓީ މޮޅުވީ 3-0 ން\nހަތަރުވަނަ ބުރުގެ އަނެއް ޖާގަ ސިޓީން ހޯދީ އާދީއްތަ ދުވަހުގެރޭ ކުޅުނު ތިންވަނަ ބުރުގެ މެޗުގައި ދެވަނަ ޑިވިޝަނުގެ ބާމިންހަމް ސިޓީ އަތުން 3-0 ގެ ނަތީޖާއަކުން މޮޅުވެގެންނެވެ.\nމި މެޗުގައި ސިޓީގެ ފޯވާޑް ސާޖިއޯ އަގުއޭރޯ ކުޅޭގޮތަށް ހަމަޖެހިފައި އޮތް ނަމަވެސް، ކޮވިޑް-19 އަށް ޕޮޒިޓިވްވި މީހަކާ އަގުއޭރޯ ކޮންޓެކްޓްވުމާ ގުޅިގެން ފަހު ވަގުތު އޭނާ ވަނީ އެކަހެރިވާން ޖެހިފައެވެ. އަގުއޭރޯ ވައިރަހަށް ނެގެޓިވްވި ނަމަވެސް، އިނގިރޭސި ސަރުކާރުން ކަނޑައަޅާފައިވާ އުސޫކުތަކުގައިވާ ގޮތުން ޕޮޒިޓިވްވި މީހަކާ ކޮންޓްކެޓްވި މީހެއް ނަމަ 10 ދުވަހަށް އެކަހެރިވާން ޖެހޭނެއެވެ. އެހެންކަމުން ސިޓީން ކުރިއަށް ކުޅެން އޮތް ދެ މެޗުވެސް އޭނާއަށް ގެއްލޭނެއެވެ.\nސިޓީގެ ދަނޑުގައި އާދީއްތަ ދުވަހުގެރޭ ކުޅުނު މެޗު ފަށައިގެން އަށްވަނަ މިނެޓުގައި ބެނާޑޯ ސިލްވާ ވަނީ އެ ޓީމަށް ލީޑު ނަގައިދީފައެވެ. އަދި އޭހެ ހަތް މިނެޓު ފަހުން ސިޓީއަށް ލީޑު ފުޅާކޮށްދިނީ ފުރަތަމަ ލަނޑުވެސް ޖެހި ސިލްވާއެވެ. އަދި މި މެޗުގައި ސިޓީން ކާމިޔާބުކުރި ތިންވަނަ ލަނޑު މެެޗުގެ 33 ވަނަ މިނެޓުގައި އެ ޓީމަށް ޖަހައިދިނީ ފިލް ފޯޑެންއެވެ.\nމެރިން އާއި ޓޮޓެންހަމް ބައްދަލުކުރި މެޗުގެ ތެރެއިން: މި މެޗުން ޓޮޓެންހަމް މޮޅުވީ 5-0 ން\nމީގެ އިތުރުން ހަތަރުވަނަ ބުރުގެ ޖާގައެއް ޓޮޓެންހަމް ހޯދީ އާދީއްތަ ދުވަހުގެރޭ ކުޅުނު ތިންވަނަ ބުރުގެ މެޗުގައި އަށްވަނަ ޑިވިޝަނުގެ މެރިން އޭއެފްސީ އަތުން 5-0 ގެ ނަތީޖާއަކުން މޮޅުވެގެންނެވެ.\nމެރިންގެ ދަނޑުގައި ކުޅުނު މި މެޗުގައި ޓޮޓެންހަމުން ލީޑު ނަގާފައިވަނީ މެޗުގެ 24 ވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ކާލޮސް ވިނީޝިއުސްއެވެ. އަދި އޭގެ ހަ މިނެޓު ފަހުން ވިނީޝިއުސް ވަނީ އިތުރު ލަނޑެއް ޖަހާ ޓޮޓެންހަމަށް ލީޑު ފުޅާކޮށްދީފައެވެ.\nމެޗުގެ 32 ވަނަ މިނެޓުގައި ލޫކަސް މޯރާ ޓޮޓެންހަމުގެ ތިންވަނަ ލަނޑު ކާމިޔާބުކުރިއިރު، ފަސް މިނެޓު ފަހުން ވިނީޝިއުސް ވަނީ އޭނާގެ ހެޓްރިކް ފުރިހަމަކޮށްފައެވެ. އަދި މި މެޗުގައި ޓޮޓެންހަމުން ޖެހި ފަސްވަނަ ލަނޑު މެޗުގެ 60 ވަނަ މިނެޓުގައި އެ ޓީމަށް ކާމިޔާބުކޮށްދިނީ އުމުރުން 16 އަހަރުގެ އަލްފީ ޑެވިންއެވެ. މި ލަނޑާއެކު އޭނާ ވެފައިވަނީ ޓޮޓެންހަމުގެ ތާރީޚުގައި ލަނޑު ޖެހި އެންމެ އުމުރުން ހަގު ކުޅުންތެރިޔާއަށެވެ.\nއާދީއްތަ ދުވަހުގެރޭ ކުޅުނު މެޗުތަކުން މޮޅުވެ އެފްއޭ ކަޕުގެ ހަތަރުވަނަ ބުރަށް ޗެލްސީ އާއި، ސިޓީ އަދި ޓޮޓެންހަމް ދަތުރުކުރިއިރު، ހަތަރުވަނަ ޑިވިޝަނުގެ ކްރޯލީ ޓައުން އަތުން 3-0 ން ބަލިވެ ލީޑްސް ޔުނައިޓެޑް ވަނީ މުބާރާތުން ކަޓާފައެވެ.


3 Dhuvahuge Thereyga B Team Eh Ufahdhaa VB Alun Rayyithunge Hidhumathah - Vaguthu\n12 މަސް ކުރިން ( މެއި 19, 2020 )\nގަލޮޅުގައި ހުންނަ ވީބީ މާޓް ފިހާރަ ކައިރީގައި ބަޔަކު މަޑުކޮށްލައިގެން.\nތިން ދުވަހުގެ ތެރޭގައި "ބީ ޓީމެއް" އުފައްދައި ވީބީ ބްރަދާސްގެ ހުރިހާ ފިހާރަތަކެއް އަލުން ހުޅުވާލައިފިއެވެ.\nމިދިޔަ ހުކުރު ދުވަހު ވީބީގެ ހުރިހާ ފިހާރަތަކެއް ބަންދު ކުރީ އެ ތަނުގެ ބައެއް ފިހާރަތަކުގައި މަސައްކަތް ކުރާ އަށް މީހަކު ކޮވިޑް-19 އަށް ފައްސިވުމާ ގުޅިގެންނެވެ. އެއީ ވީބީ ބާޒާރު ފިހާރައިގައި މަސައްކަތްކުރާ ބިދޭސީއަކާއި ގަލޮޅު ފިހާރައިގައި މަސައްކަތްކުރާ ތިން ބިދޭސީއަކާއި މާފަންނު ފިހާރައިގެ ހަތަރު މީހުންނެވެ. އެ މުވައްޒަފުން ފައްސިވުމާ އެކު، އެޗްޕީއޭ އިން ވަނީ އެ ފިހާރަތައް ބަންދުކޮށް މޮނިޓަރިން އަށް ގެނެސްފައެވެ.\nއެކަމާ ގުޅިގެން ވީބީގެ ހުރިހާ އޮޕަރޭޝަންތަކެއް ހުއްޓުނެވެ. އަދި ގޭގެއަށް ޑެލިވަރީ ކުރުން ވެސް މަޑުޖެހުނެވެ.\nވީބީގެ ފިހާރައެއް ކައިރީގައި ކިއު ހަދާފައި ތިބޭ މީހުން ހުއްޓި ތިބެން ހަދާފައި ހުރި ނިޝާން\nއެކަމަކު، ވީބީގެ އޮފިޝަލަކު މިއަދު ވިދާޅުވީ އެ ކުންފުނީގެ ބާޒާރު ހޯލްސޭލް ފިހާރަ އާއި މާފަންނުގައި ހުންނަ ފިހާރަ އާއި ގަލޮޅުގައި ހުންނަ ފިހާރަ އިން ރައްޔިތުންނަށް ހިދުމަތް ދޭން ފަށާފައިވާ ކަމަށެވެ. އަދި ރައްޔިތުންނަށް ހިދުމަތްދޭން ފެށީ ހުރިހާ ފިހާރައެއް ޑިސްއިންފެކްޓްކޮށްފައި ކަމަށާއި އަލުން މަސައްކަތްތައް ފަށާ އިރު، އިތުރު ޓީމެއް ވެސް ހަރަކާތްތެރިވާނެ ކަމަށް އޭނާ ވިދާޅުވިއެވެ.\n"އަޅުގަނޑުމެން ތިން ދުވަހުގެ ތެރޭގައި ވަރަށް ބުރަ މަސައްކަތެއް ކޮށްފައި އަލުން ހިދުމަތަށް ނުކުތީ،" އޮފިޝަލް ވިދާޅުވިއެވެ.\nވީބީ މާޓްގެ ފިހާރައެއް ޑިސްއިންފެކްޓް ކުރަނީ\nވީބީއަކީ މާލެ ތެރޭގައި ކޮވިޑް-19 ފެތުރެން ފެށުމުގެ ކުރިން ރައްކާތެރިކަމުގެ ފިޔަވަޅު އެންމެ ރަނގަޅަށް އަޅައިގެން ކަސްޓަމަރުންނަށް ހިދުމަތް ދެމުން އަންނަ ރާއްޖޭގެ އެންމެ ބޮޑު އެއް ވިޔަފާރި ކުންފުންޏެވެ. ކޮވިޑް-19 މާލޭގައި ފެތުރެން ފެށުމާ އެކު، އެ ކުންފުނީގެ ފިހާރަތަކުން ރައްކާތެރިކަމުގެ ބޮޑެތި ފިޔަވަޅުތަކެއް އެޅިއެވެ.\nއެގޮތުން ހުރިހާ ފިހާރައެއް ހެން ޑިސްއިންފެކްޓްކޮށް މުވައްޒަފުންގެ ހަށިގަނޑުގެ ފިނިހޫނުމިން ކޮންމެ ދުވަހަކު ބަލައި ރެކޯޑް ކުރެއެވެ. ދެ މީހުންނަށް ވުރެ ގިނައިން ކަސްޓަމަރުން އެއްފަހަރާ ފިހާރަ އަށް ނުވައްދާ އިރު، ކޮންމެ ކަސްޓަމަރެއްގެ އަތް ސެނިޓައިޒް ކުރުމާއި ކަސްޓަމަރުން ފިހާރަ އަށް ވެއްދުމުގެ ކުރިން ހުން ބެލުމަކީ ވެސް ވީބީގެ ހުރިހާ ފިހާރަތަކުން ކުރާ ކަމެކެވެ.\nވިބީއިން ތަކެއްޗަށް އޯޑަރު ކުރުމުން ގެޔަށް ޑެލިވަރީ ކޮށްދެމުން ދާނެއެވެ. ވީބީގެ ފިހާރަތަކުން ވަނީ އޯޑަރު ކުރެވޭ ޚާއްސަ ވަގުތުތަކެއްވެސް ކަނޑައަޅައިފައެވެ. އެގޮތުން ކޮންމެ ދުވަހެއްގެ ހެނދުނު 9:00 އިން މެންދުރުފަހު 2:00 އަށް އަދި މެންދުރުފަހު 3:00 އިން އިރުއޮއްސި 6:00 އަށް އަދި ރޭގަނޑު 8:00 އިން 11:00 އާއި ހަމައަށް ވީބީގެ ކޮންމެ ފިހާރައަކުން ވެސް ތަކެއްޗަށް އޯޑަރު ކުރެވޭނެއެވެ.\nވީބީގެ ތިން ފިހާރައަކުން މި ޚިދުމަތް ދެމުން ދާނެއެވެ. އޭގެތެރޭގައި ހިމެނެނީ ވީބީ ހެންވޭރު (ހޮޓްލައިން/ވައިބާ: 9152007)، މައްޗަންގޯޅި އާއި ގަލޮޅު (ހޮޓްލައިން/ވައިބާ: 9633855) އަދި މާފަންނު (ހޮޓްލައިން/ވައިބާ: 9634745) އެވެ. މިއިން ކޮންމެ ފިހާރައަކުން ވެސް ތަކެއްޗަށް އޯޑަރުކޮށްގެން މިހާރު ވީބީ އިން ކުރިޔަށްގެންދާ ޕްރޮމޯޝަންގައި ބައިވެރިވުމުގެ ފުރުސަތު އޮންނާނެއެވެ.\nވީބީ ބްރަދާސް އިން މާލޭގައި ތިން ފިހާރައެއް ހިންގަމުންދާ އިރު، ހުޅުމާލޭގައި އާއި އައްޑޫ ސިޓީގައިވެސް ވީބީން ދަނީ ފިހާރައެއް ހިންގަމުންނެވެ.\nމެއި 19, 2020 11:08\nސަރުކާރުން ހިލޭ ލިބުނު ލާރިގަނޑުން ނުވާނެ ކަމެއްނެތް!\nމެއި 19, 2020 11:28\nޚޮބައި ޑައިރެކް ކޮންޓެކްސްތައް؟؟ ފިހާރާގައި މަސއްކަތް ކުރާ އެންމެންވާނީ ޑައިރެކްޓް ކޮންޓެކްސްއަށްދޯ. އެމީހުން ކަރަންޓީން އެއް ނުކުރޭތަ؟؟ ކޭޝިއަރުންގެ ޓީމްތައްވެސް އަލަށް ޓްރެއިން ކުރީތަ؟؟ ތަންކޮޅެއްސާފުކޮށް ކިޔައިދެއްވަންވީއެއްނު.\nމެއި 19, 2020 23:21\nމުޅިން އޮޅުވާލުން. ތިހާވަރަށް ތައްޔާރުވެފައި އޮތް ކުންފުންޏެއް ރާއްޖޭގައި ނޯންނާނެ. ދެތިން ދުވަހުގެ ތެރޭގައި މުޅިން އާޓީމެއް އުފެއްދިއިރު މީހުން ހޯދިގޮތެއް ޓްރޭނިންގ ދިން ގޮތެއް އެނގެން ނެތް. ޓްރޭނިންގ ދިން މީހަކު މި އުޑުހިޔަލުގައި ހުންނާނެ ހެނެއް ހިއެއް ނުވޭ.\nމެއި 19, 2020 23:27\nއައްސަރި ބަހުން ސާބަސް. އެކްޝަން ނަގަން ޖެހޭނީ. މޫވްމަންޓް ހުނަނަްޖެހޭނެ. މާވެވަށް ވެއްޓުނު ގެރިއަށް ވެގެން ނުވާނެ. ތީ ދިވެހިންގެ ގޮތަކީ. "ކޮރޯނާސޭ ލަޅްނާނޭ. ޑަރްނާނެހީ. ޖީވަން ޖީނާހޭ. މަރްނާ ނެހީ.\nމެއި 19, 2020 23:28\nއަލުން މިޤައުމު ބިނާކުރަން ދިވެހިން ތެދުވަންވީ. އަވަސް ނިންމުންތަށް ނިންމަންވީ. ލަސް ކުރާނެ ވަގުތެއް ނެތް.